
ध्् तक 
नाठक-साहि 


के , हा 


भोतिक विज्ञान की दृष्टि से आज का मनुष्य समाज 
प्राचीन काल के मनुष्य समाज से निस्सन्देह बहुत अधिक 
उन्नत हो गया है। विज्ञान के नए आविष्कारों ने मनुष्य की 
शक्ति को हज़ारों गुना बढ़ा दिया है। प्रकृति की अनेक महान्‌ 
शक्तियां इस समय तक मनुष्य के नियन्त्रण में आ गई हैं ओर 
उनकी वदोलत संसार की कायापलट हो गई है। परन्‍्तु 
विचारों के क्षेत्र में हम इस युग के मनुप्य. यह दावा नहीं कर 
सकते कि हम लोग अपने पेजों को बहुत पीछे छोड़ आये 
हैं । दर्शन साहित्य, कबिता आदि के क्षेत्र में मनुप्य-समाज 
की उन्नति बहुत धीमी रफ़्तार से हो रही है । छापेखाने की 
ईज्ञाद ने मनुष्य-समाज के लिये पढ़ने ओर लिखने को आव- 
श्यक बना दिया है । संसार भर के छापेखानों में प्रति- 
दिन लाखों फ़ार्म नया-नया 'साहित्य' छपता है । लिखने वाले 
भी अब हज़ारों-लाखों की तादाद में हैं। परन्तु फिर भी यह 
निघ्संकोच होकर कहा जा सकता है. कि दिमाग की सहायता 
से कल्पना की ऊँची-ऊँची उड़ानें लेने में ओर पारमार्थिक सत्य 
के अन्वेषण में मानव-समाज अभी तक कोई क्रान्ति नहीं कर 


है 

सक्रा । वैदिक-काल के ऋषियों ने दाशेनिक और आध्यात्मिक 
विषयों की जो विवेचना की थी, यह कहना बड़ा कठिन है कि 
आज के दाशनिक या अध्यत्मवादी उस से आगे भी बढ़े हैं। 
यही बात कविता के विषय में भी कही जा सकती है । 
वाल्मीकि, व्यास, होमर, कालिदास, भवभूति ओर शेक्सपीयर 
से वतेमान युग के कवि बाजी ले गये हों--यह नहीं कहा जा 
सकता । इसी आधार पर हम कह सकते हैं कि वतंमान युग 
का नाटक साहित्य बहुत अधिक विस्तृत हो जाने पर भी, वह 
अपनी श्रेप्ता ओर कल्पना की उड़ान की द्रष्टि से प्राचीन-काल | 
के नाटक साहित्य से बहुत आगे नहीं बढ़ गया है । 

भारतवर्ष में नाटक कला बहुत प्राचीन है । यहां तक क्रि 
वेदों के यमयमी ओर द्यत सूक्तों में नाटक-कला के बीज पाये 
जाते हैं । हिन्दू शासन के दिनों में, अर्थात्‌ ईसा की तीसरी सदी 
से १२वीं सदी तक संस्कृत काव्य ने वहुत उन्नति की ओर 
उन दिनों बहुत श्रेष्ठ कोटि के नाटक लिखे गये । संस्कृत के 
इन नाठकों में अभिज्ञानशाकुन्तल, उत्तर रामचरित्र, कुल्द- 
साला, मृच्छकटिक, वेणीसंहार, मुद्राराक्षस, हनुमन्नाटक 
आदि विशेष प्रसिद्ध हैँ । संस्कृत के ये नाटक, संसार के किसी 
भी देश के नाटक साहित्य का मुकाबला बड़ी सफलता के साथ 
कर सकते हैं । 

संस्क्रृत न/टकों में किसी रस का परिपाक विशेष तोर पर 
करने का प्रयत्न किया जाता था । आठ रस मान जाते थे। 
अब्वार, वीर, करुणा, रोट्र, हास्य, भयानक, बीभत्स और 


नाटक-साहित्य पर 


अद्भुत । वास्तव में स्वभावत: प्रत्येक नाटक, उपन्यास या 
कहानी में इन आठों रसों में से एक रस का परिपाक विशेष रूप 
से होता ही है । परन्तु संस्क्रत नाटकों की सर्वेप्रियता बहुत 
* बढ़ जाने पर नाटकों के सम्बन्ध में शीघ्र ही वहुत से अन्य भी 
स्थिर नियम बना लिये गये ओर साधारण प्रतिभा के लोग 
उन्हीं नियमों के आधार पर नाटक रचना करने लगे । इस 
में सन्देह नहीं क्रि नाटक का नाटकत्व रखने के लिये ही कुछ 
नियमों का अनुसरण करना नितान्त आवश्यक है । परन्तु संस्कृत 
के साहित्यिक-नियमों का निर्धारण करने वाले वैयाकरणी ढंग के 
प्डितों ने अपने ग्रन्थों में नाटकों के सम्बन्ध में इतने विस्तार 
से नियम बना दिये हैं कि उन के आधार पर ही यदि नाटक 
रचना करनी हो, तो लेखक को अपनी प्राकृतिक प्रतिभा ताक पर 
रख देनी पड़ेगी । इन पण्डितों ने अपने से पहले के लिखें हुए 
कतिपय प्रसिद्ध ओर लोकप्रिय नाटकों के आधार पर ही 
नाटक सम्बन्धी 'कठोर' नियमों की व्यवस्था की थी। किस रस 
के बाद कोन-सा रस ओर किस परिमाण में आना चाहिये 
नाटक में कुल क्रितने ओर क्रिस-क्रिस ढल्ल के पात्र रखने 
चाहियें, नाटक का कथानक किस ढड्क का होना चाहिए--इन 
सब बातों के सम्बन्ध में भी ये साहित्य के वैयाकरणी लेखक 
को कोई स्वाधीनता नहीं देते | इन नियमों के आधार पुर 
अनेक लोगों ने नाटक लिखने का प्रयत्न भी किया, परन्तु उन्हें 
सफलता नहीं मिल सकी । 
वास्तव में नाटक लिखना एक असाधारण प्रतिभा का 

काम है। कहानी, उपन्यास, पद्य-रचना ओर निबन्ध इन सव 
की अपेक्षा नाटक को श्रेष्ठ स्थान दिया जाता है । नाटक की 
यह श्रेष्ठठता किस आधार पर है, इस की विवेचना हम यथा- 
स्थान करेंगे, यहाँ हमें सिर्फ़ इतना ही कहना है क्रि नाटक लिखने 
में वही व्यक्ति सफल हो सकता है, जिस में असाधारण प्रतिभा 
हो । साहित्य दंगा आदि के नियम नाटक के शरीर पर वेश- 
भूषा का काम मेले ही दे दें, परन्तु नाटक में प्राण का प्रतिष्ठान 
केवल मनुष्य की प्रतिभा ही कर सकती है । इस बात को यदि 
एकर ही वाक्य में कहना हो तो हमें कहना चाहिये कि लेखक 
की प्रतिभा नाटक की आत्मा है, क्थानक्र (प्लाट) उस का 
शरीर है ओर साहित्यिकों के बनाए नियम उसके आभूषण हैं । 
प्राचीन काल के श्रेष्ठ से श्रेष्ठ नाटककारों ने भी कुछ 
निग्रमों क्रा पालन ब्रिना अपवाद के क्रिया है। संस्कृत के 
नाढकों में 'सृत्रधार' इसी प्रकार का पात्र है | हमारी समझ 
में इस का कारण यह है कि उस समय के अधिकांश नाटक 
राजाओं के सामने खेलने के लिये ही तैयार किये जाते थे ; उस 
समय नाटककार तथा कथानक का परिचय देने के लिये रंग- 
मंच पर सब से पूरे सूत्रधार ओर नटी का ही अवतरणा क्रिया 
जाता था । ये नाटक उस समय सब्रे-साधारण प्रजा की 
सम्पत्ति नहीं थे ; धनियों, विद्वानों तथा राजाओं में ही इन 
का प्रचार था । यह एक तथ्य है कि धनियों, विद्वानों तथा 
राजाओं की रूचि और टरष्टिकोण में बहुत धीरे-धीरे परिवर्तन 
होता है ; ये लोग पुरानी प्रथाओं का ध्यान बहुन अधिक रखते हैं, 

इसी कारण प्राचीन नाटकों की शैली में कोई विशेष परिवतेन 
शीघ्रता से नहीं आया । 

जब से, छापेखानों की ईजाद के कारण, साहित्य सबे- 
साधारण की सम्पत्ति बन गया, तब से जनता की रूचि के 
अनुसार नाटकों की शैली में भी परिवतेन आने लगा ओर 
नाटक लिखने के सम्पूर्ण प्राचीन नियम क्रमशः अवज्ञा की 
दृष्टि से देखे ज्ञाने लगे । आज़ इस वीसवीं सदी में यह स्थिति 
आ गई है, कि नाटक लिखने के सम्बन्ध में कोई भी सवेमान्य 
सिद्धान्त नहीं रहे । 

आज् भी नाटक साहित्य के नियमों पर विचार करने वाले 
लोगों का अभाव नहीं है । इस विषय पर अभी तक काफ़ी 
साहित्य लिखा जाता है । संसार के सम्पूर्ण विश्वविद्यालयों में 
जो सैंकड़ों विद्वान साहित्य के उपाध्याय पद पर नियुक्त हैं 
उन में से ऐसे लोग वहुत कम हैं, जिन में कोई बहुत ऊँचे दर्ज की 
मौलिक और सर्बथा नवीन साहित्यिक वस्तु लिखने की क्षमता 
हो । परन्तु साथ ही वे लोग विद्वान हैं, उनका अध्ययन भी 
बहुत विस्तृत है । विश्वविद्यालयों से उन्हें इसी बात के लिये 
भारी वेतन मिलता है कि वे प्रति दिन बढ़ रहे साहिय की 
विवेचना, समीक्षा, वर्गीकरण आओर समालोचना करें । इधर 
बर्तेमान युग के पाठक, सबे साधारण जनता के लाखों-करोड़ों 
पढ़े-लिखे आदमी, साहित्यिक नियमों को एक क्रोड़ी की कीमत 
का भी नहीं सममभते । उन्हें पढ़ने को कुछ ऐसी चीज़ चाहिये, 
जिस में तड़प हो, ज़िन्दगी हो, ताज़ापन हो ओर कुछ नई बात 

हो | ऐसी चीज़ साहित्य-समीक्षकों की निगाह में चाहे किसी 
भी मूल्य की न हो, जनता की ट्रष्टि में बहुत सम्मान प्राप्त कर 
लेती है । नतीजा यह होता है कि साहित्य-समीक्षकों को भी 
शीघ्र ही अपना दृष्टिकोण बदल लेना पड़ता है और उन्हें 
अपने बनाये नियमों ओर साहित्य की श्रेणियों में इस नई क्ृति 
को भी जगह देनी पड़ती है | इस तरह से वर्तमान-साहित्य- 
समीक्षकों का कार्य अब एक तरह से सिर्फ़ हिसाब-किताब करने 
( स्टाक टेकिंग ) का ही रह गया है । 

इन सब्र बातों को लिखने से हमारा अभिप्राय सिफ़े इतना 
ही है कि आधुनिक हिल्दी-नाटक-साहित्य के सम्बन्ध में कुछ 
भी लिखते हुए हमें नाटक-कला के नियमों का उल्लेख करने 
की आवश्यकता नहीं है। हमार लिए यहां इतना ही निर्देश 
कर देना काफ़ी होगा कि नाटक के निर्माण में जिन बस्तुओं को 
हमने नाटक की आत्मा शरीर या श्द्भार कहा था, उनकी बस्तु- 
स्थिति क्या है । 

इस जगह कहानी, उपन्यास ओर नाटक के भेद का वर्णन 
आवश्यक है । कहानी किसी एक घटना या भाव को लेकर 
लिखी जाती है । [उपन्यास में अनेक घटनाएं, अनेक भाव 
विस्तार के साथ अंकित किये जाते हैं । यदि यह भी कहें तो 
कुछ अनुचित न होगा कि कहानी मालती की इकहरी लता 
है ओर उपन्यास कदम्बर का घना और गुथीला पेड़ है । नाटक 
इन दोनों से भिन्न है। नाटक का नाटकत्व कथानक या भावों 
के चित्रण में नहीं, उनके व्यक्त करने के ढंग में है । किसी 

कहानी या उपन्यास को इस ढंग से पेश किया जाय, 
जिस से वह, वर्तेमान-काल का आश्रय लेकर, कल्पना की 
आँखों के सामने प्रत्यक्ष चित्र के रूप में, आती चली जाय। 
यह स्पष्ट है कि उसे यदि व्यावहारिक रूप में खेलने का प्रयत्न 
किया जञायगा तो वह पूर्णतया दृश्यरूप में, अभी-अभी आँखों के 
सामने हो रही घटना के समान, दशकों के सन्‍्मुख आता 
जञायगा । 

धीरे धीरे दृश्य नाटक साहित्य के भी पुनः स्वयं ही दो रूप 
हो गए हैं । दृश्य और श्रव्य । दृश्यरूप वह है. जिसे अभिनय के 
रूप में रंगमंच पर आसानी के साथ खेला जा सके | श्रत्र्य रूप 
का दूसरा नाम “पाठ्य” हो जाना चाहिए | इसका अभिप्राय 
यह है कि जिस नाटक को पढ़ते हुए ही पाठक के सन्‍्मुख कथानक 
या भाव का चित्र खिंचता चला जाय । कुछ नाटक दृश्य ओर 
अ्रव्य दोनों होते हैं । यानी उन्हें पढ़ने में भी बड़ा रस आता 
है आर अभिनय में भी वे सफलता के साथ खेले जा 
सकते हैं | ऐसे नाटकों का लिखना विशेष प्रतिभा का काम 
है । प्रायः नाटक या तो खेलने में अच्छे होते हैं, या पढ़ने में । 
हिन्दी में इस ढंग के नाटकों करा भेद आगे चल कर दिखाया 
ज्ञायगा । 

हमने कह था कि नाटक का प्राण उसके लेखक की प्रतिभा 
है । इस सम्बन्ध में कुछ विस्तार से लिखने की आवश्यकता हैं । 
वास्तव में प्रत्येक मनुष्य में सभी प्रकार के गुण ओर भाव 


प्प 


हर समय अन्‍्तर्हित रहते हैं । परिस्थितियों के अनुसार एक 

मनुष्य कभी क्रोध में आ जाता है, क्रमी उस में करुणा उमड़ 
पड़ती है ओर कभी वह प्रेम रस में तल्लीन हो जाता है। 
कोई-कोई ऐसा मनहूस समय भी होता है जब मनुष्य का 
अन्तःकरणा शान्त समुद्र के समान निश्चल हो जाता है, उस 
में किसी भी भाव की तरंगें नहीं उठ रही होतीं | नाटककार की 
कला इस में है क्रि वह मानव हृदय के इन प्राकृतिक भावों का 
यथेष्ट प्रयोग कर सके । दूसरे शब्दों में वह अपने पाठक 
को अपना वशवर्ती वना ले, उस पर जादू कर दे । जहां वह 
रुलाना चाहे, पाठक रो उठे, जहाँ पाठक को वह गम्भीर बन 
जाने की आज्ञा दे, वहां पाठक गम्भीर बन ज्ञाय ओर जहां वह 
पाठक को हंसाने का प्रयत्न करे वहां पाठक का मुख, अकेले 
में भी, खिलखिला उठे, उसके होठों के दोनों कोर हंसने के 
लिये तैयार हो जायं । इसी का नाम प्रतिभा है । साहित्य की 
प्रत्येक चीज़ लिखते हुए प्रतिभा की आवश्यकता होती है 
परन्तु नाटक में इसकी सव से अधिक आवश्यकता 
होती है, क्योंक्रि यहां पाठक को भावों करा चित्र उतार कर 
दिखाना होता है। नाटककार को एक ओर अपने पात्रों पर 
काबू रखना पड़ता है ओर दूसरी ओर उसे अपने पाठकों 
ओर दर्शकों को अपना वशवर्ती बनाना होता है, इसी से 
अच्छा नाटक लिखना भारी प्रतिभा का काम समझा 
जाता है । 

क्थानक नाटक का शरीर है । प्राचीनकाल में लोग 
ऐतिहासिक क्रथानक लेकर उसे अपनी कल्पना से तोड़ मोड़ 

श 


नाटक-साहित्य ११ 


कर अपने नाटक के लिए अनुकूल बना लेते थरे। परन्तु अब 
प्राय: कथानक भी मौलिक निर्माण किए जाते हैं । ऐतिहासिक 
कथानक के आधार पर नाटक क्रा निर्माण इस लिए आसान 
हो जाता है. कि पाठकों के दिल में उस ऐतिहासिक व्यक्ति के 
लिए पहले ही से एक स्थान बना होता हैं, इस सम्बन्ध में 
नाटककार को नई स्रष्टि या नया प्रयत्न नहीं करना पढ़ता । 
परन्तु इसी बात के आधार पर यह नहीं कहा ज्ञा सक्रता कि 
मौलिक कथानकों वाले नाटक अवश्य ही ऐतिहासिक कथानक 
के नाटकों से अधिक ओए होते हैं । 

नाटक के आभूषणों के सम्बन्ध में दो-एक बातें कह कर 
हम आधुनिक हिन्दी नाटक-कला की ओर आयेंगे । जिन 
नाटकों का अभिनय सम्भव न हो, उन्हें सफल नाटक नहीं 
कहा जा सकता | जिन नाटकों का अभिनय करना आसान न 
हो, उन्हें भी पूर्णाश में सफल नहीं कहा ज्ञा सकता । आज- 
कल फ़ोटोग्राफ़ी के विज्ञान ने जा उन्नति कर ली हैं, उस की 
बदौलत बहुत-सी ऐसी वातों का फ़ोटो आसानी से लिया जा 
सकता है, जो बातें क्रिया में अभी तक नहीं हो सक्रतीं । 
उदाहरणाथ एक आदमी का पहाड़ से कद पड़ना, किसी का 
जंगली जानवरों से घिर कर बच आना अश्वा स्वयं अपना 
सिर काट कर अपने हाथों में पकड़ लेना आदि । फिर भी अभी 
जतक रंग-मंच पर जिन बातों का नाटक सम्भव न हो, उन का 
दृश्य नाटक में प्रवेश सराहनीय नहीं समझा जाता। 
इसी तरह वबात-चीत में लम्बे-लम्बे लैक्चर भाड़ना भी एक 

बड़ा दोष है । नाटककार के लिये आवश्क होता है कि वह अपने 
काब्य को रंगमंच पर क्रियात्मक रूप में दिखा सके । इसके 
बिना उसे सफल नहीं कहा जा सकता । 

वर्तमान युग में, सिनेमा (छायाचित्र ) की कला बड़ी 
शीघ्रता से उन्नति कर रही है । पिछले दस वर्षों में रंग-मंच का 
रूप ही बदल गया है नाटकों का स्थान अब सिनेमा ने ले लिया 
। इस परिवतन ने नाटक-साहितद्य पर भी भारी प्रभाव डाला 
। अपनी परिभाषा में जिस चीज़ को हमने नाटक की वेशभूषा 
कहा था वह इन दस वर्षा में बिल्कुल बदल गई है । भारतवर्ष 
में भी यह प्रक्रिया बढ़ी तेज़ी के साथ हो रही है । परन्तु 
यह भी एक तथ्य है कि अभी तक सिनेमा के लिये लिखे 
जाने वाल नाटकों ने ऊँच ओर स्थिर साहित्य में क्रान्ति नहीं 
की | आजकल सिनेमा में जो नाटक दिखाये जाते हैं वे ऊँचे 
दर्ज के श्रेष्ठ साहित्यिक नाटकों करा सरल ओर संक्षिप्त रूपान्तर 
होते हैं । बहुत से नाटक सिनेमा बनाने के उद्देश्य से भी लिखे 
जाते हैं; सिनेमा हाल में जनता उन्हें बहुत पसन्द भी करती है 


न 


त्छ५ 


परन्तु इस तरह के अधिक्रांश नाटक अभी तक्र स्थिर नाटक- 
साहित्य पर कोई प्रभाव नहीं डाल सके हैं । 

भारतवर्ष के आधुनिक नाटककागें में हमारी राय में 
द्िजन्द्रलाल राय सर्वश्रेष्ठ हैं । राय महोदय ने करीब दो दर्जन 
नाटक लिखे हैं । इन में से कुछ का कथानक ऐतिहासिक है 
कुछ का पॉराणिक ओर कुछ का कल्पनात्मक । ऐतिहासिक 
नाटक लिखने में उन्हें असाधारण सफलता मिली है। उन के 

चर 


नाटक-साहित्य.._- १३ 


पौराणिक ओर कल्पनात्मक नाटक भी बहुत ऊँचे दर्जे के हैं । 
ये नाटक स्टेज पर भी बड़ी सफलता के साथ खेले. गये हैं । 
तथापि उन्हें हमारी राय में पाछ्य या श्रव्य नाटकों की श्रेणी 
में ही रखना चाहिये। ह्विजेन्द्रलाल राय ने अपने नाठढकों में 
प्राचीन परिभाषाओं का आश्रय नहीं लिया। फिर भी वे उग्र 
क्रान्तिकारी नहीं बने। भारतीय भापाओं में आजकल जो 
श्रेष्ठ गिने जाते हैं, ओर जिन्हें जनता चाव के साथ पढ़ती है, 
वे प्राय: राय महोदय की शैली पर ही लिखे गये हैं। श्री द्विजेन्द्र- 
लाल राय के नाटक भाव प्रधान हैं; उन में रसों का परिपाक 
पूरी तरह पर हुआ है। एक विद्वान्‌ समालोचक के शब्दों 
में--/राय महोदय के लिये सब कुछ बड़ा है-छोटी चीज़ के 
लिये वहां जगह नहीं है। उन के लिये दुनियां में कोई मध्यम 
दर्जा है ही नहीं | उन के पास अकबर है, चन् द्रगुप्त है 
राणा प्रताप है-पर वाज़ार में बैठा हुआ दकानदार नहीं है 
२५) रु० मासिक पाने वाला क्लार्क नहीं है। उन के पास 
पागल हैं, ऋषि हैं, शेर हैं, गीदड़ हैं, पर साधारण दिमाग और 
शक्ति वाले मनुष्य नहीं हैं ।” 

वास्तव में श्री द्विजेन्द्रलाल राय के नाटकों में जो पात्र 
साधारण स्थिति के भी हैं, उन में भी असामान्य असाधारगाता 
है। उदाहरण के लिये हम उन के “उस पार” नाटक में से 
भगवान दास”, 'भोलानाथ' और “कालीचरण' को पेश कर 
सकते हैं। राय मद्दोदय की कला की श्रेष्ठता इसी दात में है कि 
वे सब कुछ बहुत स्पष्ट आर बड़ा करके पाठक की आंखों के 


५्छ आधुनिक हिन्दी नाटक-कला 


सामने ले आते हैं । जैसे आप किसी चीज़ को खुद्दबीन से देख 
रहे हों । 

वबतेमान भारतीय नाटक साहित्य में बंगाल का स्थान 
बहुत उच्च है! कविवर रवीन्ट्रनाथ ओर ओ्री गिरीश चन्द्र के 
नाटक भी सचमुच बहुत ऊँचे दर्जे के हैं । द्विजेन्द्रलाल के 
समान रवीन्द्रनाथ के भी अधिकांश नाटकों का अनुवाद हिन्दी 
में हो चुका है ओर इन दोनों की क्ृतियां एक तरह से हिन्दी- 
साहित्य क्री अपनी चीज़ ब्रन गई हैं । इन दोनों महान्‌ नाटक- 
कारों के बहुत से नाटकों का अनुवाद ञ्री रूपनारायण पाण्डेय 
ने किया हैं। पाण्डय जी का अनुवाद इतना सुन्दर बन पड़ा 
है. कि उसे पढ़ने में मोलिक से क्रम आनन्द नहीं आता। 
हिन्दी जगत में राय और ठाकुर को सर्वश्रिय बनाने का काफ़ी 
श्रेय पाण्डेय जी को ही मिलना चाहिये । 

नाटक-साहित्य की द्रष्टि से हिन्दी को हम भारत की 
अन्य प्रान्तीय भाषाओं से पिछड़ा हुआ नहीं कह सकते । 
आधुनिक हिन्दी के प्रथम प्रतिभाशाली कवि हरिश्चन्द्र के 
नाटकों का हिन्दी नाटक-साहित्य में सब से प्रमुख स्थान है । 
उन्होंने कुल मिलाकर १2 नाटक लिखे। इन में ७ मालिक, ५ 
अनुवाद और २ अपूर्णा हैं। एक अनुवाद उन्होंने बंगला से 
क्रिया और चार संस्क्रत से | उन के संस्कृत अनुवादों में 
'मुद्राराक्रस' ने विशेष ख्याति प्राप्त की है । कपूर मंजरी' का 
अनुवाद भी बहुत अच्छा हुआ है। उन्होंने बंगला नाटक 
“कर्पूर मंजरी' का अनुवाद उस समय क्रिया था, जब वे केवल 

१८ बरस के थे। यद्यपि यह अनुवाद बहुत सुन्दर नहीं बन 
पड़ा, तथापि इस से उनकी प्रतिभा का अन्दाज़ा आसानी से 
लग सकता है। 

बाबू भारतेन्दु हरिश्चन्द्र ने अपने मोलिक नाठढकों में प्राचीन 
संस्क्रूत परिपाटी का अनुसरण नहों किया है। तथापि उन के 
नाटकों का ढांचा उसी प्रकार का है। बातचीत ओर रृश्यों 
के परिवर्तन का ढंग भी वही है । उन के नाटकों के सम्बन्ध में 
अनेक महानुभावों करा ख्याल है कि वे किसी न क्रिसी ग्रन्थ के 
आधार पर ही लिस्बे हैं, पुर्णींरूप से मालिक नहीं हैं । यहां तक 
कि उनकी सर्वश्रे.्ठ मोलिक कृति “सत्य हरिश्चन्द्र” के सम्ब- 
नध में भी, लोगों की धाराणा है. कि वह क्षेमीश्वर के, 'चंड- 
कौशिक' के आधार पर लिखा गया है। चंड कोशिक' और 
'सत्य हरिश्वन्द्र' की घटनाओं में, समानता ज़रूर है मगर उन 
में भारी भेद भी है ओर वाबू हसिश्रिन्द्र की कृति को क्षेमीश्वर 
की नक्रल कदापि नहीं कहा जा सकता | 

बाबू हरिश्चन्द्र के इन नाटकों का हिन्दी साहित्य में वही 
स्थान है, जो वंकिम बाबू के उपन्यासों का बंगला-साहित्य में 
है। ये नाटक प्रारम्भिक युग के हैं ओर वर्तमान लोकरुचि 
तथा साहित्यिक नियमों की दृष्टि से वे उच्च कोटि के न होने 
पर भी इनकी श्रेष्ठता से इन्कार नहीं क्रिया जा सकता । 

भारतेन्दु के वाद हिन्दी में श्री प्रताप नारायण मिश्र ने भी 
नाटक लिखने का अभ्यास किया। परन्तु इस प्रयत्न में उन्हें 
अभीए सफलता नहीं मिल सक्री। मिश्र जी के बाद से आज़ 

तक हिन्दी में जितने नाटककार हुए हैं, उन में श्री जयशंकर 
प्रसाद का स्थान, हमारी राय में, सर्वश्रेष्ठ है। 

वावू जयशंकर प्रसाद ने करीब आघ दर्जन नाटक लिखे हैं । इन 
में से अधिकांश ऐतिहासिक हैं। वे प्रायः बोद्ध तथा हिन्दू 
काल से सम्बन्ध रखते हैं । प्रसाद जी में, पर्याप्र अंश में, ऐति- 
हासिक बुद्धि भी है इस कारण उनके इन ऐतिहासिक नाढकों 
में बरास्तविकता अक्तषुण्णा रह सकी है । वैसे इन नाढकों में 
अनेक दोप भी हैं ; भाषा की क्रिप्टता प्रसाद जी करी लेखन शैली 
का सब से बड़ा दोष है। प्रसाद जी के नाटकों के पात्रों में 
असाधारणाता होते हुए भी उनकी असाधारणता बहुत साधा- 
रण ढंग से व्यक्त की जाती है। सम्भवतः यही दोनों कारगा 
हैं कि उन के नाटकों का सब साधारगा पाठकों में उतना मान 
नहीं दो सका, जिस के वे अधिकारी हें । 

प्रसाद जी के अतिरिक्त अन्य भी अनेक महानुभाव हे 


जिन्होंने हिन्दी में मोलिक नाटक लिखने का प्रयत्न किया है 


ओर इस अंश में उन्हें आंशिक सफलता भी प्राप्त हुई है। ओऔी- 
गोविन्द वल्लभ पन्‍त की 'वस्माला' श्रीचतुस्सेन शाम््री का 'उत्सगे' 
श्री बेचन शर्मा पाण्डेय का 'महात्मा-ईसा' ओर पं० बदरीनाथ 
भट्र की 'दुर्गावती' ये चारों नाटक निस्सन्देह अच्छे हैं । 

इनके अतिरिक्त अन्य भी वीसों साहित्यिक नाटक हिन्दी में 
मोजूद हैं। रंग-मंच पर खेले जाने वाले तथा सिनेमा के क्राम « 
आने वाले नाटकों की संख्या तो सेंकड़ों में है। श्री राधेश्याम, 
पं० शंदा, श्री बेताब आदि अनेक महाशय इसी काम में लगे 

हुए हैं। परन्तु ये थिएट्रिकल नाटक हिन्दी साहित्य की 
शोभा बढ़ाने वाले नहीं हैं। इन थिएंट्रिकल नाटकों का बड़ा 
हिस्सा देख कर प्रत्येक साहित्यग्रेमी को दुख होता है । 

प्रस्तुत पुस्तक में हिन्दी के बतेमान नाटक साहित्य की 
प्रगति दर्शाने के लिए हम नमूने के तौर से कुछ नाटक भी 
साथ ही दे रहे हैं। इन नाठकों में कुछ मौलिक हैं. ओर कुछ 
अनुवाद । अनूदित नाटकों में 'सूम के घर धूम” ओर 
अचलायतन, तो हिन्दी नाटक साहित्य का भाग ही वन 
गए हैं । 

इन नाटकों को हमने मौलिक रूप में नहीं दिया। इन 
सभी का संक्षेप कर दिया गया है । परन्तु साथ ही इस वात 
का भी पूरा ध्यान रक्खा गया है कि इसके द्वारा मोलिक रस 
में ज़रा भी त्रुटि न आने पावे । 


बेदन्यास 

नायक के पात्र 
दौलतराम--एक महाकंजूस सेठ 
विहारीलाल--दौलतराम का विपत्नीक बहनोई 
चुन्नी--दोौलतराम की पत्नी 


नत्थू-- है 
मोहन । 
गए ] 
रामचन्द्र- / 'लतराम के पड़ोसी 
दर 
|| 
सुन्दर-- ! 


> 
असामी, परोसिन, दोलतराम के पुत्र, साले, नातेदार, 
दारोग्रा, सिपाही आदि | 


सूम के घर धूम 

स्थान--दौलतराम की बाहरी बैठक । समय--दिन। 
[ फ़श, टेबिल, कुसीं, आदि सब इधर उधर अस्त-व्यस्त 
पड़ा हुआ है। पास ही एक पलँग पड़ा है। दीवार 
में एक घड़ी लगी है। उसमें सात बजकर 
सत्रह मिनट हुए है।] 
[ दोलतराम के विपत्नीक बहनोई विहारीलाल और दोलतराम की 
दुबारा की स्त्री चुन्नी, दोनों खड़े हैं ] 

बिहारी--आज वही बैसाख-बदी चोथ है। मेंने पहले से . 
सबको सममा रक्‍खा है। 

चुन्नी-मगर अब मैं सोचती हूँ कि इस से फल क्‍या 
होगा ! 

बिहारी-फल ? अगर कुछ न होगा तो कम से कम 
उस बेचारे की ज्ञान तो बच जायगी । जानती हो, असामियों ने 
उसे ( तुम्दारे स्वामी को ) मौका पाकर मार डालने का निश्चय 
कर लिया है ! 


श्र सूम के घर धूम 


चुन्नी--तो इस में उन का अपराध क्‍या है? सूद ही के 
लिए तो रुपये उधार दिये जाते हैं--सूद न लें ! जब महा- 
जिनी की-- 

बिहारी--लोगों--ग्ररीबों--का घरद्वार बिकवा लेना महा- 
जिनी है ? यह तो राहजनी है ! सवेरे उठकर इस डर से कोई 
उसका नाम नहीं लेता कि उस दिन खाने को नहीं मिलेगा ! 
यात्रा के समय कोई उस का मुख देखना नहीं चाहता ! बहुत 
लोग सवेरे-शाम उसकी मोत मनाते हैं ! यह क्या बड़े सुख की 
अवस्था है ? 


चुन्नी--तो फिर तुमने जो ढँग सोचा है, वह बहुत 
अच्छा है--भोजन का भोजन और दवा की दवा! लेकिन 
निशाना ठीक बैठे, तो वात है । 

बिहारी--ठीक बठेगा ! भलेमानस को ज्योतिष के ऊपर बड़ा 
विश्वास है । ज्योतिषी के कहने पर उसको पूरा विश्वास होगया 
है कि बैसाख वदी चोथ के दिन दोपहर को अपने ही घर में 
साँप के काटने से उसकी मोत होगी । 

चुन्नी--वे इस समय हैं कहाँ ? 

ब्रिहारी-मोती कील के भीतर गले भर पानी में यह्‌ 
समभ कर चुपचाप बैठा है कि पानी के भीतर रहने से किस 
तरह अपने घरमें साँप काटेगा । 

चुन्नी--( हँसकर ) वाह ! 

विहारी--आज बड़ा मज़ा होगा । 

चुन्नी--वेशक, बड़ा मज़ा होगा ! सगर अभी तक आये 
नहीं । 

बिहारी--आता ही होगा ।-ठुम से जो जो करने को 
कह दिया है, सो सब याद है ? 

चुन्नी--सब याद है ? 

बिहारी--अच्छा अब भीतर जाओ | 

चुन्नी-खूब मज़ा होगा । अब तो देर सही नहीं 
ज्ञाती । ( प्रस्थान ) 

बिहारी--दोलत ने पूवेजन्म में वड़ा तप किया था, इसी 
से इस जन्म में उन्हें ऐसी ख्री मिली है । साले के वन्धुमार रुपये 
हैं, लेकिन अपनी स्त्री तक को पेट भर भोजन नहीं दे सकता। 
महामूखे है, मूखे न होता तो जन्मपत्र के फल पर विश्वास 
करता ! 

( नन्‍्दू मोहन, रामचन्द्र ओर सुन्दर का प्रवेश । ) 

विहारी--ठुम लोग आ गये ! ठीक समय पर आये-- 
दौलत आता ही होगा। 

मोहन यहाँ सब ठीक है ? 

विहारी--सब्र ठीक है। केवल दौलत के दोनों लड़कों से 
अभी नहीं कहा गया । तीन दिन से वे धर ही नहीं आये। पैसा 
खर्च न हो, इस लिए भलामानस उनको पढ़ाता लिखाता भी नहीं ! 
ऐसी दशा में यदि वे बिगड़ न जायँ तो ओर क्या हो ? दोनों 
लड़के किसी काम के नहीं हैं। 


२४ सूम के घर धूम 
मोहन--( सनन्‍्देह से ) हाँ ! 
बिहारी--लेकिन वे भी कहना मान जायँगे। वे भी यही 
राह देख रहे हैं कि कब बूढ़ा सूम मरेगा। वाप के मरने का 
हाल सुनकर लड़के क्‍या करते हैं, यह भी वह देख ले लो 
बह आगया दौलतराम ! रामचन्द्र लेट आओ-लेट जाओ । 
( रामचन्द्र लेट जाता है । ) 
बिहारी--तुम सब रामचन्द्र को घेरकर बैठ जाओ । 
(सब वही करते हैं । विहारी रामचन्द्र के ऊपर चादर डालता है ।) 
बिहारी--खूब दुःख दिखाने के ढँग से बैठो रामचन्द्र | 
हिलो-डुलो नहीं । 
[ सब उसी तरह बेठते हैं । ] 
बिहारी--सब ठीक है ? 
सब--ठीक है । 
बिहारी-तो मैं जाता हूँ । ठीक समय पर आकर पहुँच 
जाऊँगा, तुम सब दुःख प्रकट करो । 
[ दोलतराम का प्रवेश । ] 
दोलतराम - खुब जान बचाई । जन्मपत्र का हिसाव भी 
गलत होता है । मैंने सोचा था, ठीक दोपहर को जान जायगी। 
( घड़ी देखकर ) दोपहर बीत गई, अब कुछ डर नहीं। 
मोहन--आहा-हा-हा ! बेचारा मर गया ! 
नन्दू--दोपहर को-- 
सुन्दर-साँप के काटने से ! 

दौलध--( घबराकर ) कोन मरा ? 

मोहन--भाग्य के लिखे को-- 

नन्दू--कोई नहीं मिटा सकता । 

सुन्दर--तब भी लोग ज्योतिषशास्त्र को नहीं मानते । 

दोलत--अरे मरा कौन ? 

नन्दू- लड़कों में से तो कोई अभीतक नहीं आया | 

मोहन--कबसे हम लोग बैठे हैं । 

सुन्दर-और कवतक राह देखेंगे १ चलो लाश को 
मसान ले चलें । 

दौलत--अरे भाई, किसकी लाश मसान ले जाओगे ! 

मोहन--हाय-हाय, सेठ दोलतराम-- 

नन्दू--आखिरकार-- 

सुन्दर-मर ही गये ' 

दोलत--ऐं ! दोलतराम मर गये । कोन दोलतराम ? 

मोहन--ऐसा घर-द्वार-- 

दोलत--कौन मर गया ! 

मोहन--जी, सेठ दोलतराम ! 

दौलत - ( खफ़ा होकर ) दोलतराम क्यों मरने लगे 
साहब ? 

नन्‍्दू--क्यों मरने लगे, सो हम क्या जानें साहब (न 
लेकिन मर गये हैं ! 

सब--आहा-हा-हा ! 


२६ सूम के घर धूम 


दोलत--आप लोग कह क्‍या रहे हैं ? में तो जीता- 
जागता खड़ा हूँ । 

मोहन--आप कोन हैं साहव ? 

दोलत--मैं ही तो सेठ दोलतराम हूँ । 

नन्दु-नहूँ ! 

दौलत--हूँ कया ? 

मोहन--बाह भेया वाह ! 

ननन्‍्दू--यह कौन आदमी है ? 

दोलत--आप लोग क्या पागल हो गये हैं? आप लोग 
देखते नहीं कि में ही दोलत-- 

मोहन--चले ज्ञाइए साहब ! शोक के समय दिल्लगी 
करना अच्छा नहीं लगता । 

नन्दू--कोई गंजेड़ी है क्‍या ! 

सुन्दर--चल दे यहाँ से । 

दोलत--कैसी आफ़त है ! आप लोग क्या पागल हो गये 
हैं ? में ही दोलतराम सेठ हूँ । देख न लीजिए-- 

मोहन--हाँ ! अच्छा देखें ( देखता है । ) 

( नन्‍्दू उसका सिर घुमाकर उसे सिर से पैर तक निहारता है 

ओर सुन्दर उसके चारों ओर घूम कर देखता है । ) 

नन्‍्दू--अजी ! देखने में तो सेठजी से बहुत कुछ मिलता 
जुलता है ! 

सुन्दर--रूप तो खूब बना रक्‍्खा है ! 

/ मोहन--वाह ! 

दौलत--रूप बनाना कैसा ? 

मोहन--हाँ वना तो खूब है ! मगर यह नाक वैसी नहीं है ! 

दौलत--नाक बैसी नहीं है, इसके क्‍या माने १ (नाक को 
टटोल कर देखना ) । 

नन्‍्दू--और रंग तो कुछ-कुछ बैसा ही बना लिया है ! 

दौलत--बना लिया है ! 

सुन्दर--चोटी भी रख ली है (--भाई वाह ! 

मोहन--लेकिन यह नाक-- 

नन्‍्दू--ओर सुन्दर-हाँ, यह नाक - 

दौलत--नाक क्या हुई ? 

मोहन--( सिर हिलाकर ) नहीं, --नहीं बनी ! 

नन्दू-ऊँ हूँ : 

सुन्दर-असामियों को धोका न दे सक्रोगे । 

दोलत--क्या ! तो आप लोग क्या यह कहना चाहते हैं कि में 
दौलतराम नहीं हूँ ? 

मोहन--वाह भेया वाह ! तुम्हारी हिम्मत बेशक तारीफ़ के 
लायक है | बोली भी वैसी ही बना ली ! 

ननन्‍्दू-बैशक ! 

सुन्दर-नकल बुरी नहीं की । 

दोलत-- आप लोग-कोन हैं आप लोग ? 

[असामियों का प्रवेश] । 
पहला असामी-क्यों साहब, सेठ दोलतराम क्या मर गये ? 
मोहन-जी हाँ, हम सव उनकी लाश को मसान लिये जाते हैं। 


पु न 


सूम के घर धूम 


दूसरा असामी-ओह ! यही वह आदमी है । 

तीसरा असामी-जो सेठजी का रूप रखकर आया है ? 
दोलत-रूप रखकर आया है ? 

सुन्दर-हाँ, यह वही आदमी है । 

चौथा असामी-यह कोई ठग है । 

दोलत-ठग है !-निकल जाओ मेरे घर से । 

प० असामी-तुम निकल जाओ | 

दौलत-यह मेरा घर है । 

दू० असामी-आह ! हम लोगों को धोखा देने आये हो ! 


लेकिन हम धोखा नहीं खा सकते। 


च ० असामी-हम एक पैसा न देंगे । 
दोलत-नालिश होने पर एक पैसे से बहुत अधिक देना 


पड़ेगा । 


राह 


ती० अस्तामी-नालिश करेगा ! हिम्मत तो देखो । 

प० असामी-मैं तुमको पुलिस के सपुद्द कर दूँगा। 

ती० असामी-बुलाओ पुलिस ! 

चौ० असामी-मैं तुम्हारा सब ढोंग अभी निकाले देता हूँ। 
दृ ० असामी-जाओ जी, पुलिस को तो बुला लाओ। 

[ पहले असामी का प्रस्थान ] 
मोहन-चलो नन्‍्दू ! हम लोग लाश ले चलें । कहाँ तक 
देखेंगे । 
सुन्दर-उठाओ । 
नन्दृ-हाँ उठाओ-- 

ह [ लाश को उठाना ]। 

सब-राम नाम सत्य है, सत्य बोलो मुक्त है! [प्रस्थान] 

दौलत-ये लोग मसान किसकी लाश ले गये । दोलतराम 
सेठ की ? तो फिर मैं कोन हू ? 

दू० असामी-धोखेवाज़ञ ? 


दोलत-गाली-गुफ्ता न करना, कहे देता हूँ- 
ती० असामी-अच्छा रूप रक्खा हैं ! 
दोलत-फिर ! 
चौ० असामी-मारो साले को ! 
दोलत-अजी साहब- 
सब-चुप रहो । 
[ क्रमशः सबका मिलकर उसे मारना )। 
दौलत-सिपाही, ओ सिपाही ! 
[एक तरफ से दोलत की लड़की ओर दूसरी तरफ़ से 
बिहारी का प्रवेश ।। 
विहारी-क्या है जी, क्या है. । यह गोलूमाल ओर गुल- 
गपाड़ा काहँ का है ! 
दोलत-आगये बिहारी, देखो तो भाई- 
सब-चुप रहो । 
बिहारी-मामला क्या है ! 
दोलत-यही, ये लोग देखो तो- 
सव-चुप रहो- | 
विहारी-अरे भाई मामला क्या है ? 
द० असामी-जी, सेठ दोलतराम मर गये हैं ? 
ती० असामी-यही सुनकर हम लोग भो आय रह्‌। 
चो० असामी-लेकिन बीच म यह पाजी न जाने कहाँ 


३० सूम के घर धूम 


से सेठ दोलतराम का रूप रख कर आ गया ! 

दौलत-लेकिन मैं- 

सब-चुप रहो । 

बिहारी-आ:-गोलमाल क्‍यों करते हो साहब ! में सब ठीक 
किये देता हूँ '-सेठ दोलतराम मर गये हैं ? 

दू० आदमी-जी हाँ । 

बिहारी-मैंने तो नहों सुना ! ऐसा हो ही नहीं सकता ! 

दौलत-देखो तो ! मैं जीता जागता- 

सब-चुप रहो । 

विद्यारी-आ: क्‍या करते हो ! तुमको ठीक मालूम है. कि सेठ 
जी इन्तकाल कर गये ? 

ती० असामी-जी हाँ । आपके आने के कुछ ही पहले लोग 
उनकी लाश को मसान ले गये हैं । 

बिहारी-क्ब ? 

चो० असामी-अभी दोपहर को । 

बिहारी-कैसे मरे ? 

दू० असामी-साँप के काटने से । 

विह!री-दोपहर को साँप ने काटा ! ऐसा हो ही नहीं सकता । 

दोलत-देखो तो भाई-यह अत्याचार देख रहे हो ! मेरे जीते 
जी ही- 

सत्र-चुप रहो ! 

विहारी-दोपहर को साँय के काटने से कैसे मरे ? 

दू०» असामी-कोई उपाय न था, जन्मपत्र में लिखा था । क्या 
करते ? 

बिहारी-अच्छा, जन्मपत्र निकालो। (लड़की से ) ले तो 

आ बेटी अपने बाप का जन्मपत्र । 
( लड़की का जाना ) 

बिहारी-जन्मपत्र में लिखा है ?--ठीक जानते हो ? 

चो० असामी-ठीक । 

ती० असामी-हम लोग क्या भूठ कह रहे हैं ? 

दोलत-लेकिन मैं जीता हूँ । 

बिहारी-अच्छा ठहरो, कुंडली देखने से आप मालूम पड़ 
जावेगा । 

दौलत-यह्‌ तो बड़ी मुश्किल देख पड़ती है-क्या तुम भी 
मुझ को नहीं पहचानते । 

विहारी-आप.घवराते क्‍यों हैं साहब, वह देखिये जन्मपत्र 


आगया । है 
( लड़की का जन्मपत्र लाकर बिहारी को देना । ) 


विहारी- कहाँ लिखा है ? 

चौ० असामी--देखँ--यह देखिये--बैसाख वदी चोथ के 
दिन दोपहर को साँप के काटने से मोत लिखी हुई है। स्पष्ट 
ही तो लिखा है कि चोथ के दिन दोपहर को केतु की दशा 
उतरने के पहले धर में साँप के काटने से मोत होगी । 

विहारी-हाँ, ठीक तो है। ( लड़की से ) जाओ बेटी तुम 
भीतर जाओ | 

( लड़की का जाना । ) 

बिहारी-( चिन्तित भाव से पढ़ते-पढ़ते ओर मृद्ों पर हाथ 

फेग्ते ) हूँ ठीक ! लिखा हुआ तो है । 


३२ सम के घर घूम 


दोलत-लेकिन तुम तो भाई मुझे पहचानते हो । 
विहारी-( धीरे-ध)रे सिर हिला कर ) हूँ, हूँ !--केस 


खराब है । 
( मोहन का प्रवेश । ) 


मोहन-यह डाक्टर का दिया हुआ सेठ जी की मौत का 
सर्टिफ़िकेट भी लीलिये | 

विहारी-क्या ? सर्टिफ़िकेट ? 

मोहन-हाँ, यह्‌ देखिए, दोलतराम सेठ के मरने की बात 
लिखी हुई है-मैं प्रमाणित करता हूं कि सेठ दोलतराम मर 
गए। 

दोलत-अरे बाप रे ! 

विहारी-साहब--आपका केस धीरे-धीरे बहुत ही खराब 
होता जा रहा है । शायद चल ही नहीं सकता । 

दोलत-क्यों ? - 

बिहारी-इधर जन्मपत्र है, उधर डाक्टर का सर्टि- 
फ़िकेट है । 

ती० असामी-फिर हम सब लोगों ने अपनी आँखों से देखा 
है कि लोग सेठ दोलतराम की लाश मसान ले गये हैं । 

विहारी-सब ने देखा है ? 

असामी लोग-सब ने ! 

विहारी-ऊँ हूँ--फेस किसी तरह टिक नहीं सकता |--इतने 
. पर भी अगर कोई ज़िन्दा रहे तो-- 

दोलत-( आग्रह के साथ ) तो फिर ? 

बिहारी-तो वह जीना नामंजूर । 

दौलत-बिहारी ! तुम भी क्या मुझको नहीं पहचान सकते ! 

विहारी-इस से अधिक में कुछ नहीं कह सकेता। प्र्थ्वी 
पर कभी-कभी दो आदमी बिलकुल एकही सूरत के देख पड़ते हें । 
जैसे जोड़ियां की पैदाइश। इस बात का कोई प्रमाण नहीं कि 
दौलतराम के बाप के दो जोड़िया लड़के नहीं पैदा हुए थे । 
दौलतराम के पिता से कभी यह बात पूछी नहीं गई । ओर इस 
समय उनसे पूछना भी असंभव है, क्‍योंकि वे इस समय स्वगे 
में हैं। 

दौलत-लेकिन मैं जो कहता हूँ । 

बिहारी-आपकी बात मानी नहीं जा सकती । आप कोन हैं, 
यही तो मामला पेश है। अगर मैने आपको दोलतराम मान ही 
लिया, तो आप साबित क्या करेंगे १ आप के कहने से कुछ 
साबित नहीं होता । 

दौलत-तो फिर कैसे साबित होगा ? 

विह्ारी-आपके कोई गवाह हैं 

दौलत-नहीं । और उसकी ज़रूरत ही क्‍या है ? 

विहारी-ये सब लोग एक स्वर से कहते हैं. कि आप 
सेठ दौलतराम नहीं हैं. ( असामियों से ) क्यों! आप लोग 
कहते हैं. न ? 

असामी-हाँ, हम सब कहते हैं । 

दौलत-आप लोग क्‍या सचमुच गम्भीर भाव से यह बात 
कहते हैं ! 

सब असामी-गम्भीर ! ज़रा इधर देखिए (अत्यन्त गम्भीर 
भाव से ) आप सेठ दौलतराम कभी नहीं हैं । 


३४ सूम के घर धूम 


दौलत-तो कया सचमुच मैं सेठ दोलतराम नहीं हूँ 

दू० असामी-कभी नहीं । 

ती० असामी-दोलतराम का क्या ऐसा ही चेहरा था ? 

चो० असामी-दोलतराम बनकर असामियों को धोखा 
देने आये हो भेया ! 

पाँ० असामी-मैं तो देने के नाम एक पैसा भी न दूँगा। 

दोलत-में नालिश करूँगा । 

बिहारी-अदालत में तुम्हारी नालिश मंजूर ही कब होगी। 


इन्होंने तो सेठ दोलतराम से कज्े लिया था। आप तो सेठ 
दोलतराम हैं ही नहीं ? 

दोलत-मैं प्रमाण दूँगा । 

बिहारी-साबित करना मुश्किल हो जायगा । (असामियों से) 
आप सब लोग शायद गवाही देंगे कि यह सेठ दोलतराम नहीं है । 

सब असामी-( एक साथ ) ज़रूर । 

विहारी-फिर क्‍या हो सकता है ? 

[ दोलत का हताशभाव दिखाना ]। 

बिहारी-साहब, में वकील हूँ । आपको दोस्त के तौर पर 
सलाह देता हूँ कि ऐसा काम न कीजिएगा, नहीं तो जेल जाना 
पड़ेगा । 

दोलत-जेल 

विहारी-हाँ जाली आदमी बनने के जुर्म में! चार साल के 
लिए ! 


दोलत-अरे बाप रे ! 

बिहारी-यद्यपि मैं आप को नहीं पहचानता, तथापि दोस्त 
की तौर पर समभाता हूँ कि जानबूक कर इस आफ़्त में 
पैर न रखना ! सुनिए, आप किसी तरह पूरे तोर से यह साबित 
न कर सकेंगे कि आप दोलतराम सेठ हैं । 

दौलत-क्यों ? 

बिहारी-इस आपके जन्‍्मपत्र ने ही सब मामला बिगाड़ 
रक्‍खा है। आप ही कीहिए, जन्मपत्र कहीं भूठा होता है ९ 

दौलत-( सिर खुजाते हुए ) हाँ, जन्मपत्र तो कभी भूठा 
नहीं होता । 

बिहारी-उसके ऊपर डॉक्टर का सर्टिफ़िकेट, जो लोग 
मरे को जिला नहीं सकते, मगर ज़िन्दा को अनायास ही 
मार डाल सकते हैं | में कहता हूँ, आपके सेठ दोलतराम होने 
में घोर सन्‍्देह है, ओर अगर आप हों भी तो उसे साबित 
करना असम्भव है । 

दोलत-तुमको भी सन्देह है ? 

विहारी-आप ही सोच कर देखिए। आप को खुद क्‍या 
सन्देंह नहीं होता ? इधर जन्मपत्र, उधर डॉक्टर का सर्टि- 
फ़िकेट ! 

दोलत-डॉक्टर ने क्या सचमुच लिखा है कि में मर गया ? 

विहारी-यह्‌ देखिए न । ( सर्टिफ़िकेट देना । ) 

दोलत--( सिर खुजाते हुए ) हाँ, लिखा तो है ! 

बिहारी-आप के सामने ही वे लोग सेठ जी की लाश को 
मसान ले गये, और फिर भी आपको अपने सेठ दोलतराम 
होने में सन्देह नहीं होता ? 


३६ सूम के घर धूम 


दौलत-( धीरे से ) हाँ, ले तो गये हैं।( सिर पकड़ कर ) 


मुझे चक्कर आ रहा है । 
[ अखबार पढ़ते-पढ़ते नन्‍्दू का प्रवेश ] 


नन्दू-- 

मर गये लाला दोलतराम, जो थे सूम वहुत बदनाम । 

लेते वेशुमार थे सूद, वैसे हुए नेस्तनावूद । 

जोक बना था वह मनहूस, ऋणी-रक्त-धन लेता चूस । 

कष्ट उठाकर था धनजोड़ा, मरने पर अब जाकर छोड़ा। 

जिनको बदा वही खावेंगे, सेठ किये का फल पावेंगे | 

बिहारी-यह्‌ क्‍या ! अखबारों में भी सेठजी के मरने का 
हाल छप गया ? 

नन्दू-जी हाँ । 

बिहारी-क्या छापे के अक्तरों में ? 

ननन्‍्दू-देखिए न । 

विहारी-( अख़बार देख कर दोलत से ) साहब, आप का 
केस एकदम खराब हो गया है। 

[ दोलतराम सिर पकड़ कर बैठ जाता है। ] 

विहारी-( असामियों से ) आप लोग इस समय अपने 
अपने घर जाइए । में अब दोलतराम की जायदाद को इन्तज़ाम 
में लेने का प्रबन्ध करने जाता हूँ। 

दोलत-( उठ कर ) इन्तज़ाम का अधिकार ! कौन लेगा ? 

विहारी-दोलतराम की विधवा सत्री । अब मुझे; ही इस 
जायदाद का इन्तज़ाम करना होगा। क्‍या करूँ --( असामियों 

से ) तुम पर जो रुपये बाकी हैं, उनका सुद अब तुम से नहीं 
लिया जायगा । 

दौलत-क्यों ? 

असामी-जय हो बिहारी भैय्या की जय हो ! 

[ प्रस्थान । ] 
दौलत-( विद्वारी से ) सूद क्‍यों न लिया जञायगा 
विद्ारी-सूंद लेने की ज़रूरत क्या है? सेठ जी बहुत-सा 

रुपया छोड़ गये हैं । 
दौलत-छोड़ गये हैं ! ( नम्रता दिखाते हुए ) विह्ारी, भाई ! 
लेकिन मैं तो मरा ही नहीं ! तुम्हारी कसम, मैं नहीं मरा ! 
विहारी-मैं क्या करूँ साहब ? कानून से आप का जीना 
साबित नहीं होता । [ प्रस्थान । ] 


[ परोसिनों का प्रवेश ] 
१ परोसिन-अच्छा हुआ । 


२ परोसिन-आफत गई । 

३ परोसिन-बहुत रुपये जमा कर गया है। आप भर पेट 
नहीं खा सका-- 

४ परोसिन-अब दस गेर लूटकर खायेंगे ' 

५ परोसिन-सूम का धन इसी तरह जाता है । 

दौनत-सुन सुनकर मुझे भी सन्देह हो रहा है कि मैं जीता 
हूँ या मर गया हूँ ! परोसिनो -: 

१ परोसिन-यह कोन है ? 

दोलत-मैं-- 

२ परोसिन--बहुरूपिया ? 


श्८ सूम के घर घूम 


दोलत-दौलतराम-- 

३ परोसिन-अरे मर ! 

दौलत-सेठ । 

४ पदोसिन-मर गया ! 

दोलत-नहीं, अभी नहीं मरा ! 

५ परोसिन-निकल यहाँ से मुर्दे । 

दौलत-मैं निकलूँ ?--यह मेरा घर है, हरामज़ादियों तुम 
निकलो ! 

१ परोसिन-यह कोन है रे ! 

२ परोसिन-हम क्‍यों निकलें रे ? 

३ परोसिन-क्यों निकलें ? 

परोसिन-बतला तो सही ! 

५ परोसिन-मर मुर्दे ! 

दालत-( अवाक्‌ होकर वाह ! 

/ परोसिन-कलुमुद्दा मर गया, अच्छा हुआ | ( बैठती है । ) 

२ परोसिन-लोगों की जान बची । ( बैठती है। ) 

३ परोसिन-दोनों लड़के पेट भर खायेंगे । ( बैठती है । ) 

४ परोसिन-लड़की मगर खाने को न पावेगी ( बैठती है । ) 

-बुडढे को नरक में भी जगह न मिलेगी । ( बैठती है । ) 

दोलत-बैठ गई '--दोलतराम सम्भालो ! तुम्हारा 
अस्तित्व ही मिटाया जा रहा है ! अपने को वचाओ--नहीं तो 
बस मरे '--( परोसिनों से) निकलो यहाँ से, निकलो-- 
निकलो ! न निकलोगी ? अच्छा ठहरो--( बाहर से लकड़ी 
लाकर ) निकल जाओ, इसी में खेर है, नहीं तो देखो इसी 

लकड़ी से-- 
परोसिन--वाह, खूब बना है ! 
दोलत--निकलो ! 


२ परोसिन--मारेगा क्या ? 
दौलत--मार डालूँगा । ( लाठी घुमाते हुए ) निकलो ! 
३ परोसिन--मार तो सही ! देखें तो ! ( ईट उठाना । ) 
दौलत--अरे बाप रे ( पीछे हटता है |) 
४ परोसिन--निकल मुर्दे निकल, नहीं तो सिर तोड़ दूँगी! 
दौलत--( डरकर ) नहीं नहीं--मैं जाता हूँ । 
< परोसिन--नहीं तो ( माइू, उठाकर ) यह भाड़, देखी है ? 
दोलत--अरे बचाओ | 
[ दोलत भागता है और उसके पीछे दोड़ती हुई परोसिनें जाती 
हैं। दोलत की लड़की का प्रवेश। ] 
लड़की--लाला जी ! लाला जी ! अम्मा रो रही ्दें। 
[ दोलतराम का प्रवेश । ] 
दोलत--कोन रो रहा है ? 
लड़की--अम्मा । 
दोलत--क्यों ? 
लड़की--में क्या जानू ? 
ह [ नेपथ्य में विलाप ] 
“अरे तुम कहाँ चले गये-तेयार रसोई छोड़ कर कहाँ चल 
दिये--हू हूँ हूँ हूँ!” 
दौलत--ब्राह वाह, औरत तक ने मरा समझ कर रोना 
शुरू कर दिया ! अरे मनुआ की अम्मा-मैं जीता हूँ । आया। 


9० सूम के घर घूम 


( लड़की से ) चलो बेटी । 

[ कन्या का जाना और उसके पीछे दोलतराम का जाने की चेष्टा 
करना । दोलतराम के सालों का प्रवेश।| उनके साथ सन्दृक, 
पिटारे, ट्रंक वगेरह हैं ] | 

१ साला-ले चलो, ले चलो ! 
दोलत-अब यह क्‍या है ? 
२ साला-अजी कुली को बुलाओ ? 
१ साला-कुली ! कुली ! [ प्रस्थान ] 
दोलत-अरे कुली को क्यों पुकारते हो ? सब सामान क्‍यों 
घर से बाहर निकाल फेंके देते हो ? 
२ साला-ले जायँगे । 
दौलत-कहाँ ? 
2 साला-कहाँ ? ओर कहाँ अपने घर !-- 
दोलत-क्यों मेरा सामान अपने घर क्यों ले जाओगे ? 
२ साला-तुम्हारा सामान ? 
दोलत-जी । 
१ साला-( ब्यंग के तोर पर ) जी,-लो कुली आ गये ? 
[ तीन चार कुलियों के साथ तीसरे साले का फिर प्रवेश ]। 
२ साला-उठाओ ! पहले यह लोहे का सन्‍्दृक उठाओ ! 
[ कुली लोग लोहे का सन्‍्दृक उठाने की कोशिश करते हैं ]। 
दोलत-खबरदार ( आगे बढ़ता है )। 
१ साला-चुप रहो ! ( मारने को तेयार होता है ) । 
वोलत-बिहारी ! बिहारी ! ( जाता है ) । 
[ सब सालों का एक दूसरे को देख कर इशारा करना 
और हाथ की ओट करके हँसना ]। 

१ साला-बिहारी को लेकर फिर आ रहा है। 

२ साला-( कुली से ) झट उठाओ-- 

३ साला-जल्दी जल्‍दी ! 

[ बिहारी के साथ दौलतराम का प्रवेश ]॥| 

दौलत-बिहारी, देखो तो सही केसा अन्धेर हैं 

बिहारी-( दौलत के सालों से ) क्‍यों साहब ! आप लोग 
घर का असवाब कहाँ लिये जा रहे हें ९ 

१ साला-क्यों नले जायेँ ? ये सब्र चीज़ें अब हमारी 
बहन की हैं। 

२ साला-बह अब हम लोगों के पास रहेगी । 

३ साला-क्यों कि हमारे जीजा जी मर गये हैं । 

दौलत-देखते हो अंधेर | मेरे जीते जी यह अत्याचार ह्दो 
रहा है। उधर स्त्रीजा रही है और इधर मेरा सब कुछ- 
( रोता है ) | 

बिहारी-( दोलत से ) अब आप भी ज्ञाइए । यह घर अब 
मेरा है। सेठ दोलतराम मर गये । 

दौलत-लेकिन मैं तो मरा नहीं । 

विहारी-इसके लिए प्रमाण की आवश्यकता है । कोई 
गवाह है ? 

दौलत-क्यों, मेरी स्त्री गवाही देंगी। 

बिहारी-अच्छी बात है, अपनी स्त्री को बुलाइए । 

दौलत-सुनती हो मनुआ की अम्मा ! जरा इधर आओ। 
लब्जा करके अब क्या होगा ? मैं जान ओर माल से जा रहा 
हूँ। बाहर आओ | 


श्र 


सूम के घर धूम 


[ चुन्नीका प्रवेश ओर रोते हुए गाना ]। 
यह कढ़ी पकोड़ी बड़े, मुँगोड़ी, भाजी । 
है सभी रसोई अभी बनाई ताजी ॥ 
विधना, तूने क्या निठुर ठान ठाना है ? 
अफसोस, अकेले मुझे सभी खाना है॥ 
तुमको न वदे थे खान-पान ये न्‍्यारे। 
इस तरह छोड़कर कहाँ सिधारे प्यारे ॥ 


दौलत-रसोई बनाई है? मैं भी तुम्हारे साथ खाऊँगा ! 


शआहा केंसी सती लक्ष्मी है ! 


[ चुन्नी का रोते हुए गाना ]। 
मल मलकर नित्य खिजाब अजीब मसाले | 
सन ऐसे उञजले वाल बनाकर काले ॥ 
ज्वानीकासा सब रंग ढंग दिखलाना । 
सोने के तारो बँधे दाँत चमकाना ॥ 
सपने ऐसी वह हँसी हुई दयारे ! 
इस तरह छोड़कर कहाँ सिधारे प्यारे ॥ 


दोलत-अरे में हँसूँगा | [ दांत निक्रालकर हँसता है ] । 
चुन्नी-अरे वापरे ! यह कोन है. ? 
दोलत-में तुम्हारा स्वामी हूँ-तुम्हारा प्यारा हूँ-तुम्हारा नाथ, 


सेठ दोलतराम हूँ । देखो, ज़रा इधर देखो । 


चुन्नी-( घृंघट-खोलकर, देखकर ) अरे बापरे ! ( मूर्च्छाका ) 


अभिनय करती है । 


दोलत-ऐं ! यह क्या बात है ? 
विहारी-तू कौन पाजी है ! भले आदमीकी ओरत के बदन : 

में हाथ लगाता है ? 
दौलत-यह तो मेरी ही स्त्री है। 
बिहारी-तुम्हारी ? 
दौलत-हाँ ! 
विहारी-तुम बड़े भले आदमी हो ! 
दौलत-यह मेरी स्त्री है। 


दोौलत-वह्‌ देखो, होश आ गया | 
चुन्नी-मैं उनके विना नहीं जी सकती । 
बिहारी-धन्य पतित्रता ! 

चुज्नी-मैं अवला सरला विहला बाला-- 
बिहारी-अहा हा हा ! 


[ चुन्नी का उठना ]। 


चुन्नी-दैव की सताई दुःख पाई मुरकाई-- 

विहार -हाय हाय ! 

चुन्नी-मैं अलबेली नवेली अकेली कैसे रह सकती हूँ ? 

बिहारी-अकेली क्यों रहोगी मोहिनी, मायाविनी, बिहारी 
के जीते जी तुमको काहे की चिन्ता है ? 

दौलत-विहारी तुम्हारी यह हरकत ! 

चुन्नी-अभी मेरे पति का पीछा हुआ है-- 

विहारी-मेरी भी स्त्री अभी मरी है-- 

चुन्नी-मन की हालत-- 

विहारी-बहुत-- 

दोलत-खराब है. ! सो तो समा । लिकिन-- 

विहारी-( चुन्नी से ) जाओ, अब तुम भीतर जाओ ! में 


श्र सूम के घर धूम 
ब्याह की तैयारी करने जाता हूँ । 
[ चुन्नी का जाना ]। 

दौलत-कैसे ! ब्याह्‌ और क्रियाकर्म एक साथ ही होगा 
हा जगदीखर ! 

बिहारी-लाठी कहाँ है ? यह है | ( लाठी लेना ) । 

दोलत-लकड़ी की क्‍या जरूरत है ? 

विहारी-स्त्री को वश करने की तैयारी पहले ही से कर लूँ । 
५,०००) रुपये का गहना है। १,०००) रुपये नकद तो चुन्नी के 

पास हैं । 

दोलत-देखो, तुम मेरे बहनोई हो, वक्रील हो । तुम ऐसे 
नीच नहीं हो सकते कि मेरे जीते ही मेरी स्त्री से ब्याह करो । 

विहारी-नीच कैसा ? विधवा से ब्याह करने में मुझे कोई 
आपत्ति नहीं है । 

दोलत-किन्तु वह तो मेरी स्त्री है । 

बिहारी-यह बात तो वह खुद नहीं स्वीकार करती । 

दोलत-ईश्वर ! ( रोता है ) 

विहारी-देगिए साहब, आपको देखकर मुझे दुःख होता है । 
शायद आप दोलतराम सेठ ही हों । किन्तु प्रमाण नहीं है । कानून 
के सामने आप टिक नहीं सकते । वतलाइए, क्या करूँ ? 

दोलत-यही तो बात है । स्त्रो ने नहीं पहचाना ! या मैं सच- 
मुच, मर गया हूँ, देखेँ । समस्या यह है कि मैं मर गया हूँ या 
जीता हूँ ? मैं लहरों में पड़कर तूफ़ान से मरे संसार सागर में 
बहा-बहा फिर रहा हूँ ; या खेल खेल रहा हूँ ? में शेर, रीछू, साँप 
आदि से परिपूर्ण वन के घोर धने अन्धकार में रो रहा 

हूं, या गाना गाता हूँ ? चुटकी काटकर देखूँ , ( चुटकी काटता 
है) लगती तो है ! सिर हिला डुला कर देखे ! (वैसा ही करता है) 
कुछ भी समभ में नहीं आता (--नहीं, यह न जीना है, न मरना है । 
यह जीने-मरने की एक खिचड़ी है! केसी आफत है! मैंने स्वप्न 
में भी नहीं सोचा था कि मेरी ऐसी दशा होगी ।-ये कोन हैं ? 
ये तो सब मेरे सगे हैं ! अच्छा, छिपकर देर, ये क्या करते हैं ? 
( छिपता है । ) 


[ बाजेगाजे के साथ दोलतके नातेदारों का प्रवेश ] 
१ आदमी--यहीं बैठो ! ( बैठता है ) 
२ आदमी-हाँ, आज ज़रा जी भरकर आनन्द मनालें । 


( बैठता है ) 


३ आदमी--( बैठकर ) बुड़ढह़ा अब जाकर मरा । 

४ आदमी--मैं तो बहुत खुश हुआ । ( बैठता है ) 

५ आदमी--एक पैसा किसी को नहीं दिया। (बैठता है. ) 

१ आदमी--बड़ा कंजूस था। 

9 आदमी -वह सममभे हुए था कि में कभी नहीं मरूँगा । 

२ आदमी-तो यह प्रमाणित हुआ कि दौलतराम सेठ को 
भी मौत नहीं छोड़ती ! 

४ आदमी-खूब कहा-हाः हा: हा: हा: हा:- 

५ आदमी-हाः हा: हा: हा:- 

दौलत०-ये लोग तो खूब खुश दीख पड़ते हें । 

१ आदमी-बुड्ढा बड़ा सूम था। 

२ आदमी-आफ़त गई। 

दोलत०-एसानमन्द हूँ । 

३ आदमी-वसीयतनामे में ज़रूर हम लोगों के लिए कुछ 
लिख गया होगा । 

दोलत-( अँगृठा दिखाकर )एक पैसा भी नहीं । 

५ आदमी-किसी को तो दे ही गया होगा । 

दौलत-किसी को नहीं । 

& आदमी-साथ में ले जा सकेगा नहीं | 

दोलत-सन्दूकों को न ले जा सकूँगा, चात्रियों का गुच्छा 
तो ले जा सकूँगा ? 

२ आदमी-दूसरे जन्म में सिर पीटेगा । 

दोलत-सिर पीटने को तो जी अभी चाहता है । 

३ आदमी-आप न कुछ खाया न पीया-देखो तो ! 

दोलत-भाई, अब ऐसा न होगा दिन को अंगूर बगेरह्‌ 
मेवा ओर रात को बढ़िया भोजन ! 

४ आदमी-अब उसके दोनों लड़के सारी दालत उड़ावेंगे । 

दॉलत-छोड़ जाऊंगा, तब न | 

५ आदमी-अच्छा अब गाओ जी । 

दोलत-अच्छा गाओ, सुनूँ । 

( सबका गाना। ) 
गजल 

प्राण रक्षा में बड़ी हैं मंमटें, यदि जानते । 

तो न करते हम क्रभी इस जन्म की ही चाहना ॥ 

भोर होते नींद खुलती, हर घड़ी आफूत खड़ी । 

आयु को अपनी विताना, घोर है शव-साधना ॥ 

स्नान करते भूख लगती है सुलगती आगसी । 

तब जुटाना अन्न का, उसको निगलना चाबना॥ 
अन्न चुक जाता, न बुझती पेट की ज्वाला अहो | 
नोन है तो घी नहीं संयोग कुछ ऐसा बना ॥ 
लेटते ही मक्खियाँ दिन को हमेशा दिक करें। 
रात को फिर मच्छरों का जुल्म होता है घता ॥ 
हाय, आधी रात को जेवर जड़ाऊ के लिए। 
रूठना रोना प्रिया का मिनमिनाना माँगना ॥ 
चीज़ लो तो दाम उसके माँगते हैं फर असभ्य । 
राह रोके हैं महाजन ओर करते लुचपना ॥ 
व्याह्‌ करते ही कई बच्चे भी हो जाते हैं हाय । 
ब्याहने में ओर पढ़ाने में दिवाला पीटना ॥ 
( दोलतराम के दोनों पुत्रों का प्रवेश । ) 
१ पुत्र--जायदाद आधी मेरी है । 
२ पुत्र--एक पैसा भी तुम्हारा नहीं है। लाला जी वसी- 
यतनामे में सब मेरे नाम लिख गये हैं । 
दोलत--लिख गया हूँ ? कहाँ ? मुझे तो नहीं याद ! 
१ पुत्र-वसीयतनामा जाली है । में साबित करूँगा । 
पुत्न--कभी नहीं । 
पुत्रन-कभी नहीं । 
पुत्र-मैं मिस्टर दास को अपनी ओर से खड़ा करूँगा । 
पुत्र-मैं वैरिस्टर जैक्सन से पैरवी कराऊँगा। 
पुत्र-मैं दस हज़ार रुपये ख्े करूँगा। 
१ पुत्र-मैं पन्द्रह हज़ार रुपये उठाऊँगा । 
२ पुत्र--तू बेईमान है ! 


खःश७त 


न््त्ज्जल्त 


श्ट्प सूम के घर धूम 
£ पृत्र--तू धोखेबाज है ! 
२ पुत्र-वू मूसा है ! 
१ पुत्र-तू मच्छर है ! 
पुत्न-मेरे घर से निकल जा ! 
१ पुत्र - तेरा घर |--तेरे बाप का घर है ? 
२ पुत्र--निकलो-- 
१ पुत्र--चुप रह-- 
२ नातेदार--अज्जी झगड़ा क्‍यों करते हो ? आज खुशी 
सनाओ । ऐसा आनन्द का दिन, तुम्हारे वाप मरे हैं ! 
३ नातेदार--हाँ, पेट भर कर खाओ | 
४ नातेदार--जी भर कर आनन्द मनाओ | 
५ नातेदार--नाचो ! 
२ नातेदार--गाओ ! 
नातेदार--मैंने एक गीत जोड़ा है ! 
नातेदार--हाँ गाओ, वही गीत 
नातेदार--कोन ? 
नातेदार--बही जो मैंने जोड़ा है --'बुड्ढा मरा है-- 
दौलत--इसी बीच में गीत भी बन गया ! बलिहारी ! 
( सब का गाना ) 
बुड्ढा मरा है बुड़ढा मरा है। 
बुड़ढा मरा है, मरा है मरा है॥ 
दोलत--बस, अब तो सहा नहीं जाता । 
( सब का गाना ) 
बुड॒ढा मरा है, मरा है, मरा है । 

[ दौलतराम लकड़ी हाथ में लिये आगे बढ़ कर गाता है-- ] 
बुड्ढ़ा मरा नहिं, बुड़ढा मरा नहिं। 
देखो अजी अभी बुड़ढा मरा नहिं ॥ 

१ पुत्र-ऐं ऐं ! यह कोन है ? 

२ पुत्र-हाँ, यह कोन है ? 

दोलत-( लड़कों से ) तुम चाहे जितना आश्चर्य प्रगट करो. 
लेकिन मुझको विश्वास है कि बुड़ढ़ा अभी नहीं मरा ओर वह 
सशरीर तुम्हारे आगे खड़ा 

१ पुत्र-कैसे ? 

२ पुत्र-ठीक तो है, कैसे ? 

नातेदार लोग-( तुम कौन हो जी, हमारे गाने में खलल 
डाल दिया ! निकलो । तुम कौन हो ? 

दोलत-मैं इन दोनों लड़कों का बाप हूँ । 

नातेदार-बाप ! हो ही नहीं सकता | हम विश्वास ही 
करते । तुम साबित करो कि बाप हो । 

दोलत-सब कुछ साबित ही करना होगा । भाइयों ! 
सुनो-इस बात को तो कोई नहीं साबित कर सकता 
कि वह वाप है। इस बात पर तो विश्वास ही कर लिया 
जाता है । 

नातेदार-नहीं, हम लोग विश्वास नहीं करते । निकल 
जाओ 


हे 
हे 


नह, 





नातेदार-यह हम क्‍या जानें ? हम नहीं जानते । 
दोलत-दोनों लड़कों ने पहचान लिया है, मगर मुँह से 

स्वीकार नहीं किया । वाहरे कलजुगी लड़के । 

नातेदार-( दौलत से ) अजी सोचते क्‍या हो ! दृधिया 
भंग है । पियोगे ? लो ज़रा सी । 

दोलत-( कुछ सोच कर ) मैं तो जीता हूँ, फिर दृधिया 


क्यों छोड़ूँ । ( भंग लेकर पीता है ) । 
दोलत-( पड़े ही पड़े। नशे में ) अबे मैं सेठ 
दौलतराम हूँ. । या नहीं (--फिर-में कौन हूँ? कोन भाई 


बिहारी, आ गये । 
[ बिहारी. दारोगा के वेप में रामचन्द्र, एक हवलदार ओर 
सिपाहियों के वेष में नन्‍्दू , मोहन ओर सुन्दर का प्रवेश] 
विहारी-हाँ आगया दादा-- 
नातेदार-अरे पुलिस आ गई । भागों भागों! (भाग जाते 
हैं )। 
बिह्ारी-(दारोगा से) यही दोलतराम वन कर आया है-- 
असामियों को धोखा देने के लिए। 
दारोगा-क्या तुम कहते हो कि मैं सेठ दोलतराम हूँ ? 
दोलत-( हाथ जोड़ कर ) जी जमादार साहब । 
दारोगा-पकड़ो इसको । 
थे [ सिपाहियों का पकड़ लेना ]। 
दोलत-जी में-- 
दारोगा-दोलतराम सेठ है ! 
दोलत-( काँपता हुआ ) जी, कभी किसी जन्म में नहीं ! 
दारोगा-तब उसके जैसा रूप रख कर क्यों आया ? 
दोलत-जी-- 

दारोगा-भूठ, सच वोलो । 

दोलत-दारोगा साहब, मेरे कहने के पहले ही आप ने मेरी 
बात को भूठा ठहरा लिया ! 

दारोगा-वह में जानता हूँ । 

दोलत-दारोगा साहब, यह तो में ज्ञानता था कि पुलिस 
के आदमी सर्वेशक्तिमान्‌ होते हैं, लेकिन यह न जानता था कि 
स्वज्ञ भी होते हें । 

दारोगा-सच बोलो । (रूल का हूला मारना ) | 

दोलत-जी वही कहने वाला था, लेकिन इस मार से तो सच 
बात भूली जाती है । अब में क्या कहूँ तो आप खुश हों ? 

दारोगा-क्ि मैं दोलत सेठ नहीं हूँ । ( रूल दिखाता है ) । 

दोलत-क्रभी नहीं। मारो न बावा ' 

दारोगा-फिर तुम कोन है ? 

दोलत-संपत सेठ-- 

दारोगा-संपत सेठ कोन ? 

दोलत-दोलत सेठ का छोटा भाई । है 

दारोगा-तो फिर दोलत सेठ के जैसा चेहरा इना कर क्‍यों 
आया ? 

दोलत-जी--( सोचता है ) 

दारोगा-सच वोलों । (रूल का हूला मारता है ) उसका 
ऐसा चेहरा बना कर-- 

दोलत-हम दोनों जोड़िया भाई थे । 

दारोगा--चुप रह। 

दोलत-अच्छा चुप रहूँगा। 

दारोगा-( विहारी को दिखा कर ) ये कौन हैं ? 

दौलत-पहले थे मेरे--अर्थात्‌ दोलतराम के बहनोई ; लेकिन 
अब उसकी स्त्री के पति हैं ! 

दारोगा-यह तुम सच कह रहे हो ? 

दोलत-जी, में कूठ कभी-कभी बोलता हूँ। 

दारोगा-नाक रगड़ो, कान पकड़ो । 

दोलत-क्यों जमादार साहब 

दारोगा-चुप रहो, कान पकड़ो । 

दोलत-अच्छा साहब । ( वही करता है ) । 

दारोगा-कहो मैं--कभी किसी जन्म में सेठ दौलतराम नहीं 
था । 

दौलत-ऐसा ही होगा साहब ! में कभी न था । 

बिहारी-सीमा में वंध गया । 

दारोगा-अच्छा, छोड़ दो । 

बिहारी-(दारोगा से) चलिए, कुछ जलपान कर लीजिए । 

दोलत-और मेरी भूतपूर्व विधवा के साथ दारोगा साहब की 
जान पहचान भी करा देना । 

दारोगा-चुप रहो ! 

दोलत-(डर कर ) जी ! 

[ दोलत के सिवा सब चल देते हैं ]। 

दोलत-( आप ही आप ) अन्त को रूल के हूलों से यह 
साबित हो गया क्रि में दालत सेठ नहीं हूँ। कहा ही है. कि मार 
के आगे भूत भागते हैं । नहीं भाई में मर गया था, यह बात भूठ 
नहीं है । में मर गया था। यह मेरा पुनजन्म है ! आज़ नया 

अनुभव ओर नया विश्वास पाकर में फिर जी उठा हूँ। मरने 
के बाद जो कुछ होने वाला था, वह जीते जी अपनी आँखों से 
ही देख लिया । गरीबों को सता कर ओर अपने को भी धोखा 
देकर जो रुपया मैंने जमा किया है वह इन लोगों के यों 
उड़ाने के लिए ! बस अब नहीं ! अब अगर में अपना जीना 
साबित कर सका तो गरीबों को अन्न-बस्त्र बाँदूँगा-ओर खुद 
भी पेट भर कर खाऊँगा। जब तक में साबित नहीं करता 
तब तक हँस-लो, खालो । अगर अपना जीना साबित न कर सका 
तो जंगल को चला जाऊँगा और इस लिए तपस्या करूँगा कि 
पुनजेन्म न हो । हि 

[ बिहारी ओर चुल्नी का प्रवेश । ] 


चुन्नी-( दोलत से ) क्या सोच रहे हो । 

दोलत-यही कि ! (हाथ जोड़ कर बिहारी से ) महाशय 
प्रणाम । ( प्रणाम करना, फिर चुन्नी को हाथ जोड़ना ) क्या 
आज्ञा है ? 

बिहारी-दोलतराम जी ! 

दोलतराम-कौन दोलतराम ? 

बिहारी-तुम ! 

दोौलत-कौन कहता है ! तुम लोगों ने मिल कर अभी साबित 
कर दिया है कि मैं सेठ दौलतराम नहीं हूँ । अब में दोलतराम 
हूँ ? नहीं, में दालतराम नहीं हूँ । 

चुन्नी-अजी खफ़ा क्यों होते हो । तुम तो मेरे प्राणनाथ हो। 

दोलत-कैसे ! अभी तो सब साबित हो गया है। जन्मपत्र, 
डाक्टर का सार्टिफ़िकेट, अखबार, गवाह--ओर सब से बड़ा 

प्रमाण रूल का हूला । इतने पर भी में तुम्हारा प्राणनाथ बना 
हुआ हूँ ! मैं कोन हूँ, में नहीं हूँ । 

चुन्नी-नहीं, तुम हो । 

दोलत-यह सुन कर बहुत खुश हुआ। 

चुन्नी-तुम नाहक खफा क्‍यों होते हो ! 


दोलत-मैं खफ्‌। हूँ, चिढ़ गया हूँ, मुके हैरान न करो, मैं 
बन को जाडँगा। 

चुन्नी-मैं भी जाऊँगी । 

दॉलत-मैं फकीर हो जाऊँगा। 

चुन्नी-में फकीरिन हो जाऊँसी । 

दोलत-ओर तपस्या करूँगा कि पुनर्जन्म में मुझे ब्याह न 
करना पड़े ओर अगर ब्याह भी करना पड़े तो तुम्हार साथ 
न करना पढ़े । 

चुन्नी-में तपस्या करूँगी कि तुम्हारे ही साथ मेरा व्याह्‌ 
हो। 

दोलत-नहीं, तुम मुझे प्यार नहीं करतीं । 

चुन्नी-वाह, प्यार क्यों नहीं करती । 

[ बिहारी सिर हिलाता है। ] 

दोलत-सिर हिलाते हो ? अब क्या कोई और उपद्रव सोच 
रहे हो ? इधर देखते हो ! यह मेरी स्त्री है। (चुन्नी का हाथ 
पकड़ता है । 

बिहारी-तुम्हारा यही विश्वास है ? 

दोलत-विश्वास ! अब क्‍या यह साबित करना चाहते हो 


के यह मेरी स्त्री भी नहीं! जन्मपत्र निकालो-सार्टिफ़िकेट 
रह 

हासिल करो - अखबार में लिखो । 
बिहारो-अच्छा तुम्हारी ख्री तुम को देता हूँ । 
दोलत-बड़ी ऋपा हुई ! 
विद्ारी-अच्छा सेठ जी, आप को कुछ शिक्षा मिली या 
नहीं ! 
दौलत-बहुत कुछ । यह्द मेरा पुनजेन्म है। 
गाना 
गज़ल ( सोहनी ) 
व्यर्थ ही तूने जमा जोड़ी मिला, सुख क्या मिला 
हाय इसके वास्ते काटा अनेकों का गला ! 
गाड़ना, संदृक में रखना, जमा करना बृथा । 
क्राल के आगे कहीं चलती किसी की है भला ? 
ज्ञो न परउपकार में या भोग में दोलत लगी । 
तो कहो, फिर साथ उसको कौन अपने ले चला ! 
दान या तो भोग या फिर नाश धन की गति कही ! 
जो न देता ओर खाता, नाश ही उसको फला ॥ 
सूम के पीछे सभी धन दंस जगह लुट जायगा। 
इस लिए खाले, खिला ले ओर बन ले मनचला ॥ 
[ पर्दा गिरता है । ] 


॥ समाप्र ॥ 

. अचलायतन _ 
( मूल लेखक-श्री खीन्द्रनाथ ठाकुर ) 





गुरुदेव-- अचलायतन के प्रतिष्ठापक है 
आचाये--गुरूदेव के उत्तराधिकारी 
उपाचाये-- 


! अचलायतन के अध्यापक 
उपाध्याय 


महापंचक--अचलायतन के धर्माधिकारी 
पंचकर--महापंचक का छोटा भाई ओर अचलायतन का छात्र 


संजीव-- ]) 

जयोत्तम-- | कर 
कि >अचलायतन के बड़े द्वात्र 
विश्वंभर-- 


अध्येता-- / 

सुभद्र--अचलायतन में रहने वाला एक बालक 

ग़जा--स्थविरपत्तन का राजा जिसके राज्य में अचलायतन 
का मंदिर है 

दादा ठाकुर-गुरू देव 

माली--मन्दिर का माली 


यूनक गण-- 


ध स्थविरपत्तन के बाहर की अदूत जातियां 
दभेक गया-- धे 


पदातिक, बालकगगा, दूत, शंख वजानेबाला, छात्रगण -'* 


इत्यादि । 


अचलायतन 

पहला टद्ष्य 
स्थान--अचलायतन 
[ पंचक का प्रवेश ] 
पंचक 
प्रातःकाल पुकारा तुमने, कोई यह जानता नहीं 


मेरा मन मन-ह -मन रोवे, कोई यह मानता नहीं । 


है! अरे भाई, कौन है यहाँ ? किसको पुकारूँ, गुरु जी आ रहे 


[ संजीव का प्रवेश ] 
संजीव-मैंने भी यही सुना है। लेकिन ख़बर यह क्रिस ने 
लाकर दी ? बतलाओ तो ! 
पंचक-किसने खबर दी, यह तो कोई बताता नहीं । 
संजीव-मगर गुरु जी की अबाई सुन कर तुम की कुछ 
... तैयारी नहीं कर रहे दो पंचक 
कै पंचक-बाह, इसी लिये तो पोथी-पत्रा सब फ्रेक दिया हैं। 
संज्ञीव-यही शायद तुम्हारा तयारी करना हैं ! 
पंचक-अरे भाई, गुरु जी जब नहीं रहते, तभी पाथा-पत्र 
से काम रहता है । जब गुरुजी ही आ रहे हैं, तब यह सब 
जंजाल हटा कर समय को खुलासा--अर वहीं क्या कहते हैं 
साफ़ करना होगा । इसी से तो मैं पोश्ी-पत्रा वन्द्र करन मं 

डसे फेंकने-फाकने में--जी-जान से लगा हुआ हूँ, मरने तक की 
फुरसत नहीं है । 
संजीव-देख तो यही रहा हूँ । [ प्रस्थान ] 
पंचक-- 
मैं उदास घृमता फिर रहा, सब के मुँह में तान रहा, 
तेरी तरह न मन को खींचे, कोई पहचानता नहीं । 
[ जयोत्तम का प्रवेश ] 
अजी जयोत्तम, तुम यह कंधे पर काहे का बोझ लाद चले 
यह बोक फेंक दो । गुरु जी आ रहे हैं ! 
जयोत्तम-अरे छूना नहीं । यह सब माँगलिक सामग्री है। 
अच्छा हटो, रास्ता छोड़ो । मुझे इस समय अवकाश 
नहीं है । [ प्रस्थान ] 
पंचक्र-- 
बज उठता है पंचम का सुर, वन्द भवन सब काँप उठे, 
दरवाजा खटखटाने वाले का तो कुड्ध भी पता नहीं । 
[ महापंचक का प्रवेश ] 
महापं०-गाते हो ! अचलायतन के भीतर गाना ! तुम्हारी 
बुद्धि भ्रष्ट हो गई है ! 
पंचकर-अब तो दादा, खुद तुम को गाना पड़ेगा। एक 
तरफ़ से बुद्धि भ्रष्ट होने का क्रम आरम्भ हुआ है ! 
महापंचक-मै--महापंचक्र--गाऊँगा ! मेरे साथ मसख़री ! 
पंचक-ठट्रा मसखरी नहीं दादा; अचलायतन में अब मन्त्र 
जपना बन्द होकर गाना झुरु होगा इन गूँगे पत्थरों से सुर 
निकलेगा । सममे ! 

महापं०--वह शंख वज्ञ रहा है। अब्र मेरे सम्रकुमारका 
गाथापाठ करने का समय है। मगर तुम से कह जाता हूँ, 
समय न नष्ट करो | गुरु जी आ रहे हैं । ( प्रस्थान ) 

पंचक- वह क्या है ! किसी के रोने की आवाज सुन पड़ता 
है । यह अवश्य सुभद्र ही है। हमारे इस अचलायतन म इधर 
बालक की आँखों का पानी तो किसी तरह सुखने नहीं आता। 
इसका रोना मुझ से नहीं सुना जाता । 


[ प्रस्थान ओर बालक सुभद्र को लेकर फिर प्रवेश 


चक--तुके कोई डर नहीं है भाई, कोई डर नहीं है।तू 
मुझे बता दे--क्या हुआ, बता दें । 


सुभद्र-मैंने पाप किया है । 

पंचक--पाप किया हैं. ? क्‍या पाप किया हे ? 

सुभद्र-यह में नहीं बता सकूँगा । ऐसा-बैसा नहीं, भया- 
नक पाप किया है । मेरी क्या गति होगी * 

पंचकर-तेरा सब पाप मैं अपने सिर परल लूंगा बता 
दे भाई । 

सुभ-मैंने अचलायतन के उत्तर ओर की-- 

पंचक--उत्तर ओर की * 

समभद्र-हाँ, उत्तर ओर की खिड़को खालकर 

पंचक--खिड़की खोलकर क्या किया * 

सुभद्र--वाहर देख लिया 

पंचक- बाहर देख लिया ? सुन कर मेरा भो मन ललचा 
रहा है । 

' सुभद्र--हाँ पंचक दादा, बाहर देख लिया। किंतु बहुत 

देर नहीं--एक वार; केवल एक बार देख कर ही तुरन्त खिड़की 
बंद कर दी | बताओ, क्‍या प्रायश्वित्त करने से मेरा यह पाप 
दूर होगा ? 

पंचक--वाहर देखने का पाप ! इस पाप का क्या प्रायश्रित्त 
हैं, सो तो मैं भूल गया भाई, कुछ याद नहीं आता । प्रायश्रित्त 
तो एक दो नहीं, त्रीस-पचीस हज़ार तरह के हैं | मगर यदि मैं 
इस अचलायतन में न आता, तो उसके तीन हिस्से प्रायश्रित्त 
केबल पोथी ही में लिखे रह जाते । में जब॒से आया, तब से 
बाहर आने के लगभग सभी प्रायश्रित्तों को कार्यरूप में परिणत कर 
चुका हूँ; लेकिन याद एक भी नहीं रख सक्रा । में बड़ा ही 
भुलकड़ हूँ भाई ! 

ह [ उपाध्याय जी का प्रवेश ] 

सुभद्र--उपाध्याय जी -- 

पंचक्र-अरे भाग, भाग ! उपाध्याय महाशय के श्रीमुख से 
थोड़ा-सा परमार्थ-तत्व सुनना होगा । इस समय दिक़ न कर | 
एक दम दोड़ लगा कर सटक-सीताराम हो जा ! 

उपा० -क्यों सुभद्र, क्या कहते हो ? जो कुछ कहना है, वह्‌ 
शीघ्र कह डालो । 

सुभद्र-मुम से महा भयानक पाप हो गया है ! 
£.. पंचक-चल-चल, बड़ा पंडित हो गया है. न ! पाप हो गया 
हैं! भाग जा ! 

उपा०-[ उत्साहित हो कर ] पाप हो गया है ? [पंचक से] 
उसे भगाते क्‍यों हो जी ?--सुनो सुभद्र । ठहरो ! तुम ने कया पाप 
किया है ? 

पंचक--[ अर्द्ध-स्वगत ] अब इसकी जान नहीं बचने की ! 
पाप की ज़रा-सी गंध पाते ही उपाध्याय जी मक्खी की तरह 
लपकते हैं । 

डपा०--क्या कहते थे ? पाप किया है ? 

सुभद्र--जी हाँ, मैंने पाप किया है ? 

उपा०--पाप किया है ? अच्छा, अच्छी बात है। तो फिर 
बैठ जाओ | सुनूँ तो । 

सुभद्र-मैं उत्तर ओर कौ-- 

उपा०--हाँ, कहो--कहो--उत्तर ओर की दीवार में कुछ 
लिख दिया है ? 

सुभद्व-जी नही । मैं ने उत्तर ओर की खिड़की-- 

उपा० समझ गया, तुम्हारी कुहनी लग गई थी ? अच्छा 
तब तो उस ओर हम लोगों के जितने यज्ञ के पात्र हैं, सब फेक 
दिये जायेगे, ओर सात महीने के वछड़े से चटाए बिना वह 
खिड़की भी शुद्ध न हो सकेगी । हु 

पंचक्र--यह आप ग़लत कह रहे हैं ।' क्रिया-संग्रह ' में 
लिखा है--भूकूष्मांड के डंठल से एक वार-- 

उपा०--तुम्दारी स्पर्द्धा तो कम नहीं देख पड़ती ! कुलदत्त 
के “ क्रिया-संगह ' का अठाखाँ अध्याय क्‍या क्रिसी दिन 
खोल कर देखा है तुम ने ? 

पंचक--[ धीरे से ] सुभद्र, तू जा ! [ उपाध्याय से ]-क्रिंतु 
कुलदत्त को तो में 

उपा०--ऐं ! कुलदत्त को नहीं मानते / अच्छा, भारद्राज् 
मिश्र की 'प्रयोग-विज्ञप्ति' को तो मानना ही पड़ेगा ! उसमें-- 

सुभद्र--उपाध्याय जी, मैंने घोर पाप कर डाला है। 
पंचक--फिर ! अरे वही वान तोहो रही है ।तू चुप 
क्यों नहीं रहता ? 
उपा०--सुभद्र-उत्तर की दीवार में जो लिखा है तुमने, 
वह चतुप्कोण है या गोलाकार ? 
सुभद्र-मैंने लकीरे नहीं खींचीं महाशय जी ! मैंने खिड़की 
खोलकर बाहर देख लिया | 
उप०--[ धम से वैठकर ] आ:! सर्वनाश-सवेनाश ! यह 
तूने क्या कर डाला रे ? तू जानता है, तीन सो पेंतालीस वर्ष 
से यह खिड़की किसी ने नहीं खोली ! 
सुभद्र --[ सुभद्र को छाती से लगाकर ] घबराओ नहीं, रोओ 
नहीं । तुम्हारी जय-जयकार होगी सुभद्र ! तीन सो पेंतालीस 
वर्ष की बंद जंजीर तुमने खोल दी है ! गुरु जी के आने की राह 
तुम्हीं ने पहले खोली ! 
[ सुभद्र का प्रस्थान ] 
उपा८--न-जाने क्या सर्वनाश होने वाला है ? उतर की 
अधिप्रात्री देवी एकजटा हैं, उनका क्रोध बड़ा ही कराल है! 
चलूँ , आचार्यदेव को इसकी सूचना दे दूँ ! [ अस्थान ] 
[ आचार्य्य॑ का प्रवेश ] 
आचार्य पंचकर की पीठ पर हाथ फेरते हुए ] बत्स पंचक! 
पंचकर--यह आपने क्या कर डाला ? मुझे छू लिया? 
आचाये- क्यों उसमे बाधा क्या है? 
पंचक्र-मैं आचार की रक्षा नहीं कर सका । 

आचारये-क्यों नहीं क़र सके वत्स 

पंचक-प्रभो, यह तो मैं नहीं कह सकता कि क्यों नहीं कर 
सका । आचार की रक्षा करना मेरी शक्ति के बाहर है । 

आचार्य-सौम्य, तुम तो जानते हो, यहाँ का जो नियम 
है, उसी नियम को मानते हुए हज़ारों मनुष्य हजारों वर्षो से 
निश्चिन्त हैं । हम लोग क्या अपनी इच्छा के अनुसार उसे तोड़ 
सकते हैं ? 

पंचक-आचार्यदेव, जो नियम सत्य है, उस को अगर 
तोड़ने न दिया जाय, तो उस की परीक्षा नहीं होती । क्‍या यही 
बात ठीक नहीं है ? 

आचाये-तुम क्या करते हो, क्‍या नहीं करते, यह मेंने 
किसी दिन नहीं पूछा, किन्तु आज में तुम से एक बात पुछूँगा। 
तुम क्या अचलायतन के बाहर जाकर यूनक-जाति से मिलते- 
जुलते हो ? 

पंचक-आप क्‍या इसका उत्तर सुनना चाहते हैं ? 

आचार्य-ना, ना, रहने दो, मत कहो । किन्तु यूनक लोग 
बिलकुल म्लेच्छ हैं । उनके पास बैठना-उठना क्या-- 

पंचक्र-उनके सम्बन्ध में क्या आपकी कोई विशेष आज्ञा है ? 

आचार्य-ना, ना, मेरी आज्ञा कुछ भी नहीं है। अगर 
भूल करनी हो, तो जाकर भूल करो-तुम भूल करो, हम लोगों 
की बात न सुनो । 

पंचक-बह उपाचाये जी आ रहे हैं । जान पड़ता है, मुझसे 
कोई ज़रूरी बात कहने आ रहे हैं । [ प्रस्थान ] 

[ उपाध्याय और उपाचाये का प्रवेश ] 

उपाचारय-( उपाध्याय से ) आचायदेव से तो यह बात 
कहनी ही होगी । वह सुनकर बहुत उद्धिग्न होंगे, मगर ज़िम्मे- 
दारी भी उन्हीं की है । 

आचाये-उपाध्याय, कोई खबर है क्‍या ? 

उपाध्याय-बहुत ही बुरी ख़बर है । 

आचाये-अतएव उसे शीघ्र कह डालना उचित है । 

उपाध्याय-आचार्यदेव, सुभद्र ने हमारे इस आयतन की उत्तर 
ओर की खिड़की खोलकर वाहर देख लिया है ! 

आचार्य-उत्तर की ओर का स्थान तो एकजटा देवी का है । 

उपाध्याय-यही तो चिन्ता की बात है। कह नहीं सकते 
हमारे आयतन की मन्त्रपूत, रुकी हुई वायु पर वहाँ की वायु ने 
कहाँ तक कितना आक्रमण किया है । 


.. उपाध्याय-अब प्रश्न यह है कि इस पाप का प्रायश्वित क्‍या 
के आचाये-मुझे भी तो याद नहीं आता । शायद उपाध्याय-- 
उपा०-ना, मुझे भी तो याद नहीं आता। आज तीन सो 
वर्ष से इस प्रायश्रित्त की ज़रूरत ही नहीं हुई--सभी भूल गए 
हैं ।-यह लो, महापंचक आ रहा है । अगर किसी को याद होगा, 
तो बस इसी को । [ महापंचक का प्रवेश । ] 
उपा०-जान पड़ता है, तुम सब सुन चुके हो । 
महापंचक-उसी के लिए तो आया हूँ । इस समय हम सब 
अपवित्र हैं; बाहर की हवा हमारे आयतन में प्रवेश कर चुकी है। 
उपाचार्य, हम लोगों में से किसी को स्मरण नहीं कि इसका 

प्रायश्वित्त क्या है । तुम्ही शायद बतला सकते हो । 

महापंचक-' क्रिया-कल्पतरू ” में इस का कोई उल्लेख नहीं 
मिलता । एकमात्र भगवान्‌ ज्वलनानंतकृत “ आधिकर्मिक 
वर्षायण/' में लिखा है कि इस अपराध के अपराधी को छः 
महीने महातामस की साधना करनी होगी । 

उपाचाये-महातामस की ? 

महापंचकर-हाँ ! उसे अंधकार में बन्द कर देना होगा। 
बह प्रकाश की एक किरण भी न देखने पावेगा । कारण, प्रकाश 
के द्वारा होने वाले अपराध का प्रक्षालन अंधकार ही के द्वारा हो 
सकता है । 

उपाचाये-अच्छा तो महापंचक, इस का भार तुम्हारे ही ऊपर 
रहा । 

उपाध्याय-चलो, मैं भी तुम्हारे साथ चलता हूँ । तब तक 
सुभद्र को ले जाकर हिंदूम्दन-कुएड में स्नान करा लाऊँ। 

आचार्य-सुनो, इसका प्रयोजन नहीं है । 

उपाध्याय-काहे का प्रयोजन नहीं है ? 

आचार्य-इसी प्रायश्वित्त का । 

महापंचक-प्रयोजन नहीं है? यह आप क्या कहते हैं ? 
आधिकर्मिक वर्षायण खोलकर में अभी दिखाए देता हूँ-- 

आचार्य-उसकी जरूरत नहीं है ? सुभद्र को कोई भी 
प्रायश्वित्त न करना होगा। मैं आशीर्वाद देकर उसका-- 

महापंचक-यह्‌ भी क्या कभी संभव हो सकता है ? जो किसी 
भी शाञ्र में नहीं है, आप क्या वही-- 

आचाये-ना, मैं होने दूँगा ।. अगर इस से कुछ अपराध 

होगा, तो वह मैं अपने सिर पर ले लूँगा। तुम लोगों को कुछ 
भय नहीं है । 

»पा०--इस तरह की कमज़ोरी तो आप में मैंने किसी 
दिन नहीं देखी । अभी उस दिन अष्ट्रॉँगशुद्धि-उपवास करते 
समय तीसरे दिन रात को बालक कुशलशील ' जल-जल ” की रट 
लगाता हुआ प्यास के मारे मर गया ; लेकिन तो भी उसके मुँह 
में एक दूँद पानी नहीं डाला गया ! उस समय तो आपने कुछ 
नहीं कहा, चुप रहे । तुच्छ मनुष्य के प्राण आज हैं, कल नहीं ; 
किन्तु सनातन धर्म-बिधि तो सदा रहेगी । उसका व्यतिक्रम कैसे 


हो सकता है ? क् हे 
[ सुभद्र को लेकर पंचक का प्रवेश ]। 


पंचक--भय नहीं है सुभद्र, तू डर नहीं | तेरे लिये भय की 
कोई बात नहीं है |--इस बालक को अभय दीजिए हे प्रभो ! 

आचाये--बत्स, तुमने कोई पाप नहीं किया। पुत्र, जो लोग 
बिना अपराध के तुमको हज़ारों वे से मुँह बना-बना कर भय 
दिखा रहे हैं, पाप उन्हीं का है, अपराधी वही हैं : - 


आओ पंचक । ह 
[ सुभद्र को लेकर पंचक का प्रस्थान ]। 


उपाचाये--आचार्यदेव, नित्ृत्त होइए, जाने दीजिए । 
[ प्रस्थान ] 
महापंचक--हम लोग अपवित्र होकर रहेंगे ? हमारे याग- 
यज्ञ, त्रत-डपवास आदि सभी अनुष्ठान भरभ्ड हो गए और 
होंगे ! यह सहन करना तो कठिन है ! 
उपा०--यह किसी तरह सहन किया ही नहीं जा सकता। 

इस तरह काम ही नहीं चल सकता । आचायेदेव क्या अन्त को 
हमें म्लेच्छों के समान कर देना चाहते हैं ? 

महापं०-वह्‌ आज सभद्र की रक्षा करने में सनातन धर्म 
का विनाश कर देंगे । उनकी बुद्धि में एकाएक क्‍या विकार पैदा 
हो गया ? इस अवस्था में उनको आचार्य मानना ही पाप है । 
बह किसी तरह आचाये नहीं माने जा सकते । 
[ संजीव, विश्रंभर, जयोत्तम ओर अध्येता का प्रवेश ] 
डपाध्याय-क्यों जी अध्येता, क्या मामला है ? 
अध्येता-सुभद्र को महातामस में बिठलाये, इतनी मज्ञाल 
किसकी है ? 

महापं०-कुछ भी हो, सब विघ्न हटा कर यह काम तो करना 
ही होगा । 

अध्येता-मूर्तिमान विश्न तो तुम्हारा भाई द्वी मोजूद है । 

महापं०-कोन, पंचक ? 

अध्येता-जी हाँ, मेरे पुकारते ही सुभद्र तो दौड़ा आया था, 
लेकिन पंचक्र आकर उसे खींच ले गया । 

महापं०-ना, इस नराधम को तरह देने से अब काम नहीं 
चलेगा । मैंने वहुत सहा, बहुत तरह दी । अब के उसे निर्वासन 
का दण्ड देना निश्चित ओर ठीक है ।-किन्तु अध्येता, तुम ने 
यह कैसे सहन कर लिया ? 

अध्येता-मैं क्‍या तुम्हारे पंचक से डरता हूँ ? स्वयं 
आचार्य अदीनपुए्य ने आकर उसको ऐसा करने की आज्ञा दी, 
तभी तो उसको इतना साहस हुआ । 

संजीव-स्वयं हम लोगों के आचाये ने ! 

महापं०--मैं कहता हूँ, उनको दवा कर के रखना होगा । 

संजीव--किस तरह ? 

महापं०--किस तरह ओर कया ? मस्त हाथी को जिस तरह 
काबू में किया जाता है, उस तरह । 

जयोत्तम--तो क्या अपने आचाये देव को-- 

महापं०--हाँ-जी-हाँ, उन्हें पकड़ कर बन्द कर रखना होगा । 
चुप क्‍यों हो गए जी । क्या यह न कर सकोगे ? 

[ आचारये का प्रवेश ] 

आचायै--वत्स, इतने दिन तक तुमने मुझे आचाय करके 
माना है, मगर आज तुम लोगों के आगे मेरे विचार का 
समय उपस्थित है। में स्वीकार करता हूँ कि मेरा अपराध 


अपार है, अनन्त है ओर उसका प्रायश्रित मुझी को करना 
होगा । 


संजीव--तो फिर अब आप ओर देर क्यों करते हैं ? इधर 
तो हम लोगों का स्वेनाश हुआ जा रहा है ! 
आचाये-गुरुदेव चले गए, हम लोग उन की जगह पर 
पोथी लेकर बैठे । उसी जीणे पुस्तक-भण्डार में प्रतिदिन मेरे 
आगे अपना तरुण हृदय खोल कर, रख कर, दल-के-दल तुम 
लोग क्या माँगने आए थे ? अम्ृत-बाणी ? किन्तु मेरा तालू तो 
सूख कर काठ हो गया है । पुत्रों ! रसना में रस का लेश भी 
नहीं है ! अब ले आओ वही वाणी गुरुदेव, ले आओ हृदय की 
वही वाणी ! हृदय को हृदय से जगा जाओ  प्राणों को प्राण दे 
कर सचेत करदो ! 
[ पंचक दोड़ता हुआ प्रवेश करता है ] 

पंचक--तुम्हारी नई वर्षा की सजल हवा में उड़ जायें 
सब सूखे पते--आओ रे नव किसलय दल--तुम दोड़े आओ, 
ओर फूट निकलो !--भाई जयोत्तम, सुनते नहीं, आकाश के 
इस घने नीले मेघ के वीच मुक्ति की पुकार सुन पड़ रही है-- 
नृत्य करो, नृत्य करो ! 

गीत । 

आ हा हा हा, ओ हो हो हो, मुक्त हुआ मन मस्त हुआ, 

कौन रोक सकता अब उसको, लज्ञा-भय सब अस्त हुआ । 

उसने तो आकाश-ओर को अपना हाथ बढ़ाया है, 

कौन खींच सकता है उसको, महामोह विध्वस्त हुआ। 

आ हा हा हा, ओ हो हो हो० ॥ 

[ पहले जयोत्तम, फिर विश्वम्भर ओर फिर संजीव भी 
नाचने गाने लगता है ] 

महापंचक्रक--अरे पंचक, निलेज़, वन्दर कहीं के ! ठहर- 
ठहर ! 

पंचकर-- 

गीत | 

आ हा हा हा, ओ हो हो हो, मुक्त हुआ मन मस्त हुआ, 

कौन रोक सकता अब उसको, लज़ा भय सब्र अस्त हुआ । 

महापं०- मैंने तुमसे कहा नहीं था कि उपाध्याय एकज़टा 
देवी का शाप फलना आरम्भ हो गया है? देखते हो, किस 
तरह वह हम सब लोगों की बुद्धि को विचलित किए दे रही हें 
क्रमशः देखोगे अचलायतन का एक पत्थर भी यहाँ न रह 
ज्ञायगा । 

पंचक--ना, नहीं रहेगा, अवश्य नहीं रहेगा | पत्थर सब 

पागल हो जायँगे। वे सब इधर-उधर भाग खड़े होंगे। वे 
गाना शुरु करेंगे-- 

नाचो, नाचो, नाचो भेया, खूब मज़े से नाचो जी; 

छुटकारा मिल गया, बुद्धि का बन्धन अस्त-व्यत हुआ | 

आ हा हा हा, ओ हो हो हो० । 

महापंचक्र--उपाध्याय, मुँह वाए खड़े देख क्या रहे हो-- 
तुम्हारी समझ में नहीं आता क्या--सबैनाश शुरु हो गया, 
सवेनाश ! अरे ओ मूखे, वबेर, अभिशप्न वालकगण, आज क्‍या 
इस तरह तुम्हारे नाचने ओर गाने का दिन है ? 

पंचक--सवेनाश ! का बाजा वजते ही नाच-गाता शुरु हो 
जाता है दादा ! 

महापंचक--चुप रह अभागे !--अरे विद्यार्थियों, तुम अपने 
को न भूल, याद रक्खो, घोर विर्षात्त तुम्हारे सिर पर है । 

विश्वम्भर--आचार्यदेव, में आपके परों पड़ता हूँ, सुभद्र को 
हम लोगों के हाथ में दे दीजिए, उसे प्रायश्वित करने से न 
रोकिए। 

आचाये--ना, वत्स, ऐसा अनुरोध न करो । सुभद्र को तुम्हें 
न सांप सकूगा । 

विश्वम्भर-नहीं दीजिएगा ? 

आचाये-ना । 

महापंचक--जो फिर अब सोच-विचार करना या ढुबिधा 
में पड़ना ठीक नहीं (--विश्वम्भर, अब तुम लोगों को उचित है 
कि इन्हें ज़बरदस्ती पकड़ ले जाकर कोठरी में बन्द कर दो। 
कायरो ! तुम में से क्या किसी को साहस नहीं होता ? तो क्या 

मुझी को अपने हाथों से यह काम करना पड़ेगा, मुझी को 
कत्तैव्य-पालन में अग्रसर होना पड़ेगा ? 

जयोत्तम-खबरदार, आचायेदेव के शरीर में कोई हाथ नहीं 
लगा सकेगा ! 

विश्रम्भर-ना, ना, महापंचक, उन का अपमान होते हम 
देख नहीं सकते--उनका अपमान हम किसी तरह न होने देंगे! 

संजीव-हम सब मिलकर, पैर पकड़ कर उन्हें राज़ी करेंगे। 
एक सुभद्र पर दया करके क्या वह हम सबका अमंगल होने देंगे ? 
कदापि नहीं । 

विश्वम्भर-इस अचलायतन के ऐसे कितने ही बच्चे उपवास 
करके स्वर्ग सिधार गये हैं--उससे क्‍या क्षति हुई है ! 
[ सुभद्र का प्रवेश | 
सुभद्र-मुझ्र से महातामस-ब्रत कराओ । में तैयार हूँ । 
पंचक-तू ने सर्वनाश कर डाला ! तुमे निद्रित देखकर ही में 
चला आया था । तू कव जागकर यहाँ चला आया ! 

आचाये-वत्स सुभद्र, आओ मेरी गोद में । जिसे पाप 
समभकर तुम डर रहे हो, वह पाप मेरा है, में प्रायश्रित्त 
करूँगा । 

विश्वं०-ना, ना, आओ भेया सुभद्र, आओ । तुम मनुप्य नहीं 
देवता हो ! 

संज्ञीव-त्‌ भाई, धन्य है ! 

विश्वं०-तेरी जितनी अवस्था में महातामस-ब्रत करने का 
सोभाग्य ओर किसी को नहीं प्राप्त हुआ । तेरी माँ का तुमे गभ 
में धारण करना आज सार्थक हो गया । 

उपाध्याय-आहा सुभद्र, तू निस्संदेह हमारे अचलायतन का 
गौरव बढ़ाने वाला बालक है। 
महापंचक-आचार्यदेव, अब भी क्या आप ज़बरदस्ती करके 
इस बालक को इस महापुण्य से वंचित रखना चाहते हैं ? 
आचारय-हाय-हाय ! यही देखकर तो मेरा दृदय फटा जा रहा 
है । तुम लोग अगर इसे रुलाकर मेरे हाथ से छीन ले जाते, तो 
भी मुझे इतनी वेदना न होती । 
पंचक-सुभद्र, आओ भाई, चलो, प्रायश्वित करने चलें-- 
मैं भी चलूँगा तुम्हारे साथ । 
आचार्य-वत्स, में भी चलूँगा। 
सुभद्र-ना, ना, मुझे वहाँ अकेले ही रहना होगा । किसी के 
साथ रहने से पाप होगा ! 
महापंचक-धन्य हो तुम बच्चे ! तुम ने आज अपने इन वृद्ध 
आचाये को भी शिक्षा दी है ! आओ मेरे साथ । 
आचार्थ-ना । मैं मना करता हूँ --सुभद्र, अपने आचाये 
की आज्ञा अन्यथा न करो। आओ पंचक, इसे गोद में करके 
ले आओ । 
[ सुभद्र को लेकर पंचक, आचाये और उपाध्याय का प्रस्थान ] 
महापंचक-धिकार है ! तुम-जैसे कायर की दुगेति से रक्षा 
करने की शक्ति किसी में नहीं है । तुम लोग आप मरोगे, और 
सब को भी मारोगे । तुम लोगों के उपाध्याय भी वैसे ही आ 
जुटे हँ--उनकी भी सूरत फिर नहीं देख पड़ी । 
[ पादातिक का प्रवेश ] 
पादातिक--स्थविरपत्तन के महाराज आ रहे हैं । 

महापंचक-मामला क्या है ! यह तो हम लोगों के राजा 
संथुराप्र हैं ! 

राजा--सब नरदेवों को नमस्कार । 

सब--जय हो आप की राजन | 

महापंचक--कुशल तो है सब ? 

राजा--बहुत ही घुरी खबर है । प्रत्यंत देश के दतों ने आकर 
खबर दी है कि दादा ठाकुर का दल हम लोगों के राज्य की सीमा 
के पास पहुँच गया है, और उसने वहीं डेरा डाल दिया है । 

महापं०--दादा ठाकुर क। दल कोन ? उसमें कौन लोग हैं ! 

राजा-ये ही यूनक लोग । 

महापं०--यूनक लोगों ने अगर एक वार हमारी चहार- 
दीवारी को तोड़ डाला, तो फिर वे सब तहस-नहस कर दंग ! 

राजा-इसी लिये तो दौड़ा-दौड़ा आया हूँ ! चंडक ने कहा कि 
एक यूनक हम लोगों के स्थविरक-संप्रदाय का मंत्र पाने के लिये 
गुप्त-रूप से तपस्या कर रहा था । मैंने खबर पाते ही उसका 
सिर काट डाला | 

महापंचक्र--यह्‌ आपने अच्छा ही किया । क्रितु इधर 
हम लोगों के अचलायतन में ही ज्ञिस पाप ने प्रवेश किया है. 


उसका क्या प्रतिकार आप ने किया ? हम लोगों की हार मे 
अब ओर देर क्या है ? 
राजा--यह क्‍या बात आपने कही ? में नहीं समझा | 
संज्ञीव--आयतन को एकजटा देवी का शाप लग गया हैं। 
राजा-ऐं ! एकजटादेवी का शाप ! सर्वनाश हो गया ! 


[ राजा का प्रवेश ] 

डनके शाप का क्या कारण हुआ ? 

महापं०--यह तो आप जानते ही हैं कि अचलायतन के 
उत्तर-भाग में उनका अधिष्ठान है। यहाँ एक दिन उस तरफ़ 
की खिड़की खोल डाली गई। 

राजा--][ निराशभाव से बैठ कर ] तब तो अवकुछ भी आशा 
नहीं है ! 

महापं०--आचाय अदीनपुण्य इस पातक का प्रायश्रित्त 
नहीं करने देते । 

विश्वंभर--वह्‌ जबरदस्ती हम लोगों को रोके हुए हैं । 

राजा--करो-करो, अदीनपुण्य को अभी निर्वासित करो! 

हापंचक--मगर समस्या तो यह है कि आचाये कौन 

होगा ? 

राजा-तुम-तुम ! अभी मैं तुमको आचाये के पद पर 
बिठलाता हूँ । दिक्पाल साज्ञी हैं--ये सब त्रह्मचारी साज्ञी हैं! 

महापंचक--अच्छा, तो आप अदीनपुण्य को कहाँ निर्वा- 
सित करना चाहते हैं ! 

राजा--आयतन के बाहर नहीं। क्या जानें, कहीं यूनक 
लोगों के साथ मिल जायें, तो बड़ा ही अन्थ होगा । आयतन 
के किनारे वह जो अन्त्यज़ों का दर्भकालय है, उसी में उनको 
बंद कर रक्‍्खो । 

[ दृत का प्रवेश ] 
दृत--खबर मिली है कि गुरुदेव बहुत निकट आगए। 
राजा--किसने कहा ? 
दृत--चारों ओर यह ख़बर सुनाई दे रही है । 

राजा- तब तो उनकी अभ्यर्थेना का आयोजन करना होगा । 
--महापंचक, तुम अचलायतन के सब द्वार और खिड़कियाँ बंद 
करके सबसे शुद्धि-मंत्र का जप कराते रहो | 
[ राजा का प्रस्थान | 
महापं०-पंचक कहाँ है ? 
जयोत्तम--सुना है, वह दीवार फाँद कर यूनक लोगों के 
पास चला गया । 
महापंचकर--वह नालायक़ अब फिर इस आयतन के भीतर 
न आने पावे । गुरुदेव के आने के पहले ही यहाँ का सब उप- 
द्रव दूर करना चाहिए। अजी ओ त्रह्मचारी लोगो, तुम सब 
मंत्र-पाठ के लिये स्नान करके तेयार हो आओ | 
[ सब का प्रस्थान ] 


दूसरा दृश्य 
स्थान--पहाड़, जंगल 
पंचक अकेला 
पंचक-[ गाता है ] 
गीत-- 
कहाँ गई यह राह, कौन यह जान सके भाई । 
किस पहाड़ की चोटी-ऊपर, 
किस सागर के सुंदर तट पर, 
कौन दुराशा के वन-भीतर 

जाकर हो आई, 
कौन यह जान सके भाई । 
आता-जाता कौन इधर है, 
देव, नाग, किन्नर, या नर है, 
है कुरूप, या वह्‌ सुन्दर है, 
खबर न कुछ पाई, 
कौन यह जान सके भाई । 
होगी कैसी उसकी बोली, 
कैसी हँसी हँसे वह भोली, 
किसे ढूंढते हेत ठठोली, 
उनके मन भाई; 
कौन यह जान सके भाई । 
[ पीछे से आकर यूनक-दल के लोग नाचते हैं ] 
पंचक--यह्‌ क्‍या है रे ! तुम लोग कब पीछे आकर 
नाचने लगे ? 

१ यूनक--हम लोग नाचने का सुयोग पाते ही नाचने 
लगते हैं, अपने दोनों पेरों को स्थिर नहों रख सकते, वे थिरकने 
ही लगते हैं । 

२ यूनक--आओ भाइयो, इसको कंधे पर चढ़ा कर नाचें। 

पंचक--अरे ना-ना, मुझे छूना नहीं, छूना-नहीं ! 

३ यूनक--अरे_अरे ! इसके ऊपर अचलायतन का भूत 
सवार है ! यह यूनकों को नहीं छुएगा। 


पंचक--तुम लोग जानते हो, हम लोगों के गुरुदेव आने 
वाले हें ? 

१ यूनक-सच कहते हो ! अच्छा वह किस तरह के आदमी 
हैं ! उनमें कोई नई बात है क्या ? 

पंचक--नई बार भी है, पुरानी भी है। 

२ यूनक--अच्छा, उनके आने पर खबर देना-जज़रा उन्हें 
हम देखेंगे । 

पंचक--तुम लोग देखोगे क्‍या रे ! सबैनाश ! वह तो 
यूनकों के गुरु नहीं हैं। उनकी बात कहीं तुम्हारे कानों में एक 
अक्षर भी न चली जाय, इसी लिये तो तुम्हारी तरफ़ की दीवार 
के बाहर राज-सेना की सात पंक्तियाँ पहरा देंगी । तुम्हारे भी तो 
गुरु हैं--उन्हीं के-- 

३ यूनक--गुरु ! हमारे और गुरु कहाँ हैं ! हम तो आप हैं 
दादा ठाकुर । अब तक तो हमने किसी गुरु को नहीं माना । 


१ यूनक--इसी लिये देखने को हमारा जी चाहता है कि यह्‌ 
गुरु पदार्थ कैसा है । 

२ यूनक-हम लोगों में एक आदमी है, उसका नाम है 
चंडक । उसे न-जाने क्‍यों भारी लोभ हो आया है। उसने सोचा 
है. कि तुम लोगों के किसी गुरु से मंत्र लेकर वह न जाने कोन 
एक अत्यंत अद्भुत फल पावेगा। इसी से वह छिप कर चला 
गया है । 

पंचक - अरे ओरे ! तुम लोग सभी तरह के काम जो करते 
हो, यही तुम में बड़ा दोष है! तुम लोग खेती तो करते हो न ? 

१ यूनक-करते क्यों नहीं, खूब करते हैं ! प्रथ्वी पर हम ने 
जन्म लिया है, यह वात प्रथ्वी को अच्छी तरह सममा कर तब 
छोड़ते हैं ! 

पंचकर-अच्छा, न हो, तुम्हारा खेती करना किसी तरह सह 
भी लिया जाता, किन्तु, कोई कहता था, तुम लोग मटर की खेती 
करते हो । क्या यह सच है ? 

१ यूनक-करते क्‍यों नहीं, वेशक करते हैं । 

पंचक-मटर की खेती ! छि:--छिः ! जान पड़ता है, तुम 
मसूर की खेती भी करते हो--क््यों ? 

३ यूनक--क्यों न करें ? हमारे ही यहाँ से तो मटर ओर 
मसूर तुम्हारे बाज़ार में जाती हैं । 

पंचक-हाँ, सो तो जाती हैं, लेकिन तुम जानते हो, जो लोग 
इनकी खेती करते हैं, उन्हें हम अपने घरों में घुसने नहीं देते, 
अपने प'स बैठने नहीं देते, उनका स्पश नहीं करते ! 

१ यूनक-यह क्यों ? 

पंचक-क्यों क्‍या रे ? वह मना है । 

१ यूनक-क्यों मना है ? 

पंचक-सुनो इसकी वातें ! मना है, बस--उस में फिर क्‍यों 
क्या ! यों ही हम लोग तुम्हारा मुँह देखने में पाप मानते हैं, यह्‌ 
सहज बात तुम्हारी समझ में नहीं आती कि मटर और मसूर की 
खेती करना महापाप है--बहुत बुरा है ! 

२ यूनक-यह क्‍यों ? इन चीज़ों को क्‍या तुम्त लोग नहीं 
खाते ? 

पंचक-खाते क्यों नहीं हैं, ख़ुब शोक से खाते हैं-.| हाँ, 
केवल मसूर की दाल को कुछ लोग चुरा-छिपा कर खाते हैं ] - 
मगर खाते हैं, तो क्‍या हुआ, जो लोग इनकी खेती करते हैं, 
उनकी छांह भी हम नहीं छूते। 


अचलायतन परे 


२ यूनक-यह क्यों ? इस का कारण ! 

पंचक-फिर वही 'क्यों' ! मैं न जानता था कि तुम लोग 
इतने बड़े वञ्र मूखे हो । अरे हमारे पितामह विप्कंभी वाबा ने 
मटर के भीतर से ही जन्म लिया था--सममे ? 

२ यूनक-मटर के भीतर क्यों जन्म लिया ? 

पंचक-फिर वही 'क्यों' ? तुम लोगों ने तो 'क्यों-क्यों' कर 
के मुझे परेशान कर डाला ! 

३ यूनक-अच्छा, मसूर की क्यों मनाही है ? 

पंचक-एक बार किसी युग में एक मसूर की दाल त्रत के 
दिन किसी बहुत बूढ़े आदमी की ठीक मूछों के ऊपर उड़ कर 
गिर पड़ी थी; उस के कारण बुड्ढे के त्रत का- पुए्य-फल साठ- 
सहस्र भाग का शतांश कम हो गया था। इसी कारण उसी 
समय उस वृद्ध ने खड़े हो कर काँपते-काँपते जगतू-भर के मसूर 
के खेतों को शाप दे दिया था। इतना तेज्ञ था! तुम होते तो 
क्या करते, बतलाओ तो भला ! 

१ यूनक-हमारी क्या पूछते हो ! त्रत के दिन अगर हमारी 
मूछों पर मसूर की दाल उड़ कर आवे, तो हम उसे खुशी से 
ओठों के भीतर जगह दे दें। 

पंचक-अच्छा, नाई हजामत बनाने के समय जिस दिन 


तुम्हारे बाएँ गाल में रक्त निकाल देता है, उस दिन तुम क्‍या 
करते हो ? 


२ यूनक-उस दिन नाई के दोनों गालों में कस कर थप्पड़ 
जमा देते हैं, ओर क्‍या करते हैं ? 
पंचक-नहीं-जी-नहीं, में कहता हूँ, उस दिन नदी पार 


प्र रवीन्द्रनाथ ठाकुर 


होने की आवश्यकता होने से तुम लोग नाव पर चढ़ सकते 
9 

जे २ यूनक-खूब चढ़ सकते हैं । 

पंचक-अरे तुम लोगों ने तो मेरे नाक में दम कर दिया! 
मुझ से अब रहा नहीं जाता ! तुम लोगों से अब प्रश्न करने का 
साहस नहीं होता । इसी तरह का और एक उत्तर अगर सुन 
पाडँगा, तो तुम लोगों को छाती से लगा कर पागल की तरह 
नाचने लगूँगा; मेरी जाति, मेरा मान, कुछ भी नहीं रह जायगा। 


भाइयो, तुम क्या सभी काम कर सकते हो ? तुम्हारे दादा ठाकुर 
क्या किसी भी काम के लिये तुम को मना नहीं करते ? 


..[ यूनक लोगों का गाना ]। 
गात 

बंद नहीं हैं किसो काम में, सभी काम,हम करते हैं; 

बाधा, बंधन, विधि-निषेध या, नहीं किसी को डरते हैं ॥बंद्‌०॥ 
देखें, खोजें, सममें-बूमें, 
तोड़ें ओर गढ़ें या जूमें, 

सब देशों में समी साज सज सुखी सदैव विचरते हैं ॥बंद०॥ 
जीतेंगे अथवा हारेंगे, 
मर जावेंगे या मारेंगे, 

यों हीं नहीं हृताश हारकर पड़े खाट पर मरते हैं ॥बंद०॥ 
अपने हाथों, अपने बल पर, 
रचना, सृष्टि स्वतंत्र स्वयं कर 

जान लड़ा कर घर जो बाँधें, वास उसी में करते हैं ॥बंद्‌०॥ 


। अचलायतन ८३ 


पंचक-सवेनाश कर डाला मेरा ! अनथ कर डाला ! अब 
मैं अपनी कुलीनता, शराफ़त और भद्रता से मुँह मोड़ता हूँ-- 
विवश हो रहा हूँ--क्या करूँ ? इनकी बातें ओर गीत सुन-सुन 
कर मेरा मन डाबाँडोल हो रहा है । मेरे भी पैर इन की ताल में 
| ताल मिला कर थिरकने के लिये मचल रहे हैं ! देखता हूँ, ये 
नीच मुझे भी अपने दल में खींचे लेते हैं ! किसी दिन में भी 
५ इनके साथ लोहा पीहँगा, हथौड़ा चलाऊँगा--मगर मसूर की 
दाल-ना, ना, भाग जाओ ! देखते नहीं, में पढ़ने के लिये पोधियों 
| क्वागं 
; मा 20] [ यूनकों के एक ओर दल का प्रवेश ] 
५ १ यूनक-दादा ठाकुर ! 
दादा ठाकुर-क्या है रे ! 
«२ यूनक-दढादा ठाकुर ! 
।  दादा०-क्या चाहिये रे ! कहता क्यों नहीं ? 
३ यूनक-कुछ न चाहिये-जी चाहा, एक बार तुम को 
पुकार लूँ ! 
पंचक-दादा ठाकुर ! 
दादा“-क्या है भेया पंचक ? 
पंचक-ये सब तुम को पुकार रहे हैं, न-जाने क्यों, मेरा 
भी जी चाहा कि तुम को पुकारूँ। जितना सोचता हुँ कि इन 
से अलग रहूँ , उतना ही इस दल की दल-दल में और धंसता 
जाता हूँ ! 
१ यूनक-हमारे दादा ठाकुर का अलग दल कैसा ! वह तो 
हमारे सब दलों के शतदल कमल हैं, कमल ! 


प्छ रवीन्द्रनाथ ठाकुर 


पंचक-ओ भैया, अपने दादा ठाकुर के साथ तुम लोग 
दिन रात हुरदंगा करते हो तो किया करो, करो। खूब करो। 
सगर इस समय ज़रा इनको छोड़ दो, में इन से एकरान्त में बैठ 
कुछ बातें करूँगा । डरना नहीं, डरने की कोई बात नहीं है- 
इन्हें अपने अचलायतन में ले जा कर ताले-कुँजी के भीतर नहीं 
बंद करूँगा । 

१ यूनक-ले न जाओ ! यह तो अच्छा ही होगा। तब तो 
ताले-कुँजी के व्राप की मज़ाल नहीं कि इन्हें रोक रक्खे । इन के 
जाने पर तुम्हारे अचलायतन के पत्थर तक नाचने लगेंगे; पोथियाँ 
वंशी बज्ञाने लगेंगी। 

पंचक-दादा ठाकुर, सुनता हूँ , हमारे गुरुदेव आ रहे हैं । 

दादा०-कैसी आफ़त है ! तब तो भारी उत्पात होगा । 

पंचक-अरे थोड़ा-बहुत उत्पात हो, तब तो मेरी जान में 
जान आ जाय । चुपचाप रहते-रहते तो जैसा दम घुटने लगा 
है । 

दादा०-अच्छा, तुम्हारे गुरुजब आवेंगे, तब उन्हें देख लिया 
जायगा; अभी तुम अपना हाल कहो, तुम कैसे हो ? 

पंचक-भयानक खींचतान के बीच में पड़ा हूँ दादा ! मन- 
ही-मन प्रार्थना करता हूँ कि गुरु देव आ कर एक तरफ़ मेरा स्थान 
निश्चित कर दें । या तो यहाँ की खुली हवा में अभयदान पूवेक 
मुझे मुक्त कर दें, और या खूब कस कर पोथियों के नीचे दा दें, 
जिस से मैं सिर से पैर तक एकदम बरावर चपटा हो जाऊँ ! 


अचलायतन प्र 


[ यूनकों का एक ओर दल प्रवेश करता है ] 
दादा०-क्यों रे, इतने घबराए-से क्यों दोड़े आ रहे हो ? 

१ यूनक-चंडक को जान से मार डाला दादा ! 

दादा०-किस ने मार डाला ? 

२ यूनक-स्थविरपत्तन के राजा ने । 

पंचक-हमारे राजा ने ? क्‍यों; उन्होने क्‍यों मार डाला ? 

२ यूनक-चंडक 'स्थविरक' होने के लिये बन में एक खंडहर 
मंदिर के बीच बैठा तप कर रहा था ! उधर के राजा मंथरणुप्त ने 
यह ख़बर पाते ही, जा कर उसका सिर काट डाला । 

३ युनक-पहले उन लोगों के देश की दीवार पेंतीस 
ऊँची थी, अब उस को अस्सी हाथ ऊँचा करने के लिये लोग 
लगा दिए गए हैं | उन लोगों को डर है कि कहीं संसार-भर के 
आदमी दीवार फाँद कर एकाएक स्थविरक न हो उठें। 

४ यूनक-हमारे देश से दस और यूनकों को वे लोग 
पकड़ ले गए हैं, हज़ार विस्वे कालकुमारी देवी के आगे उनकी 
बलि दी जायगी। 

दादा>-तो फिर चलो । 

१ यूनक-कहाँ ? 

दादा०-स्थविरपत्तन में | 

२ यूनक-क््या अभी ? 

दादा०-हाँ अभी । 

सब-अरे चलो रे चलो, अभी चलो ! 

दादा० -हमारे राजा का आदेश है कि जब उनके पाप 

दीवार के रूप में ऊँचे हो कर आकाश की ज्योति को ढकने के 
लिये उठेंगे, तव वह्‌ दीवार गिरा देनी होगी । 

१ यूनक-गिरा देनी होगी-हम गिरा देंगे-। 

सब-हाँ, हम गिरा देंगे। 

दादा ठाकुर-उन लोगों की उसी हूटी दीवार के ऊपर हम 
लोग राजमार्ग तैयार करेंगे । 

सब-हाँ, राजमागे तैयार करेंगे । 

दादा०-उसी राजमार्ग पर हमारे राजा का विजय-रथ चलेगा। 

सब-हाँ, विजय-रथ चलेगा । 

पंचक-दादा ठाकुर यह क्‍या मामल है ? 

१ यूनक-चलो पंचक, तुम भी चलो । 

दादा०-ना-ना-ना, जाओ भेया पंचक, तुम अपने अचलायतन 
में लोट जाओ । जब समय होगा, तब फिर भेंट होगी। 

पंचक-मुझे: मालूम है कि मैं किसी काम का नहीं हूँ । फिर 
भी नजजाने क्‍यों मेरा यही जी चाहता है दादा ठाकुर कि तुम 
लोगो के साथ ही मैं भी निकल खड़ा होऊँ। 

दादा०-नहीं जी पंचक, तुम्हारे गुरु आवेंगे, तुम जा कर 


उनकी अपेक्षा करो। 
[ प्रस्थान ] 


अचलायतन प८्७ 


तीसरा दृश्य 
स्थान--दर्भक-पल्ली । 
आचाये, पंचक ओर दर्भकदल 

पंचक--निकाल दिया गया, में निकाल दिया गया । यह 
दंड नहीं, मु पर बड़ा एहसान किया गया। मेरी ज्ञान बची। 
गुरुदेव के आने के पहले ही उनका काम शुरू हो गया है । 

१ दर्भक-तुम को खाने के लिये क्या दें ठाकुर ? 

पंचक--तुम्हारे यहाँ जो है, वही में खाऊँगा। 

२ दभेक--हमारे खाने की सामग्री आप खाइएगा ? यह 
भी कहीं हो सकता हैं ? वह सब सामान तो हमारा छुआ 
हुआ है ! 

पंचक--उस के लिये कुछ चिंता न करो भाई । पेट में भूख 
की जो आग जलती है, वह किसी के छूने की छूत नहीं मानती, 
वह सभी चीज़ों को पवित्र कर लेती है । अच्छा प्रातःकाल 
तुम लोग कया करते हो, बताओ तो सही । 

१ दर्भक--हम शास्त्र तो जानते नहीं हैं, इसीसे भगवान्‌ का 
नाम लेते ओर उन्हीं का भजन करते हैं ! 

पंचक--कैसे भजन करते हो, ज़रा सुनाओ तो । 

दर्भक - तुम सुन कर हँसोगे महाराज ! 

पंचकर--इतने दिन तक तो मैं ही भाई लोगों को हँसाता रहा 
हूँ--आज तुम लोग मुझे भी हँसाओगे--मुके तो यह सुन 
कर ही बड़ी प्रसन्नता हो रही है! तुम कुछ चिंता न करो, 
निर्भेय हो कर सुना दो । 

१ दसेक--अच्छा भाइयो, आओ फिर भगनान्‌ का भजन 

करके इन्हें सुना दें ।-( गाते हैं ।) 
गात 

दयामय, दुखियन के भगवान, 

तुम अथाह में थाह, अगति की गति; भगतन के प्रान। 

हे अनाथ के नाथ, तुम्हारों को करि सके बखान ? 

तुम प्रकाश इन नयनन के हो, रस रसना को ठीक; 

हो अनमोल रतन को हरवा हरि, हिरदे बिच नीक । 

दीनबंधु, अपरूप रूप तुम, मधुर मनोहर बैन; 

विथा मरम की, चरम परम सुख. धरम-करम दिन-रैन | 

तुम निरधन के धन जन रंजन, अनबोलन के बोल, 

तुम ही गोद मत्यु की, तुम ही जनमत के हिंडोल । 

प्रभो, पतित-पति, रोम-रोम तुम रमे रमापति राम; 

देहु क्रिकरन सरन चरन की, लेहि तुम्हारों नाम । 

पंचकर--दो भाई, मेरा सब मंत्र-तंत्र भुला दो, मेरी विद्या 
और ज्ञान सब छीन लो, मुके अपना यह सुन्दर भज्ञन सिखा दो ! 

१ दर्भक--( आचार्य से ) महाराज आज हमारी यह बस्ती 
धन्य हो गई--पवित्र हो गई ! आज तक कभी आपके चरणों की 
रज नहीं पड़ी थी - आज यहाँ की धरती के भाग खुल गए ! 

आचाये--अरे भाई, वह मेरा ही अभाग्य था-मेरा ही 
अभाग्य था ! 

२ दर्भक--महाराज, आपके नहाने के लिये पानी किससे 
भरवाया जाय ? यहाँ तो-- 

आचार्य--पुत्रो, तुम्हीं लोग भर लाना । 

हे १ दर्भक-हम भर लावेंगे |-भला. यह भी कहीं हो सकता 
। 
आचाये-हाँ पुत्रो, हो सकता है, आर होगा । तुम्हारे भरे 
पानी से आज मेरा फिर से अभिषेक होगा । 
२ द्भक - अरे भाइयो, चलो-चलो, अपनी पाटला-नदी से 
महाराज के लिये जल ले आबें। आहा !' आज हमारा कैसा 


सौभाग्य है! चलो-चलो ! 


[ प्रस्थान ] 
पंचक--जान पड़ता है, कहीं पानी वरस रहा है--भीगी 
मिट्टी की सुगंध आ रही है । 
आचाये -तुमको सुनाई पड़ता है पंचक्र ? 
पंचकर-कक्‍्या ? 


आचाये--मुमे; जान पड़ता है, जैसे सुभद्र रो रहा है । 

पंचक--यहाँ से क्या उसका रोना सुनाई पड़ सकता है ? 
जान पड़ता है यह और कोई शब्द है । 

आचाये--ऐसा ही होगा पंचक्र; मगर मैं उसका रोना 
अपने हृदय में लेकर यहाँ आया हूँ। उसका रोना इस तरह 
मुझे क्‍यों व्यथित कर रहा है, जानते हो पंचक ? उसका रोना 
समाप्त होना नहीं चाहता--उसका रोना अनंत है, अथाह है, 
अपार है । तो भी वह क्रिसी तरह नहीं मानता, रोता है--ओऔर 
केवल रोता है ! से 

[ दर्भकों के एक दल का प्रवेश ] 
पंचक-क्यों भाई, तुम लोग इतने घबराये हुए क्यों हो? 
१ दर्भक--सुनता हूँ, अचलायतन में न जाने कौन लड़ने 

के लिये आए हैं। 

आचाये-लड़ाई काटे की ? आज तो गुरुदेव की अवाई है। 

२ द्भेक-ना ना, लड़ाई हो रही है-मैंने खबर पाई है । 
उन्होंने सब तोड़-फोड़कर एकाकार कर डाला है ।/ 

३ दर्भक-महाराज, अगर आपकी आज्ञा हो तो हम लोग 
जाकर उनको रोके । 

आचाये-वहाँ तो बहुत आदमी हैं, तुम्हारी क्या आव- 
श्यकता है ? तुम डरो नहीं, तुम्हारे लिये कुछ भी भय नहीं 
है-पुत्रो ! 

१ दर्भक-आदमी तो बहुत हैं सही, लेकिन वे लड़ाई कहाँ 
ऋर सकते हैं, जो लड़ेंगे ? 

२ दर्भक-सुना है, न-जाने कितने जंत्र-मंत्र, गंडे-तावीज 
उन्होंने दोनों हाथों में, तले से ऊपर तक कसकर बाँध रक्‍खे 
हैं। इस डर से खोलते नहीं क्रि कहों काम करने में उन गंडों 
का प्रभाव या हाथों की शक्ति न जाती रहे । 

पंचक्र-लड़ाई कौन करने आए हैं, यह तो बतलाओ ? 

१ दर्भक-लोगों के मुँह से सुन पड़ता है कि वे लोग दादा 
ठाकुर का दल कहलाते हैं । 

पंचक-दादा ठाकुर दल ! ठीक बता. यही सुना है 

दर्भक-महाराज, आज्ञा दीजिए, हम जाकर उनसे 
लड़ें, उन्हें दिखला दें कि यहाँ भी मनुष्य हें । 

पंचक्र-चलो भाई, मैं भी ठुम लोगों के साथ चलूँगा । 

दर्भक-तुम भी लड़ोगे क्या महाराज ? 

पंचक- हाँ लड्/ूँगा। 

आचार्य-क्या कहते हो पंचक ! तुमको लड़ने के लिये 
कोन पुकारता है ? 

[ माली का प्रवेश ] 

माली-आचार्य देव, हम लोगों के गुरुदेव आ रहे हैं। 

आचाये-तू कहता क्‍या है ? गुरुदेव ? यहाँ आ रहे हैं ? 
सुमको वहीं क्‍यों न बुला भेजा ? ख़बर पाते ही तो मैं 
चला आता । | 

१ दर्भक-यहाँ आप के गुरुदेव आए, तो उन्हें कहाँ 
बिठावेंगे ? 

२ दर्भक-महाराज, तुम यहाँ पर उनके बैठने की जगह 
ज़रा शुद्ध कर लो-हम अगल हरे जाते हैं । 

[ दर्भकों के ओर एक दल का प्रवेश ] 

१ दर्भक-महाराज, यह आप लोगों के गुरुदेव नहीं हैं; 
बह हमारे महल्ले में क्यों आने लगे ? यह हम लोगों के गुरुदेव 
गोसाई जी आ रहे हें ! 

२ दर्भक-हम लोगों के गोसाई जी आ रहे हैं ? 

( दर्भक-हाँ रे हाँ, हम लोगों के गोसाई जी ! ऐसे साज- 
सामान से मैंने ओर कभी उनको नहीं देखा । देखने से आंखें 
चोंधिया जाती हैं । 

३ दर्भक-बर में क्या-क्या सामग्रो है भाइयों, सब निक्रालो । 

२ दर्भक-मेरे यहाँ ज्ञामुन के फल हैं । 

४ दर्भक- मेरे घर में खजूरें हैं । 

१ दर्सक्ू-डस काली गऊ का दूध जल्दी से दुद्द तो 
लाओ दादा । 

[ दादा ठाकुर का प्रवेश ] 

आचार्य-[ प्रणम करके ] जय गुरुदेव की, जय ! 

पंचक-यह क्‍या ! यह तो दादा ठाकुर हैं । गुरुदेव 
कहाँ हैं ? 

दर्भकंगण-गोसाई ठाकुर, हम पैरों पड़ते हैं। आपने पहले 
आने की खंबर क्‍यों नहीं दी ? आपका भोजन तो अभी तैयार 
नहीं हुआ । 

दादा०-क्यों भाई, तुम्हारे यहाँ आज रसोई क्‍या नहीं 
चढ़ी ? तुम लोगों ने भी मंत्र लेकर उपवास करना शुरू कर 
दिया है क्‍या ? 

१ दर्भक-हमारे यहाँ तो सिर्फ उदे की दाल, मोटा भात 
ओर वाजरे की रोटियाँ हुई हैं | घर में और कुछ था ही नहीं । 

दादा०-तो फिर मेरा भी भोजन उसी में हो जायगा । 

पंचक-दादा ठाकुर, मुझे इस बात का बड़ा गय॑ था कि 
इस राज्य-भर में अकेला में ही तुमको पहचानता हूँ। मगर 
अब देखता हूं, तुमको सभी पहचानते हैं । 

४ दर्भक-यह तो हमारे गोसाई जी पुन्नमासी के दिन 
आकर भोजन कर गए थे, उसके बाद बहुत दिनों पर आज 
दर्शन देने आए हैं। चलो भाइयो, हमारे धर में जो कुछ है, वह 
ले आवें । 

[ प्रस्थान ] 

दादा०-आचाये, तुमने यह क्‍या किया ! 

आचार्य-मैंने क्या किया, यह समभने की शक्ति भी इस 
समय मुभमें नहीं है । हाँ, इतना समभता हूँ कि मैंने सब नष्ट 

कर डाला । 

दादा०-जो तुम्हें मुक्ति देंगे, उन्हीं को तुमने केवल बाँधने की 
चेष्टा की है । 

पंचक-मैं इस सोच-विचार में पड़ा हूँ कि तुम को क्‍या कह- 
कर पुकारूँ ? दादा ठाकुर कहूँ, या गुरुदेव ? 

दादा०-जों यह जानना नहीं चाहता कि में उसका संचालन 
करता हूँ, उसका में दादा ठाकुर हूँ। आर जो मेरी आज्ञा लेकर 
चलना चाहता है, उसका में गुरु हूँ । 

पंचक-प्रभो, तब तो तुम मेरे दोनों ही हो! मुझे मैं ही 
चलाता हूँ, और मुझे तुम ही चलाते हो, इन दोनों भावों को 
मिलाकर में अनुभव करना चाहता हूँ। में तो यूनक नहीं हूँ, 
तुम्हें मानकर चलने में मुझे कोई भय नहीं है। मुझे; विश्वास है 
कि में तुम्हारे मुख के आदेश को ही आनन्दपूरवक अपने मन की 
इच्छा बना सकूँगा । अच्छा, तो अब तुम्हारे साथ तुम्हारा बोझ 
सिर पर लादकर निकल पड़ूँगा देव ! 

पंचक-कहाँ ठाकुर ? 

दादा०-मैंने तुम्हारी जगह ठीक कर रखी है । 

दादा०-इसी अचलायतन में ! 

पंचक-फिर श्रचलायतन में ? क्‍या मेरे कारावास-दर्ड की 
अवधि अभी पूरी नहीं हुई ? 

दादा०-कारागार जो था, उसे तो मैंने तोड़ डाला। अब 
उसी सामग्री से वहीं पर तुमको मन्दिर उठाना होगा । 

पंचक-किन्तु अचलायतन के लोग तो मुके अपना समभकर 
ग्रहण नहीं करेंगे प्रभो ! 

दादा-वे लोग तुम्हें प्रहूण नहीं करना चाहते, इसी कारण 

तो वहाँ तुम्हारी सबसे अधिक आवश्यकता है व॒त्स ! वे तुमको 
ठेले देते हैं तो ठेले दें, लेकिन तुम तो उनको ठेलकर अपने से दूर 
नहीं कर सकोगे । 

पंचक-तो फिर मुझे; क्या करना होगा ? 

दादा०-जो जहाँ विछड़ा और बिखरा पड़ा है उसे वहाँ से 
बुला लाकर एक जगह जमा करना होगा । 

पंचक--वहाँ सभी के लिये क्या जगह हो जायगी ? 

दादा०-अभी सब के लिये अगर जगह न हो, तो दीवार 
को फिर एक दिन एक बार तोड़ना ही होगा। मैं अब अचला- 


यतन का द्वार खोलने जाता हूँ। 
[ प्रस्थान ] 


25085 
चौथा दृश्य 
स्थान--अचलायतन 

( महापंचक, संजीव, विश्वंभर ओर जयोत्तम उपस्थित ) 

महापंचक-तुम लोग इस तरह घबराए हुए क्यों हो ? कोई 
डर नहीं है । 

विश्रम्भर-तुम तो कहते हो कि डर नहीं है, लेकिन उधर 
से ख़बर आई हैं कि शत्रुसेना ने अचलायतन की दीवार में बड़े-बड़े 
छेद कर दिये हैं । 

महापंचक-यह ख़बर कभी विश्वास के योग्य नहीं है। 
पत्थर की शिला कभी पानी में तैर सकती है? म्लेच्छ लोग 
पवित्र अचलायतन को दीवार में छेद कर देंगे। तुम भी पागल 
हुए हो ! 


_ अर 

संज्ीव-कोई कहता था कि वह देख आया है। 

महापंचक-उ ...ने स्वप्न देखा होगा । 

जयोत्तम-आज ही तो हमारे गुरुदेव के आने की वात है। 

महापंचक-उनके लिये सब तैयारी ठीक हो गई है, केवल 
ऐसा लड़का अभी तक ढूँढे नहीं मिला, जो नवें गर्भ से पैदा 
हुआ हो, और जिसका मा-वाप-भाई-बहन कोई न मरा हो। 
अब प्रश्न यही है कि द्वार पर खड़े होकर महारक्षा का पाठ 
कोन करेगा ? 

संजीव-गुरुदेव के आने पर उनको पहचानेगा कौन, यह 

तो एक भारी समस्या है। आचाये अदीनपुए्य उनको 
जानते थे । हम लोगों में से तो किसी ने गुरुदेव को कभी देखा 
भी नहीं । 

महापंचक-हम लोगों के आयतन में जो शंख बज़ाता है 
उसी बृद्ध ने गुरुदेव को देखा है । हम लोगों के यहाँ पूजा के 
लिये जो फूल देता है, वह भी उनको जानता है । 

विश्वंभर-यह लो, उपाध्याय जी घबराये हुए दोड़े आा 
रहे हैं । 

महापंचक-निश्चय ही इन्होंने गुरुदेव के आने का समाचार 
पाया है । किन्तु महारक्षा के पाठ का क्या किया जाय ? ठीक 
लक्षणों से सम्पन्न वैसा लड़का तो मिला नहीं । 

[ उपाध्याय का प्रवेश ] 

महापंचक-कितनी दूर पर हैं गुरुदेव ? 

उपाध्याय-कितनी दूर क्या, विलकुल आ ही पहुँचे । 

महापंचक-कहाँ, द्वार पर तो अभी तक शंख नहीं बजा ! 

उपाध्याय-उस की कुछ विशेष आवश्यकता तो नहीं दीख 
पड़ती । कारण, द्वार का तो कहीं ना।-निशान भी नहीं देख 
पड़ता, टूट कर चूरमूर हो गया । 

महापंचक-कहते क्या हो ? द्वार हूट गया ? 

डपाध्याय-केवल द्वार ही नहीं, दीवारों को भी इस तरह 
गिरा कर वरावर कर दिया है कि उन के सम्बन्ध में अब कुछ 
चिन्ता करने की ज़रूरत नहीं है । वह देखते नहीं हो प्रकाश ! 

महापंचक-किन्तु हमारे ज्योतिषी जी महाराज तो गणित 
करके स्पष्ट ही दिखला गये थे कि-- 

उपाध्याय-उसकी अपेक्षा अब तो शबत्रु-सेना की लाल 
रंग की टोपियाँ अधिक स्पष्ट देख पड़ती हैं ! यह लो, बिलकुल 
सफ़ाया हो गया ! 

छात्रगणा-हाय-हाय ! सबनाश हो गया ! 

संजीव-किस काम का है तुम्हारा मन्त्र महापंचक ! वह किस 
काम आया ? 

विश्वम्भर-मैंने तो तभी कह दिया था कि ये सब काम 
ऐसी कच्ची उमर के पढ़े-लिखे अकालपक छोकरों से नहीं हो 
सकते । 

संजीव-खर, अब यह बताओ कि किया क्‍या जाय ! 

जयोत्तम-चलो अपने आचार्यदेव को मनाबें और लौटा 
लावें । वह होते, तो कभी ऐसी आफ़त न आती । हज़ार हों, हैं 
बढ़े बुद्धिमान ओर समझ के पक्के । 

संजीव-देखो महापंचक, में तुम से कह्टे देता हूँ, अगर इस 
आयतन पर कोई आफ़त आई, तो मैं तुम्हारे टुकड़े-टुकड़े कर 

डालूँगा ! 

उपाध्याय - यह परिश्रम तुम को न करना पड़ेगा, उस के 
योग्य आदमी आ रहा है । 

संजीव--देखते हो, देखते हो, देखो-देखों वह सब गिर 
गया । 

छात्रगण--अब हम लोगों का क्‍या होगा ! निश्चय ही द्वार 
भी टूट गया ! यह लो, एक दम स्वच्छ नीलबर्ण आकाश देख 
पड़ने लगा । 

[ बालकों के दल का प्रवेश ] 
उपाध्याय-क्यों रे, तुम सब नाच क्‍यों रहे हो ? 

१ बालक--आज यह कैसा मज्ञा हुआ | 

उपाध्याय--कैसा मज़ा, सुनाओ तो । 

२ बालक - आज चारों ओर से प्रकाश आ रहा है--सत 
जैसे खुला-सा हो गया है । 

३ बालक--इतना प्रक्राश तो हम ने किसो दिन नहीं 
देखा ! 

१ बालक-कहीं की चिड़िया की आवाज़ यहीं से सुनाई 
दे रही है। 

२ बालक--इन सत्र चिड़ियों की आवाज़ तो हम ने कभी 
नहीं सुनी ! यह आवाज़ तो हमारी पालतू पिजड़े की मेना की-सी 
बिलकुल नहीं है । ! 

१ बालक -आज हमारा जी चाहता है कि खूब दोड़ें-धूपें। 
इस में क्‍या कुछ दोष है महापंचक दादा ? 

ज्योत्तम-मेरा मन भी जैसे रह-रह कर नाच उठ रहा है 

विश्वंभर ! यह भय है, या आनन्द, कुछ समम में नहीं आता ! 
विश्वंभर--आज एक अद्भत वात हो रही है जयोत्तम ! 
संजीव--किंतु बात है क्या, कुछ समर में नहीं आता ! 
अरे ओ लड़को, तुम लोग एकाएक इतने प्रसन्न क्यों हो उठे हो, 
बतलाओ तो भला ! 
१ बालक--देखते नहीं, सारा आकाश जैसे घर के भीतर 
दोड़ कर आ गया है । 
२ बालक-जान पड़ता है, छुट्टी है--हम लोगों की 


छुट्टी है ! 
[ बालकों का प्रस्थान ] 
जयोत्तम-देखो महापंचक दादा, मुझे जान पड़ता है, भय 
कुछ नहीं है,--नहीं तो इन लड़कों का मन इस तरह अकारण 
ही क्‍यों खुश हो उठता ? 
महापंचक--वेशक, भय नहीं है, ओर में यह पहले ही से- 


कह रहा हूँ. । १8 3208 
[ शंख बजाने वाले ओर माली का प्रवेश ] 


दोनों--गुरुदेव आ रहे हैं ! 

सब - गुरुदेव ! 

महापंचक-सुन लिया न! मैं तो जानता था कि निश्चय 
ही तुम लोगों की आशंका व्था है ! 

सब भय नहीं है, अब कुछ भय नहीं है ! 

विश्वंभर--महापंचक जब तक यहाँ है तब तक हम लोगों 
के लिये कुछ भय हो ही नहीं सकता । 

सब--जय आचार्य महापंचक्र की ! 

[ योद्धा के वेश में दादा ठाकुर का प्रवेश ] 


शंख बजाने वाला ओर माली-[ प्रणाम कर के ] जय गुरु- 
देव की जय ! 
[ सब सन्नाटे में आकर खड़े रह जाते हैं ] 
महापंचक--उपाध्याय जी, यही गुरु हैं ? 
उपाध्याय-वही तो सुनता हूँ । 
महापंचक--तुम्हीं क्या हम लोगों के गुरु हो ? 
दादा०--हाँ ! तुम मुझे नहीं पहचानोगे-क़रिंतु तुम्हारा 
गुरु में ही हूँ ! 
महापंचक--तुम गुरु हो ? तुम हमारे सब नियमों का 
उल्लंघन कर के आज यहाँ किस रास्ते से आ गए ? तुम को 
कौन मानेगा 
दादा०-मैं जानता हूँ कि तुम मुझे नहीं मानोंगे; लेकिन 
हूँ में ही तुम्हारा गुरु। 
_ महापंचक--तुम गुरु हो ? तो फिर यहाँ शत्रु के वेश में 
क्यों आए हो ? ४ 
दादा०--यही तो मेरा गुरु-वेश है । तुम जो मेरे साथ 
लड़ाई करेगे, वही मेरी गुरु-अभ्यर्थना है । 
महापं०--तुम क्‍यों हमारी दीवार तोड़ कर आए ? 
दादा०--तुम ने अपने गुरु के लिये कहीं प्रवेश का मागे ही 
नहीं रक्खा था ! 
महापंचकर--(उपाध्याय से) तुम इन को प्रणाम करोगे क्‍या ? 
उपाध्याय--दया करके यह अगर हम लोगों का प्रणाम 
ग्रहण करें, तो प्रणाम करूँगा क्‍यों नहीं--नहीं तो - 

महापंचक--नहीं, मगर मैं इन को प्रणाम नहीं करूँगा । 
दादा०-मैं तुम्हारा प्रणाम नहीं ग्रहण करूँगा--मैं तुम 
को प्रणत करूँगा । 
महापंचक--तुम हम लोगों की पूजा लेने नहीं आए ? 
दादा०--मैं तुम लोगों की पूजा लेने नहीं आया--तुम से 
अपमान प्राप्त करने आया हूँ । 

महापंचक--तुम्हारे पीछे ये अख्र-शत्र लिये हुए आदमी 
कोन हैं ? 

दादा०--ये मेरे अनुगामी हैं--ये यूनक हें ? 

सब--यूनक हैं ! 

महापंचक--ये ही ठुम्हारे अनुगामी हैं ? 

दादा०-हाँ । 

महापंचक--यह्‌ मंत्रज्ञानद्दीन, कर्मकांडहीन म्लेच्छों का 
दल ! में इस आयतन का आचार्य हूँ । मैं तुम को आज्ञा देता 
हूँ क्रितुम अभी इन म्लेच्छों को साथ लेकर वाहर निकल 

जाओ । ह 
दादा०--मैं आज जिसे आचार्य बनाऊँगा, वही आचार्य 

होगा-मैं जो आज्ञा दूँगा, वही आज्ञा चलेगी । 
महापंचक-पत्थर की दीवार को तुम तोड़ सकते हो, 

लोहे का द्वार तुम खोल या गिरा सकते हो--तोड़ो, खोलो 
गिराओ, कुछ पर्वा नहीं | लो में अपनी इन्द्रियों के सब द्वार 
बंद कर के बैठता हूँ । इस प्रायोपवेशन में में चाहे मर जाऊँ 


तथापि तुम लोगों की हवा, तुम लोगों का प्रकाश अपने शरीर 
में न लगने दूँगा। 

१ यूनक-यह पागल कहाँ का है जी! इस तलवार की 
नोक से इस के सिर की खोपड़ी ज्ञरा हटा न दो, जिस में इस 
की बुद्धि में ज़रा हवा तो लगे । 

महापंचकर--तुम मुझे काहे का भय दिखाते हो ! तुम लोग 
अधिक-से-अधिक मुझे! मार डालोगे | बस, इस से अधिक तो 
तुम कुछ नहीं कर सकते ! 

१ यूनक-दादा ठाकुर, इस आदमी को पकड़ कर अपने 
यहाँ ले न चलें ? इस का तमाशा देख कर हमारे देश के लोग 
बहुत प्रसन्न होंगे। 

दादा०--इसे तुम लोग पकड़ोगे ? ऐसा कौन बंधन तुम्हारे 
हाथ में है ? 

२ यूनक-इसे क्‍या कोई दण्ड न दिया जञायगा ? 

दादा०-दण्ड दूँगा ! इसे तुम छू भी नहीं सकोगे। यह 
आज जहाँ बैठा है, वहाँ तक तुम लोगों की तलवार नहीं 
पहुँचने की । 

[ बालकों के एक दल का प्रवेश ] 
सब लड़के--तुम हम लोगों के गुरु हो ? 

दादा०--हाँ में तुम लोंगों का गुरु हूँ । 

सब०--हम सब प्रणाम करते हैं । 

दादा०--पुत्रो, तुम महान जीवन प्राप्त करो । 

१ बालक--महाराज, तुम हम लोगों को ले कर क्या करोगे ? 

दादा०--मैं तुम्हारे साथ खेलूँगा । 

सब०--हाँ, खेलोगे ? 

दादा०--नहीं तो तुम लोगों के गुरु होने में क्‍या सुख ! 
सब०-कहाँ खेलोगे ? 

दादा०-मेरे खेलने के लिए बढुत बड़ा मेदान है।..* 

१ बालक--बहुत बड़ा ! इस घर के जैसा बड़ा ? 
दादा०--इस से कहीं अधिक बड़ा है । 

२ बालक-इस से भी बड़ा ? इस आँगन के बरावर ? 
दादा०-उस से भी बड़ा। 


२ बालक-उस से भी बड़ा ! बाप रे ! 
१ बालक-वहाँ जाने से पाप तो नहीं होता ? 
दादा०-कैसा पाप ? 
२ बालक-खुली जगह में जाने से पाप नहीं होता ? 
दादा०-खुली जगह ही में तो सब पाप भाग जाते हैं । 
सब-कब ले चलोगे ? 
दादा०-यहाँ का काम पूरा होते ही ले चलूँगा । 
जयोत्तम-[ प्रणाम कर के ] प्रभो, में भी चलूँगा। 
विश्वेंभर-संजीव, अब दुविधा करने से केवल समय ही 
होगा (-प्रभो, इन बालको के साथ मुझे भी बुला लो । 
संजीव--महापंचक दादा, तुम भी न आओ | 
महापंचक--नहीं, में नहीं चलूँगा। 

[ सुभद्र का प्रवेश ] 
सुभद्र--गुरुदेव ! 
दादा०--क्या है बेटा ! 
सुभद्र-में ने जो पाप किया है उसका प्रायश्वित तो 


आओ 

शायद पूरा नहीं हुआ ? 


दादा०-प्रायश्वित में अब कुछ बाकी नहीं रहा । 

सुभद्र-बाकी नहीं रहा ? 

दादा०-ना । मैं ने सब चूरमार करके धूल में मिला दिया । 
सभद्र-एक जटा देवी- 

दादा०-एकजटा देवी ! उत्तर ओर की दीवार टूटते ही 


एकजटा देवी के साथ हम लोगों का ऐसा मिलन हो गया कि 
बहू अब कभी किसी दिन जटाएं हिला कर किसी को भय नहीं 
दिखावेगी । अब उसे देखने से जान पड़ेगा कि वह आकाश का 
प्रकाश है-उसकी सब जटाएँ आपाढ़ के नवीन मेघ में लिपट 


गई हैं । 


सुभद्र-अब में क्यः करूँगा ? 
पंचक-अब तुम हो भाई, ओरे में हूँ । दोनों जने मिल कर 


उतर, दक्षिण, पूवे ओर पश्चिम के सभी दरवाज़ों ओर खिड़कियों 
को खोलते फिरेंगे-बस ! 


[ यूनकों और दर्भक्रों के दल प्रवेश करके गुरु की प्रदक्षिणा 
करते हुए गाते है ] 
गीत 
बंद द्वार को तोड़-फोड़ कर ओर छोड़ कर तम-श्रमज्नाल, 
ज्योतिर्मय, तुम भले पधारे; जय हो, जय हो, दीन-दयाल । 
हो उदार अभ्युदय तुम्हारा, अनुगत हो सारा संसार; 
ज्य-जय धीर, वीरवर, विजयी, भक्तजनों को करो निहाल । 
नव जीवन के उषःकाल में, नव आशा का खींचो खड्ढ, 
जीण मोह का मूल काट दो, छिल्न-भिन्न हो वंधन-जाल। 
आओ दुस्सह, आओ निर्देय, आओ निर्भय, निर्मेल-रूप, 

जय-जय-कार तुम्हारा हो प्रभु, जल जावे जग का जंजाल। 


हे प्रभात-रवि रुद्र साज से, आए हो तुम धन्य किया, 


टुःख-मार्ग में तूये तुम्हारा, बजता रहे सदंव त्रिकाल । 
अरुण ज्ञान का हृदय-गगन में, उदय हुआ, छाई लाली 


हे मृत्युंजय, मृत्यु-जनित भय, नप्र करो, अस्पष्ट-कराल। 
( यवनिका-पतन ) 


इति 


>-3.२०२२दतव्तततत 0०८०० डकार अबतक 
नीलदेवी 
( लेखक--बावू हरिश्वन्द्र ) 
>->_>>>>ल ले ऊसततत 


नाटक के पात्र 


सूस्येदेव.... ... पंजाब का एक राजा 
नीलदेवी .... .... सख्येदेव की पत्नी 
देवीसिंह ..... ... सूख्येदेव का सेनापति 
सोमदेव .... .... सूख्येदेव का पुत्र 
अब्दुलशरीफ़ ... .... मुसलमान अमीर 
काज़ी रा अमीर का पुरोहित 


पागल, मींया, सेनिक, मुसाहिब आदि । 


पहला अंक 
स्थान-हिमगिरि का शिखर 
(तीन अप्सरा गान करती हुई दिखाई देती हैं ) 
अप्सरागण--( मिमोटी जल्द तिताला ) 


धन धन भारत की छत्रानी । 
वीरकन्यका वीरप्रसविनी वीरबधू जग जानी ॥ 
सतीसिरोमनि धरमधुरंधर बुधि-बल-धीरज-खानी । 
इनके जस की तिहूँ लोक में अमल धुजा फहरानी ॥ 


सब मिलि गाओ प्रेम बधाई । 
यह्‌ संसार रतन इक प्रेमहि ओर बादि चतुराई ॥ 
प्रेम बिना फीकी सब वार्ते कहडु न लाख बनाई । 
जोग ध्यान जप-तप-ब्रत-पूजा प्रेम बिना बिनसाई ॥ 
प्रेमहि सो हरि हू प्रगटत हैं जद॒पि ब्रह्म जगराई । 
तासों यह जग प्रेमसार है और न आन डपाई ॥ 


दूसरा अंक 
स्थान-युद्ध के डेरे खड़े हैं 


( एक शामियाने के नीचे अमीर अब्दुश्शरीफ़ खाँ सूर बैठा 
है ओर झुसाहिब लोग इरई-गि्द बैठे हैं ) 


शरीफ--( एक मुसाहिब से ) अबदुस्समद ! खूब होशियारी 
से रहना । यहाँ के राजपूत बड़े काफ़िर हैं । इन कमबख्तों 
से खुदा वचाए। (काजी से ) काजी साहब ! में आप से 
क्या बयान करूँ, वल्लाही सूरजदेव एक ही बदबला है। 
सारे पंजाब में ऐसा वहादुर दृसरा नहीं । 

काजी--बेशक हुजूर ! सुना गया है क्रि वह हमेशा खेमों ही में 
रहता है । आसमान शामियाना ओर जमीन ही उसे फर्श 
है । हजारों राजपूत उसे हर वक्त घेरे रहते हैं । 

शरीफ-वल्लाह तुमने सच कहा, अजब मनहूस से पाला पड़ा, 
जान तंग है । किसी तरह यह कमबख्त हाथ आता तो और 
राजपूत खुद बखुद पस्त हो जाते । 

एक मुसाहिब--खुदावन्द ! हाथ आना दूर रहा, उसके खोफ 

से अपने खेमे में रह कर भी खाना-सोना हराम हो रहा 

। 


/प० 

शरीफ--कभी उस वेईमान से सामने लड़ कर फतह नहीं 
मिलनी है । मैंने तो अब जी में ठान ली है कि माका पाकर 
एक शव उसको सोते हुए गिरफ्तार कर लाना। _.' 

काजी--इन्शा अल्लाह तआला। 

शरीफ--कसम है कलामे शरीफ की, मेरी खुराक आगे से इस 
चिन्ता में आधी हो गई है। ( सब लोगों से ) देखो, अब 
मैं सोने ज्ञाता हूँ , तुम सब लोग होशियार रहना | 


( गजल ) 


( उठकर सब की तरफ देख कर ) 
इस राजपुत से रहो हुशियार खबरदार। 
गफलत न जरा भी हो खबरदार खबरदार ॥ 
ईमाँ की कसम दुश्मने जानी है हमारा। 
काफिर है य पंजाब का सरदार खबरदार॥ 
अजगर है, भभूका है, जहन्नुम है, वला है । 
बिजली है, गजब इसकी है तलवार खबरदार ॥ 
दरबार में वह तेगे शररबार न चमके । 
घरवार से वाहर से भी हर बार खबरदार ॥ 
इस दश्मने ईमाँ को है धोखे से फँसाना। 
लड़ना न मुकाबिल कभी जिनहार खब्ररदार ॥ 
[ सब जाते हैं ] 


तीसरा अक 
स्थान-पहाड़ की तराई 


( राजा सू्यंदेब, रानी नीलदेवी ओर चार राजपृत बैठे हैं ) 
सूस्ये ०--कहो भाश्यो ! इन मुसलमानों ने तो अब बड़ा उपद्रव 
मचाया है । 
प०--तो महाराज ! जब तक प्राण हैं तब तक लड़ेंगे । 
दृ०--महाराज ! जय-पराजय तो परमेश्वर के हाथ है, परन्तु हम 
अपना धर्म्म तो प्राण रहे तक निबाहेंगे ही । 
सूस्य ०--हाँ-हाँ, इस में कया सन्देह है | मेरा कहने का मतलब 
यह है कि सब लोग सावधान रहे । 
ती०--महाराज ! सब सावधान हैं । धर्म्म में तो हमको जीतनेवाला 
कोई प्रथ्वी पर नहीं है । 
नीलदेवी--पर सुना है कि ये दुष्ट अध्म से बहुत लड़ते हैं । 
सर्य्य०--हे प्यारी ! वे अधम्म से लड़ें, हम तो अधर्म्म नहीं 
कर सकते ! हम आय्यवंशी लोग धर्म छोड़कर लड़ना क्‍या 
जानें ? यहाँ तो सामने लड़ना जानते हैं । जीते तो निज्ञ 
भूमि का उद्धार ओर मरे तो स्वर्ग । हमारे तो दोनों हाथ 
लड्डू हैं; ओर यश तो जीतें तो भी हमारे साथ है. और मरें 
तो भी । 

चौथा रा०--महाराज ! इस में क्या संदेह है, और हम लोगों को 
एकाएकी अधर्म्म से भी जीतना कुछ दाल भात का गस्सा 
नहीं है । 
नीलदेवी-तो भी इन द्शों से सदा सावधान ही रहना चाहिए । 
श्राप लोग सब तरह चतुर हो में इस में विशेष क्या कहूँ। 
पर स्नेह कुछ कहलाए बिना नहीं रहता । 
सूस्ये०--( आदर से ) प्यारी ! कुछ चिन्ता नहीं है, अब तो 
जो कुछ होगा, देखा ही जायगा । (राजपूतों से ) 
सावधान सब लोग रहड़ु सब भाँति सदा हीं । 
जागत ही सब रहें रेन हूँ सोअहिं नाहीं ॥ 
कसे रहें कटि रात-दिवस सब बीर हमारे । 
अस्वपीठ सों होंहिं चारजामें जिनि न्यारे॥ 
तोड़ा सुलगत चढ़े रहें घोड़ा वन्दूकन । 
रहें खुली दी म्यान प्रतंचे नहिं उतरे छन॥ 
देखि लेहिंगे कैसे पामर यवन बहादुर । 
आवहिं तो चढ़ि सनमुख कायर कूर सबे जुर ॥ 
देहें रन को स्वाद तुरंतदि तिनहिं चखाई। 
जो पै इक छन हू सनमुख हे करहिं लराई॥ 
[ यबनिका गिरती है ] 


रु ५ 
चाथा अक 
स्थान--सूर्यदेव के डेरे का वाहरी प्रान्त 
[ रात्रि-समय देवासिंह सिपाही पहरा देता हुआ धूमता है ] 
[ नेपथ्य में गान ] 
[ राग कलिंगड़ा ] 
सोओ सुख-निंदिया प्यारे ललन। 
नैनन के तारे दुलारे मेरे वारे, 
सोओ सुख-निंदिया प्यारे ललन। 
भई आधी रात बन सनसनात, 
पथ पंछी कोड आवत न जात । 
जग प्रकृति भई मनु थिर लखात, 
पातहु नहिं पावत तरुन हलन॥ 
मलमलत दीप सिर धुनत आय, 
मनु प्रिय पतंग हित करत हाय, 
सतरात अंग आलस जनाय, 
सन-सन लगी सीरी पवन चलन । 

सिपाही-बरसों घर छूटे हुए । देखें कब इन दुष्टों का मुँह 
काला होता है। महाराज घर फिर कर चलें तो देस फिर 
से बसे | रामू की माँ को देखे कितने दिन हुए। बच्चों 
की तो ख़बर तक नहीं मिली । ( चोंक कर ऊँचे स्वर से ) 
कौन है ? ख़बरदार जो किसी ने भूठमूठ भी इधर देखने 
का विचार किया। (साधारण स्वर से ) हाँ--कोई 
यह न जाने कि देवासिह इस समय जोरू-लड़कों की 
याद करता है, इस से भूला है। क्षत्री का लड़का है्‌। 
घर की याद आवे तो ओर प्राण छोड़ कर लड़े | 
( पुकार कर ) खबरदार । जागते रहना । 

नेपथ्य में कोलाहल ) 
कौन है ! यह कैसा शब्द आता है ! खबरदार । 
( नेपथ्य में विशेष कोलाहल ) 

( घबड़ाकर ) हैं ! यह क्या है ! अरे क्यों एक साथ 
इतना कोलाहल हो रहा है । वीरसिंह ! वीरसिंह ! ज्ञागों । 
गोबिन्दर्सिह दोड़ो ! 

( नेपथ्य में बड़ा कोलाहल ओर मार-मार का शब्द | श्र 
खींचे हुए अनेक यबकों का प्रवेश | 'अल्लाहो अकवर' का शब्द | 
देवासिंद का युद्ध और पतन । युवनों का डेरे में प्रवेश ) 

( जवनिका गिरती है ) 


पांचवां अंक 
स्थान--केदखाना 
( महाराज सूय्येदेव एक लोहे के पिजड़े में मूर्दधित पढ़े हैं । 
एक देवता सामने खड़ा होकर गाता है। ) 
देवता-- 
( लावनी ) 
सब भाँति देव प्रतिकूल होइ एहि नासा। 
अब तजहु वीर-वर भारत की सव आसा ॥ 
अब सुख सूरज को उदय नहीं इत हू है। 
सो दिन फिर इत अब सपनेहूँ नहि ऐहै॥ 
स्वाधीनपनो बल धोरज सबहि नसेहे । 
मंगलमय भारत भुव मसान हू जैहै ॥ 
दुख ही दुख करिहे चारहु ओर प्रकासा। 
अब तजहु वीर-वर भारत की सब आसा ॥ 
इत कलह विरोध सब्रन के हिय घर करिहे। 
मूरखता को तम चारहु ओर पसरिहै॥ 
वीरता एकता ममता दूर सिधरिहे । 
तजि उद्यम सब ही दासवृत्ति अनुसरिहे॥ 
है जैहेँ चारह वरन शूद्र वनि दासा। 
अब तजहु वीर-बर भारत की सब आसा ॥ 

हेंहें इतके सब भूत पिशाच उपासी । 
कोऊ बनि जैहेँ आपुह्ि स्वयं प्रकासी ॥ 
नसि जेहें सगरे सत्य धरम अविनासी। 
निज्ञ हरि सों हंहें विमुख भरत भुववासी ॥ 
तज्ि सुपथ सबहि जन करिहें कुपथ बिलासा। 
अब तजहु वीर-वर भारत की सब आसा ॥ 
अपनी वस्तुन कहेँ लखिहेँ सवहि पराई। 
निज चाल छोड़ि गहिहेँ ओरन की धाई ॥ 
तुरकन हित करिहेँ हिन्दू संग लराई । 
यवनन के चरनहिं रहिहँ सीस चढ़ाई॥ 
तज्ि निज्-कुल करिहेँ नीचन संग निवासा | 
अब तजह वीर-वर भारत की सब आसा॥ 
रहे हमहुँ कबहुँ स्वाधीन आये बलधारी । 
यह देहें ज्िय सों सब ही बात बिसारी ॥ 
हरि-बिमुख धरम बिनु धन, बलहीन दुखारी । 
आलसी मंद तन छीन, छुघित संसारी ॥ 
सुख सों सहिहें सिर यवनपादुका त्रासा। 
अब तजहु वीर-बर भारत की सत्र आसा॥ 
( ज्ञाता है ) 
सूस्य-( सिर उठा कर ) यह कान था १ इस मरते हुए 
शरीर पर इसने अमृत ओर विष दोनों एक साथ क्यों 
बरसाया ? अरे अभी तो यहाँ खड़ा गा रहा था, अभी 

कहाँ चला गया ? निस्सन्देह यह कोई देवता था। नहीं तो 
इस कठिन पहरे में कोन आ सकता है। ऐसा सुन्दर रूप 
ओर ऐसा मधुर सुर ओर किस का हो सकता है। क्‍या 
कहता था ? “अब तजहु वीर-वर भारत को सब आसा? | 
ऐं ! यह देववाक्य क्या सचमुच सिद्ध होगा ? क्या अब 
भारत का स्वाधीनता-सूये फिर न उदय होगा ? क्‍या हम 
क्षत्रिय राजकुमारों को भी अब दासबृत्ति करनी पड़ेगी ? 
हाय ! क्‍या मरते-मरते भी हम को यह वज्न शब्द सुनना 
पड़ा ? ओर क्या कहा, 'सुख सों सहिहें सिर यवनपादुका 
त्रासा ।' हाय ! क्या अब यहाँ यही दिन आवेगे ? क्‍या 
भारतजननी अब एक भी वीरपुत्र न प्रसव करेगी ? क्‍या 
देव को अब इस उत्तम भूमि की यही नीच गति करनी 
है ? हा ! में यह सुनकर क्‍यों नहीं मरा कि आयेकुल की 
जय हुई ओर यवन सब भारतवर्ष से निकाल दिए गए। 

( हाय-हाय करता ओर रोता हुआ मूर्छित हो जाता है ) 

( जबनिका गिरती है ) 


छटा अंक 


स्थान--मदान, वृक्ष 
( एक पागल आता है ) 


पागल-मार मार मार--काट काट काले ले ले-ईवी-- 
सीबी--बीबी-- तुरक तुरक तुरक--अरे आया आया 
आया--भागो भागो भागों । (दोड़ता है) मार मार 
मार--ओर मार दे मार-जाय न जाय न-:दुष्ट चाण्डाल 
गोभक्षी यवन--अरे हाँ रे यवन लाल डाढ़ी का यवन-- 
बिना चोटी का यवन--हमारा सत्यानाश कर डाला । 
हमारा हमारा हमारा । इसी ने इसी ने लेना, जाने न 
पावे । दुष्ट म्लेच्छ--हुँ ! हम को राज़ा बनावेगा। छत्र 
चँवर मुरल सिंहासन सब--पर यवन का दिया--मार 
मार मार--शस्त्र न हो तो मन्त्र से मार। मार मार मार। 
मींयाँ मीयाँ मीयाँ, चींयाँ चींयाँ चींयाँ। अल्ला अल्ला अल्ला, 
हल्ला हल्ला हल्ला ' मार मार मार। लोहे के नाती की दुम 
से मार | पहाड़ की स्री के दिये से मार-मार मार-- 
अंड का बंड का संड का खंड--धूप छाँह, चना मोती 
अगहन पूस माघ, कपड़ा लता, डोम चमार, मार मार। 
ईंट की आँख में हाथी का वान-बन्दर की अली चूने की 


१्श्८ बाबू हरिश्रन्द्र 


कमान--मार मार मार--एक एक एक मिल मिल मिल 
छिप छिप छिप--खुल खुल खुल--मार मार मार-- 
( एक मियाँ को आता देख कर ) 
मार मार मार--मुसल मुसल मुसल--मान मान मान-- 
सलाम सलाम सलाम कि मार मार मार--नवी नवी नवी-- 
सबी सवी सवी--ऊँट के अण्डे की चरची का खर | कागज 
के धप्पे कर सप्पे की सर--मार मार मार । 
( मियाँ के पास जाकर ) 
तुरुक तुरुक तुरुक--धुरुक घुरुक धुरूक--मुरुक मुरुक मुरुक-- 
फुरक फुरूक फुरूक--याम शाम लीम लाम ढाम-- 
( मियाँ को पकड़ने दोड़ता है ) 

मियाँ--( आप ही आप ) यह तो बड़ी हत्या लगी। इस से केसे 
पिंड छुटेगा । ( प्रकट ) दूर दूर । 

पागल-- दूर दूर दृर-चूर चूर चूर--मियाँ की दाढ़ी में 
दोजख की हूर-दन तड़ाक छू, मियाँ की माई में मोयीं 
की मूँ मार मार मार--मियाँ छार खार--छार । 

( मियाँ के पास ज्ञाकर अद्भह्मास करके ) 

रावगा का साला, दुर्योधन का भाई, अमरूद के पेड़ को 
पसेरी बनाता है--अच्छा अच्छा-नहीं नहीं तैंने तो 
हमको उस दिन मारा था न ! हाँ हाँ यही हैं यही--जाने 
न पावे । मार मार-- 

( मियाँ की गरदन पकड़ंकर पटक देता है और छाती पर 
चढ़ कर बैठता है ) 
रावण का साला, दिल्ली का नवाब, वेद की किताब--बोल हम 
राजा कि तू राजा--( मियाँ की डाढ़ी पकड़ कर खींचने 
से कृत्रिम डाढ़ी निकल आती है । विप्णुशर्मा को पहिचान 
कर अलग हो जाता है ) रावण का साला, मियाँ का भेस, 
विष्णु के कान में शर्मा का केस । मेरी शक्ति गुरु की भक्ति 
फुरो मन्त्र $ श्वरोवाच, डाढ़ी जगावे तो मियाँ साँच । 
(आँख से इंगित करता है ) 
मियाँ--( फिर डाढ़ी लगा कर ) लाहोल बिला कूवत क्‍या बेख 
बर पागल है। इसके घर के लोग इसके लोटने के मुन्तज्ञिर 
हैं, यह यहीं पड़ा हैं । 
पागल- पड़ा घड़ा सड़ा-धुम घाम जड़ा- एक एक वात 
ज्ञात सात धात--नास-नास-नास, घास छास फास | 
मियाँ--क्या सचमुच--दरहकीकत-- यह बड़ा भारी पागल है। 
पागल--सचमुच नास--राजा अकास- ढाल ब्रे ढाल मियाँ 
मतवाल। 
(आँख से दृर जाने को इंगित करता है । मियाँ आगे बढ़ते 
हैं--यह पीछे धूल फेंकता दोड़ता है ) 
मार मार मार। वरसा की धार। लेना जाने न पावे। 
मियाँ का खब्चर । ( दोनों एकाल्त में जाकर खड़े होते हैं ) 

मियाँ--( चारों ओर देख कर ) अरे बसन्‍्त ! क्‍या सचमुच 
सर्वनाश हो गया ? 

पागल-परिडत जी ! कल रात ही महाराज ने प्राण 
त्याग क्रिए । ( रोता है ) 

मियाँ--हाय ! महाराज, हम लोगों को आप किस के भरोसे 
छोड़ गए ! अब हम को इन नीचों का दासत्व भोगना 
पड़ेगा ! हाय ! ( चारों ओर देख कर ) हाँ समाचार तो 
कहो क्‍या हुआ | 

पागल--कल उन दुष्ट यवनों ने महाराज से कट्दा कि तुम जो 
मुसलमान हो जाओ तो हम तुम को अब भी छोड़ दें। 
इस समय वह दुष्ट >$मीर भी वहीं खड़ा था। महाराज 
ने लोहे के पिजड़े में से उसके मुँह पर थूक दिया, और 
क्रोध करके कहा कि दुष्ट ! हम को पिंजड़े में बन्द और 
परवश जानकर ऐसी बात कहता है। ज्ञत्री कहीं प्राण के 
भय से दीनता स्वीकार करते हैं! तुक पर थू और तेरे 
सत पर थू ! 

मियाँ ।-- ( घबड़ाकर ) तब तब । 

पागल--इस पर सब यवन बहुत विगड़े। चारों ओर से 
पिजड़े के भीतर शस्त्र फेंकने लगे। महाराज ने कहा इस 
वन्‍्धन में मरना अच्छा नहीं। बड़े बल से लोहे के 
पिजड़े का डण्डा खींचकर उखाड़ लिया और पिंजड़े के 
बाहर निकल उसी लोहे के डरुडे से सताईस यवनों को 

मारकर उन दुष्टों के हाथ से प्राण त्याग किए । हाय ! 
( रोता है ) 

मियाँ--( चारों ओर देखकर ) ओर अब्र क्‍या होता है ? महाराज 
का शरीर कहां है ? तुमने यह सब कैसे जाना १! 

पागल-सब इन्हीं दुष्टों के मुख से सुना । इसी भेष में घूमते हैं। 
महाराज का शरीर अभी पिजड़े में रक्खा है। कल जशन 
होगा । कल सब शराव पीकर मस्त होंगे । ( चारों ओर 
देखकर ) कल ही अवसर है । 

मियाँ--तो कुमार सोमदेव ओर महारानी से हम जाकर यह 
वृत्त कह देते हैं, तुम इन्हीं लोगों में रहना । 

पागल-हाँ, हम तो यहीं हुई हैं । ( रोकर ) हम अब स्वामी के 
बिना वहाँ जाकर ही क्‍या करेंगे ! 

मियाँ--हाय ! अब भारतवर्ष की कौन गति होगी ? अब 
त्रेलोक्य-ललाम सुता भारत कमलिनी को यह दुष्ट यवन 
यथा सुख दलन करेंगे । अब स्वाधीनता का सुख्य हस 
लोगों में फिर न प्रकाश करेगा । हाथ । परमेश्वर तू 
कहाँ सो रहा है । हाय ! धार्मिक वीर पुरुष की यह गति ! 


(उदास स्वर से गाता है ) 
( विहाग ) 


कहाँ करुनानिधि केसव सोए ' 
ज्ञागत नेक न यद॒पि बहुत विधि भारतवासी रोए ॥ 

इक दिन वह हो जब तुम छिन नहिं भारत हित बिसराए। 
इतके पसु गज कों आरत लखि आतुर प्यादे धाए॥ 
इक इक दीन हीन नर के हित तुम दुख सुनि अकुलाई। 
अपनी संपति जानि इनहि तुम रहो तुरंनहि धाई ॥ 
प्रलयकाल सम जोन सुदरसन असुर प्रान संहारी । 
ताकी धार भई अब कुण्ठित हमरी बेर मुरारी ॥ 
दुष्ट यवन बरबर तुब संतति घास साग सम काटे । 
एक-एक दिन सहस-सहस नर-सीस काटि भुब पार्टे ॥ 
है अनाथ आरत कुल-विधवा बिलपहिं दीन दुखारी । 
बल करि दासी तिनहिं बनावहिं तुम नहिं. लत्तत खरारी ॥ 
कहाँ गए सब शास्त्र कही जिन भारी महिमा गाई। 
भक्तनछल करुनानिधि तुम कहूँ गायो वहुत बनाई ॥ 
हाय सुनत नहिं निठुर भए क्‍यों परम दयाल कहाई । 
सब विधि बूड़त लखि निज देसहि लेहु न अबहुं बचाई ॥ 
( दोनों रोते हैं ) 
( जबनिका गिरती है ) 


सातवां अंक 
स्थान--राजा सूख्येदेव के डेरे 


(एक भीतरी डेरे में रानी नीलदेवी बंठी हैं ओर बाहरी 


डरे में क्षत्री लोग पहरा देते हैं ) 


नील०--( गाती ओर रोती हुई ) 
तजी मोहि काके ऊपर नाथ ! 
मोहि अकेली छोड़ि गए तज्जि बालपने को साथ ॥ 
याद करह जो अगनि साखि द्वे पक्रयों मेरो दाथ । 
सो सब मोह आज तज्जि दीनों कीनो हाय अनाथ ॥ 
प्यारे क्यों खुधि हाय बिसारी ? 
दीन भई बिड़री हम डोलत हा हा होय तुमारी ॥ 
कबहुँ किय्रों आदर जा तन को तुम निज्ञ दोथ पियारे । 
ताही की अब दीन दसा यह कैसे लखत दुलार ॥ 


आदर के धन सम जा तन कहे निनज्न अंक्रम तुम वाया । 
ताही कहूँ अब पया घूर म कैसे नाथ निहायाँ ॥ 


प्यारे किते गई सो प्रीति ? 
निठुर होइ तंज मोहि सिधार नहें निबाहन रीति ॥ 
कह्मो रह्मो जो छिन नहिं. तजहँ मानहु वचन प्रतीति । 
सो भोहि जीवन लों दुख दीनो करी हाय विपरात ॥ 

( कुमार सोमदेव चार राजपूतों के साथ बाहरी डेरे में आते 

हैं) 

सोम०--भाइयो ! महाराज का समाचार तो आप लोगों ने 
सुना । अब कहिए क्या कर्त्त व्य है ? मेरी तो शोक से मति 
विक़ल हो रही है । आप लोगों की जो अनुमति हो, 
किया ज्ञाय । 

प० राज०--कुमार ! आप ऐसी बात कहेंगे कि शोक से मति 
विक्रल हो रही है तो भारतवर्ष किसका मुँह देखेगा ! 
इस शोक का उत्तर हम लोग अश्लुधारा से न देकर 
कृपाणाधारा से देंगे । 

दृ० राज--बहुत अच्छा !!! उन्मत्त सिंह, तुमने बहुत अच्छा 
कहा । इन दुष्ट चांडाल यवनों के रुधिर से हम जब तक 
अपने पितरों का तर्पण न कर लैंगे, हम कुमार की 
शपथ करके प्रतिज्ञा करके कहते हैं क्रि हम पितृ-ऋण से 
कभी उकऋऋगणा न होंगे । 

ती० राज८--शाबास ! विजयसिंह, ऐसा ही होगा । चाहे 
हमारा सवेस्व नाश हो जाय, परन्तु आकल्पांत लोह- 
लेखनी से हमारी यह प्रतिज्ञा दुष्ट यवनों के हृदय पर 
लिखी रहेगी । धिक्कार है उस क्षत्रियाधम को, जो इन 
चांडालों के मूलनाश में न प्रव्रत्त हो । 

चो० राज०--शत बार घिक्का: है सहस््र वार घिक्कार है उस 
को, जो मनसा, वाचा, कर्मणा किसी तरह इन कापुरुषों 

से डरे | लक्ष बार, कोटि धार धिकार है उसको, जो इन 
चांडालों के दमन करने में तृण-मात्र भी त्रुटि करे । 
( बायाँ पैर आगे बढ़ाकर ) म्लेच्छ-कुल के ओर उसके 
पक्तपातियों के सिर पर यह मेरा बायाँ पैर है, जो शरीर 
के हजार ढुकड़े होने तक ध्रुव की भाँति निश्चल है, जिस 
पामर को कुछ भी सामथ्ये हो हटावे । 


सोम०--धन्य आर्य्यवीर पुरुपणण ! तुम्हारे सिवा ओर कोन 
ऐसी बात कहेगा । तुम्हारी ही भुजा के भरोसे हम लोग 
राज्य करते हैं । यह तो केवल तुम लोगों का जी देखने 
को मैंने कहा था । पिता की वीरगति का शोक किस 
क्षत्रिय को होगा ? हाँ जो हम लोग इन दुष्ट यत्रनों 
का दमन न करके दासत्व स्वीकार करें, तो निस्संदेह दुख 
हो । ( तलवार खींचकर ) भाइयो ! चलो इसी क्षण हम 
लोग उस पामर नीच यवन के रक्त से अपने आय्ये 
पितरों को तृप्त करें । 


चलहु बीर उठि तुरत सबै जय-ध्वजहि उड़ाओ। 
लेहु म्यान सों खद्ठ खींचि रन रंग जमाओ॥ 
परिकर कसि कटि उठो धनुप पै धरि सर साधों। 
केसरिया बनो सजि सज्जि रनकंकन वाँधों ॥ 
जौ आरजगन एक होइ निज्ञ रूप सम्होरें। 
तजि ग्रहकलहहि अपनो कुल-मरजाद विचारें ॥ 

छन महँ नासहि आय्य नीचे जबनन कहूँ करि छय । 
कहहु सबै भारत जय भारत जय भारत जय॥ 


सव वीर--भारतवर्ष की जय, आर्यंकुल की जय, महाराज 
सू्यदेव की जय, महारानी नीलदेबी की जय, कुमार 
सोमदेव की जय. ज्षत्रियवंश की जय । 

( आगे-आगे कुमार उस के पीछे तलवार खींचकर क्षत्रिय 
लोग चलते हैं । रानी नीलदेवी वाहर के घर में आती है ) 
नील०-पुत्र की जय हो । ज्ञत्रिय-कुल की जय हो । बेटा, 

एक बात हमारी सुन लो, तब युद्ध-यात्रा करो । 
सोम०-( रानी को प्रणाम करके ) माता ! जो आज्ञा हो । 
नील०--कुमार, तुम अच्छी तरह जानते हो कि यवन-सेना 
क्रितनी असंख्य है ओर यह भी भली भाँति जानते हो कि 
जिस दिन महाराज पकड़े गए उसी दिन बहुत से राजपूत 
निराश होकर अपने अपने घर चले गए। इससे मेरी बुद्धि 
में यह वात आती है कि इनसे एक ही बार सम्मुख युद्ध 
न करके क्रोशल से लड़ाई करना अच्छी बात है । 


-+ 


सोम०--( कुछ क्रोध करके ) तो क्‍या हम लोगों में इतनी 
सामर्थ्य नहीं कि यवर्नां को युद्ध में लड़कर जीतें ? 

सब ज्षत्री--क्यों नहीं ? 

नील०--( शांत भाव से) कुमार तुम्हारी सबंदा जय है । 
मेरे आशीवांद से तुम्हारा कहीं पराजय नहीं है । किंतु 

मां की आज्ञा मानना भी तो तुमको योग्य है। 
सब क्षत्री--आवश्य, अवश्य । 
सोम०--( हाथ जोड़कर ) मां, जो आज्ञा होगी वही करूँगा ! 
नील०--अच्छा सुनो । ( पास बुलाकर कान में सब विचार 
कहती हैं ) 
( एक ओर से कुमार और दूसरी ओर से रानी जाती हैं ) 
( जवनिका गिरती है ) 


आठ्वाां अके 
स्थान--अ्रमीर की मजलिस 

(अमीर गद्दी पर बेठा है। दो-चार सेवक खड़े हैं। दो-चार 

मुसाहिब बेठे हैं। सामने शराब के पियाले, सुराही, 

पानदान, इतरदान रखा है । दो गबैए सामने 
गा रहे हैं । अमीर नशे में कूमता है ) 

गवैए--आज यह फतह का दरवार मुबारक होए। 

मुल्क यह तुम को शहरयार मुबारक होए॥ 

शुक्र सद शुक्र कि पकड़ा गया वह दुश्मनेदीन। 

फत्ह अब हमको हरेक बार मुबारक होए ॥ 

हमको दिन-रात मुबारक हो फर्ह हो। 

ऐशो उरूज काफिरों का सदा फिटकार मुबारक होए॥ 

फल्हे पंजाब से सब हिंद की उम्मीद हुई । 

मोमिनो नेक य आसार मुबारक्र होए ॥ 

हिंदू गुमराह हों वेजर हों बनें अपने गुलाम । 

हमको ऐशो तरबोतार मुबारक्क होए ॥ 
अमीर--आमी आमी | वाह-वाह वलल्‍्लाही खूब गाया । कोई 

है ? इन लोगों को एक-एक जोड़ा दुशाला इनाम दो । 

( मद्यपान ) 

( एक नोकर आता है ) 
नौकर--खुदामंद निआमत ! एक परदेस की गाने वाली, बहुत 
ही अच्छी, खेमे के दरवाजे पर हाजिर है। वह चाहती है कि 
हुजूर को कुछ अपना करतव दिखलाए। जो इसशाद हो 
बजा लाऊँ। 


अमीर--जमरूर लाओ । कहो साज मिला कर जल्द हाजिर हो। 
नोकर--जो इरशाद । [ जाता है ] 


अमीर--आज के जशन का हाल सुन कर दूर-दूर से नाचने- 
गानेवाले चले आते हैं । 

मुसाहिव--वजा इस्शाद है, ओर उनको इनआम भी तो बहुत 
जियाद: मिलता है, न क्‍यों आवें ? 

( चार बजाने वालों के साथ एक गायिका का प्रवेश ) 

अमीर--( आप ही आप ) यह गानेवाली तो वहुत ही खूबसूरत 
है ! ( प्रगट ) तुम्हारा क्या नाम है 2 ( मद्यपान ) 

गायिका--मेरा नाम चण्डिका है। में बड़ी दूर से आप का नाम 
सुनकर आती हूँ। 

अमीर--बहुत अच्छी वात है । जल्द गाना शुरू करो | तुम्हारा 
गाना सुनने को मेरा इश्तियाक हर लहजे बढ़ता जाता है । 
जसी तुम खूबसूरत हो बसा ही तुम्हारा गाना भी 
होगा । ( मद्यपान ) 


१३० बाबू हरिश्चन्द्र 
गायिका--जो हुकुम । ( गाती है ) 
( ठुमरी तीताला ) 
हाँ, मोसे सेजिया चढ़लि नहिं जाई हो । 
पिय बिनु साँपिनी सी डसे बिरह रैन ॥ 


छिन-छिन बढ़त विथा तन सजनी, 
कटत न कठिन बियोग की रजनी । 


बिनु हरि अति अकुलाई हो ॥ 

अमीर--वाह-वाह क्‍या कहना है ! ( मद्यपान ) क्‍यों फिदा- 
हुसैन ! कितना अच्छा गाया है । 

मुसाहिब--सुबहान अल्लाह ! हुजूर क्या कहना है। वल्लाह मेरा 
तो क्या जिक्र है मेरे बुजुर्गा ने ख्वाब में भी ऐसा गाना 
नहीं सुना था । 

( अमीर अंगूठी उतार कर देना चाहता है ) 

गायिका--मुझ को अभी आप से बहुत कुछ लेना है। अभी 
आप इसको अपने पास रखें, अखीर में एक साथ में 
सब ले लूँगी । 

अमीर--( मद्यपान करके ) अच्छा ! कुछ परवाह नहीं । हाँ, इसी 
धुन की एक ओर हो, मगर उस म फुरकत का मजमून न 
हो क्योंकि आज खुशी का दिन है । 

गायिका-जो हुकुम । ( डसी चाल में गाती है ) 

जाओ जाओ काहे आओ प्यारे कतराए हो । 
काहे चली छाँह से छाँह मिलाए हो ॥ 
जिय को मरम तुमसाफ कहत किन काहे फिरत मड़राए हो ।-- 

अमीर--( मद्यपान करके अत्यन्त रीमना नाट्य करता है ) 
कसम खुदा की ऐसा गाना मैंने आज तक नहीं सुना था। 
दरहकीकत हिन्दोस्तान इल्म का खज़ाना है । वल्लाह, 
मैं बहुत ही खुश हुआ | 
( मुसाहिवगण वल्लाह, वजा इरशाद, बेशक इत्यादि सिर 
और दाढ़ी हिला-हिलाकर कहते है ) 

अमीर--तुम शराब नहीं पीतीं ? 

गायिका--नहीं हुजूर । 

अमीर--तो आज हमारी खातिर से पीओ। 

गायिका--अब तो आप के यहाँ आई हूँ। ऐसी जल्दी क्‍या है। 
जो-जो हुजूर कहेंगे सब करूँगी । 

अमीर--अच्छा कुछ परवाह नहीं । ( मद्यपान ) थोड़ा आर 
आगे बढ़ आओ | 


( गायिका आगे बढ़कर बैठती है ) 


अमीर--( खूब घूरकर स्वगत ) जिस तरह हो, आज ही 
इसको काबू में लाना है । (प्रगट ) वल्लाह, तुम्हारे 


श्श्र बाबू हरिश्रन्द्र 


गाने ने मुझको बेअख्तियार कर दिया है। एक चीज ओर 

इसी धुन की । 

( मद्यपान ) 
गायिका--जो हुकुम । वही गीत गाती है ) 
अमीर--( मद्यपान करके उन्मत्त की भाँति ) वाह-वाह ! क्‍या 

कहना है । ( गिलास हाथ में उठा कर ) एक गिलास तो अब 

तुमको जरूर ही पीना होगा । लो तुमको मेरी कसम, वल्लाह 
मेरे सिर की कसम जो न पी जाओ। 

गायिका-हुजूर, मैंने आज तक शराब नहीं पी है। मैं जो 
पीऊँगी तो बिल्कुल वेहोश हो जाऊँगी । 

अमीर--कुछ परवा नहीं पीओ | 

गायिका--( हाथ जोड़ कर ) हुजूर, एक दिन के वास्ते शराब 
पीकर में क्‍यों अपना ईमान छोड़ूँ ? 

अमीर--नहीं नहीं, तुम आज से हमारी नोकर हुईं, जो तुम 
चाहोगी तुमको मिलेगा । अच्छा हमारे पास आओ। हम 
तुमको अपने हाथ से शराब पिलावेंगे । 

( गायिका अमीर के अति निकट वैठती है । ) 

अमीर-लो ! 

( पियाला उठा कर अमीर जिस समय गायिका के पास ले 
जाता है, उसी समय गायिका वनी हुई नीलदेवी चोली से कटार 
निकाल कर अमीर को मारती है ओर चारों गायक वाज़ा फेंक: 
कर शस्त्र निकालकर मुसाहिब आदि को मारते हैं ) | 

नीलदेवी--ले चाँडाल पापी ! मुकको बुरी दृष्टि से देखने का 
फल ले, महाराज के वध का बदला ले। मेरी यही इच्छा 
थी कि में इस चाँडाल का अपने हाथ से वध करूँ। इसी 
हेतु मैंने कुमार को लड़ने से रोका, सो इच्छा पूरों हुई। 

( और आघात ) अब मैं सुखपूवेक सती हूँगी। 
अमीर--( मरते हुए ) दगा--वल्लाह चंडिका-- 

( रानी नीलदेवी ताली बजाती है । तंबू फाड़कर शस्त्र खींचे 
हुए कुमार सोमदेव राजपूतों के साथ आते हैं। मुसलमानों को 
मारते और बाँधते हैं । क्षत्री लोग भारतवर्ष की जय; आय्येकुल 
की जय; ज्षत्रियवंश की जय; महाराज सूय्येदेव की जय; 
महारानी नीलदेवी की जय; कुमार सोमदेव की जय; इत्यादि 


शब्द करते हैं । ) है 
( जवनिका गिरती है ) 


कस 8-3 न 3 
रे 
उत्सग 
( लेखक-आचा य्ये चतुरसेन शास्त्री ) 

नाटक के प्रधान पात्र 


पुरुष 
अकबर _्ध «दिल्ली के सम्राट्‌ 
जयमल फर .« चित्तोर के अधिपति 
पेरवर्सिह ने -«  जयमल के भविष्य जामाता 
बीरबल ) 
कट गम | अकबर के दर्वारी 
टोडरमल . ) 
सलावतखाँ..... «अकबर के सेनापति 

सिपाही, चोबदार आदि 

स्त्री 
रानी ब्ड »«  जयमल की स्त्री 
अखिला 3 -»«  जयमल की बड़ी कन्या 


कमला की -«. जयमल की छोटी कन्या 
अन्य राजपूतानियाँ हे 


पहला अंक 
पहला दृश्य 


स्थान--चित्तौड, के निकट का देवी का मन्दिर 
समय--प्रातःकाल 
( अखिला श्वेत वस्त्र धारण किए, पुष्पाभूषणों से अलंकृत, मधुर 
स्वर से देवी स्तवन कर रही है ) 
गायन--( धुन भीम पलासी ) 
भूलि जनि अबला मात करो । 
बीर जननि और वीर सुता को, अबला नाम बुरो ॥ भूलि०॥॥ 
पजरे भानु तेजसों जिनके, धरणि धमक पैंसि जात । 
तिनकी तिय अबला ऋहलावें, मद्दा अपूरब बात ॥ भूलि० ॥ 
सुत पति पिता नामतें, हम नहिं चाहत सुयश सुनाम । 
स्वयं सतेज ज्षत्रिया वीरा, सबला बनें ललाम ॥ भूलि०॥ 
अटल छत्र में वीर भूमि की, बीर-प्रसविनी वाम | 
रणचणडी रणशक्ति होय, रिपु-दलन करें अविराम ॥ भूलि० ॥ 
( पेख्नसिंह का प्रवेश ) 
पेरवर्सिह--( स्वगत ) वाह ! कैसा मुग्धकारी गान है । जैसा 
. स्वरूप, वैसा ही स्वर । जैसा स्वर, वैसा ही विपय। जैसा 
विषय, वैसा ही भाव ( आगे बढ़कर प्रकट में ) अखिले, 


१३८ चतुरसेन शास्त्री 


अखिले, तुम यह क्‍या गा रही हो ? 

अखिला--( चौककर पूजा-स्थान से उठती हुई ) पेवरसिंह तुम 
यहाँ ९ 

पेवरसिंह--( हँसकर ) हाँ, में यहाँ, क्या अचरज होता है ? 

अखिला--( गम्भीरता से ) नहीं, अचरज्ञ॒ नहीं । क्‍या तुम 
माता का दशेन करने आए हो ? अच्छा आगे बंढ़ो-यह 
लो पुष्प-गन्ध मा को चढ़ा दो । 

पेरव--( हँसता हुआ ) में तुम्हारा दशन करने आया हूँ । 

आखिला--( बहुत गम्भीर होकर ) यह समय हँसने का नहीं है, 
मुगल सम्राट दिली से चित्तोड़ पर आक्रमण के लिये चल 
चुके हैं। परीक्षा निकट ही है, सावधान होकर जाओ । 


( प्रस्थान ) 

पेरव--( चकित-भीत होकर ) ओफ़ ' कैसा तेज है, सचमुच 
वीरांगना है, इसी से तो मेरा ब्याह होगा ? भगवान, में 
व्याह के लिये चितोड़ आया हूँ। पर क्या सचमुच युद्ध 
की आँधी निकट है ? ओह ! यह सामने अति दूर, इसी 
तूफ़ान के लक्षण दीख रहे हैं। कैसा भीषण भविष्य 
है । वह आई ! वह आई ! बह आ रही है ! वह भीषण रब 
उठ रहा है--वह्‌ प्रलयंकारी आँधी सचमुच आ रही है। 
ब्याह ! ब्याह कहाँ है ? मंगलकलश, तुरही, कहीं भी तो 
कुछ नहीं दीखता । दीखता है वही भीषण भविष्य । बस, 
वही भीषणा भविष्य ! वह आई, वह आई। 

( बड़बड़ाता हुआ जाता है ) 


डत्सगे १३६ 
दूसरा दृश्य 
स्थान--राजमहल का श्राँगन 
समय--दोपहर 
( रानी का अस्थिर चित्त से प्रवेश ) 


रानी--( पुकारकर ) अखिले, अखिले, अरे ! कहाँ गई बेटी ? 
( इधर-उधर देखती है ) 
अखिला--( बाहर से आकर ) माता, क्या आज्ञा है ९ 
रानी--बेटी, कहाँ गई थी ? 
अखिला-पूजा करने, माता के मन्दिर में । 
रानी--बस | अब मानसी-पूजा वन्‍्द करो, वाचा-पूजा भी बन्द 
करो । अब कर्म की पूजा क्रा समय आ गया है, सावधान ! 
अखिला--क्या और कुछ नया समाचार मिला है ! 
रानी-सब नया ही है। अब की वार स्वयं सम्राट अकबर आए 
हैँ 
श्रखिला-आए हैं ? अच्छी बात है; अब की बार वे स्वयं 
राजपूतानियों की शक्ति देख जायें । 
( जयमल का भ्रवेश ) 
जयमल--( मुसकिरा कर ) तुम लोग यहाँ गपशप उड़ा रही 
द्दो! 
रानी--( गम्भीरता से ) हमें आज्ञा दीजिए, प्राण रहते हम अपना 
कतेब्य पालन करेंगी । 

जयमल--( हँसकर ) अरे ! अभी से इतनी गम्भीरता ? भ्रिये, 
चिन्ता किस बात की है ? 

रानी--महाराणा के विचार आप को प्रकट ही हैं, उन्हीं का 

डर है। 

जयमल--( मुसकिरा कर ) कुछ नहीं | महाराणा को कुछ भय 
नहीं है । उन्होंने कल रात दुर्ग त्याग दिया है। अब वे 
अबेली की दुर्गम गोद में सुरक्षित हैं । 

रानी--( आश्चय से ) ऐं ! क्या सचमुच ? महाराणा ने दुर्ग 
त्यागा ? छि: | ग्लानि से ) अच्छी बात है, कोई चिन्ता 
नहीं । मेवाड़ महाराणा के ऊपर गये नहीं करता। जब 
महाराणा गर्भ में एक निर्जीव माँस-खण्ड थे, उस से बहुत 
प्रथम से मेवाड़ अपनी आन को निभाता चला आया है। 

जयमल--प्रिये, शाँत हो! में अभी चित्तोड़ में ही हूँ। यह 
ढुर्ग है, और बीर सीसोदिया हैं। चित्तोड़ की आन पर 
जूभने को यह बहुत हैं । पर क्या तुम लोगों को भय मालूम 
होता है ? 

रानी--( सतेज स्वर में ) स्वामिन, में और मेरी पुत्री भी 
क्षत्राणियाँ हैं । ( अखिला से ) अखिले, क्‍या तू डरती है ! 

अखिला--नहीं मा, ( वन्दृक के शब्द होने से चमक कर )क्या 
आक्रमण हुआ ? 

जयमल ( जल्दी से ) प्रतीत तो ऐसा ही होता है। बहुत-सी 
बन्दूकों का एक साथ शब्द) लो आक्रमण हुआ, प्रिये, 

पैये रखना । कदाचित्‌ मुझे आश्वासन देने को समय न 
मिले । पांच सहस्त सीसोदिया महल की रक्षा को नियुक्त हैं 
ओर तुम्हीं उनकी अधिनायिका हो । ( तोपों का भीषण 
गन) लो मैं चला, श्रीएकलिंग तुम्हारे रक्षक हैं। 

( तेज़ी से प्रस्थान ) 

रानी--(ज्षणिक उद्वेग से स्वामी की ओर दोड़ने की चेष्टा 

करती है । किंतु फिर शांत होकर-अखिला का हाथ पकड़ 
कर ) बेटी, चलो हम भी अपना कार्य करें | देखना, हमारी 
क्षत्रिय जाति है और अग्नि हमारा पिता । वसुंधरा हमारी 
मां है। आन हमारा जीवन है, पवित्रता हमारा पुण्य ! 
बलिदान हमारा कृत्य है, और दृढ़ता हमारा धर्म है। 
चलो चलें। 

( तेज्ञी से प्रस्थान ) 


दूसरा अक 
पहला दृश्य 
स्थान--शाही शिविर 
(अपने खेमे में वादशाह अकेला टहल रहा है ) 
बादशाह--( स्वगत ) खैर देखा जायगा । दिल हटता है, मगर 
यह हमेशा का बुज्ञदिल है। न मानूँगा-दरगिज न माँगा । 
अगर सचमुच ये हिन्दू लोग अपनी आज्ञादी के इच्छुक 
होते, तो मेरी सल्तनत कब की धूल में मिल गई होती । 
यह शेर का बच्चा मानर्सिह ! यह नायबव मुन्तज़िम टोडर- 
मल, बीरबल. इनमें से हरएक् की ताक़त मेरी तमाम 
बादशाहत के वरात्रर है-मगर ये सब ईजानिब के 
फ़र्मावरदार हैं । तब क्या चित्तोड़ में कुछ नई हवा बहती 
है ? कुछ नहीं | यह आज़ादी की डींग है। आज़ाद शाहंशाह 
रहेगा । चित्तोड़ को फ़तह करूंगा | मगर ?............... 
( सोचता है) खेर, मुज़ायक़ा क्‍या है। अकबर के दिमाग 
में घर की अक्ल चाहिए--काँटे-से-काँटा निकालूँगा । 
( सोचकर ) देखा जायगा। (इधर-उधर टहलता है, कुछ 
देरबाद पुकार कर ) कोई है ? 
चोबदार--जहाँपनाह ! गुलाम हाज़िर है । 

बादशाह--राजा साहब ओर अमलों को बुला । 
चोबदार--जो हुक्म । 
( प्रस्थान ) 


( बीरवल, अब्बुलफ़ज्ञल, अब्दुलक़ादिर, टोडरमल का प्रवेश ) 
( बादशाह तख्त पर बैठता है, सब सर्दार यथास्थान बैठते हैं ) 
अकबर--( बीरवल से ) राजा साहब, जैसा कि मैं कई बार 
कह चुका हूँ--मेरा मकसद किसी की आज़ादी छीनने का 
नहीं है । न मुझे मज़हवी तअस्सुव ही है। बल्कि में चाहता 
हूँ कि हिन्दुस्तान एक मुत्तहदा ताक़त बन जाय और वह 
एक ही ऐसी ताक़त का ज़हूर पेदा कर ले कि जो वक्त 

ज़रूरत दुनिया के मुक़ाविले उसकी कहलाए। 


( दूत का प्रवेश ) 


दूत--( ज़मीन चूमकर ) अब्बुलफ़ज़ल जलालुद्दीन शहंशाह्‌ की 
फतह हो। 

बादशाह--( दूत से ) कहो, कया ख़बर है ? 

दूत--सिफ़ एक जवाब है खुदावंद,--सिर देंगे, आज़ादी नहीं। 
मर मिटेंगे, मगर आन न छोड़ेंगे । एक-एक बात का 
जवाब तलवार हैं । सिर्फ़ तलवार । 


( सब चिंतित होते हैं, अब्दुलक़ादिर प्रसन्नता का नाट्य करता 
है--वादशाह सिर नीचा करके सोचता है ) 


बादशाह--( चैतन्य होकर ) तो फिर मजबूरी है। एक ही बात 

है जंग । अच्छा, सिपहसालार को हाज़िर करो । 
( सिपाही का प्रस्थान ) 
( सिपहसालार का प्रवेश ) 

सिपहसालार--( कोर्निश करके ) खुदावंद, बन्दा हाज़िर है । 
बादशाह--फ़ौज का क्या हाल है ? 
सिपहसालार--हुज़ूर, सव तरह लैस है । 
बादशाह--( उठते हुए ) कल सुबह क़िले पर हमला होगा, 

राजा बीरबल तमाम फ़ोज की कमान लेंगे। समझे ? 

जाओ | 
सिपहसाल।र--जो हुक्म वंदानिवाज़ । 

( प्रस्थान ) 

बीरबल--( हाथ जोड़कर ) राजा साहब, अपने दोस्त अकबर 

के लिये यह तकलीफ़ गवारा करें । उम्मीद है, जैसा 

भरोसा है, वेसा ही काम भी होगा | अब आराम कीजिए 

काम बहुत है । 

( प्रस्थान--बीरबल सिर नीचा किए थोड़ी देर खड़े रहते हैं; 
फिर धीरे-धीरे पछताते हुए जाते हैं । 

दूसरा दृश्य 
स्थान--चित्तोड़ के दुग का प्रान्त-भाग | 
समय-मध्याह्द 
( चित्तोड़ का अधिपति अकेला सोचता है ) 

जयमल-- (स्वगत) आज छ: सप्ताह होगए। बादशाह अकबर ने 

क़िले को सब ओर से घेर रक्‍्खा है । बादशाह का साहस 
अद्वितीय है, ओर सेना असंख्य है।वह सब तरह से 
सुसज्जित और शिक्षित है। छः सप्ताह के घनघोर 
युद्ध ने कुछ अच्छा फल नहीं दिखाया, उलटी क्षीणता 
बढ़ गई है। अब मेरे पास केत्रल नो हज़ार योद्धा रह गए 
हैं- केबल नो हजार | (चिंतित होकर टहलता है) 
केवल नो हज़ार ( ठहर्कर ) बादशाह की असंख्य सेना के 
सामने ये समुद्र में बूँद के समान हैं। बूँद भी नहीं । फिर 
नई-नई सेना चली आ रही है । केबल नो हज़ार 
सिपाही ! और यह दुगे !! 
( चिंता से टहलता है ) 
( रानी का प्रवेश ) 
रानी--स्वामिन्‌ , क्या यवन विजयी होंगे ? 
ज्ञयमल--कह नहीं सकता उनका स्वामी अत्यंत बीर है। 
रानी--क्या दुर्ग में उसकी जोड़ का एक भी वीर नहीं ? 
जयमल-प्रिये, मेरा अभिप्राय दुगे के बीरों को अपमानित 
करने का नहीं है। क्रितु अकबर बीर भी है ओर 
बुद्धिमान भी । 
रानी--( विचार कर ) क्‍या इससे प्रथम हमने ऐसी घटनाओं 
का सामना नहीं क्रिया ? 
जयमल--अवश्य, पर परिणाम सब घटनाओं का एकसा 


नहीं होता । 

रानी--तो क्या आपको आशा है कि म्लेच्छ जीतेंगे ? 

जयमल--सुनो, राजपूत कभी हताश नहीं होते । और मैं वीरता 
से अन्त तक उसका सामना करने को तैयार हूँ। 

रानी-स्वामिन , अकबर को मालूम नहीं है कि दुगे में स्त्रियाँ 
भी प्रस्तुत हैं। उन वीरांगना, वीग्-्माता और वीर-पुत्रियों 
का सामना करना सहज नहीं है । क्‍या वीरांगनाओं के 
तेज का उसे ज्ञान नहीं है ? 

जयमल--( हँसकर ) ग्रिये, अपने कटाक्ष से मुझ मूखे को 
विजय कर के ही यवन-राज़ पर भी विजय का होसला 
रखती हो ? 

रानी--महाराज, यह हास्य का अवसर नहीं है । में आपकी एक 
साधारण प्रजा की हैसियत से यह प्रमाण देना चाहती हूँ 
कि देशरक्षा में एक स्त्री भी समर्थ हो सकती है । 

जयमल--( रानी की ओर देखकर ) तो तुम क्‍या चाहती हो ? 

रानी-- शत्रु के डेरे पर जाने के लिये आपकी अनुमति । 

जयमल--( चकित होकर ) शत्रु के डेरे पर ? इसका क्‍या 
मतलब ? 

रानी मतलब यह है कि मैं यह देख;ँगा कि ख्री की खड़ग की 
थार भी केसी तेज़ है । | 

जयमल- प्यारी, यद्यपि देश पर न्योछावर होने के लिये इस 
से भी अधिक आत्म-त्याग ओर साहस की आवश्य ता 
है, पर तुम्हारा साहस शांक्त के बाहर का है ! शत्रु के डेरे 

पर ? ना-ना-ना, तुम भीतर जाओ, अभी मुझे बहुत 
काम है । 

रानी--नाथ, क्या आपको मेरे मनोबल पर विश्वास नहीं है ? 

जयमल--ईश्वर न करे कि मैं कभी ऐसा पाप करूँ । 

रानी--तो क्या आपको मेरे वाहु-बल पर अविश्वास है ? 

जयमल -कदापि नहीं; तुम मेरी सहधर्मिणी हो । 

रानी--( तैश में आकर ) तो देव, मुझे यवन-शिविर में जाने 
दीजिए । मैं अकेली मेवाड़ का उद्धार करूँगी। 

जयमल--( कुछ सोचकर ) तो जाओ, यदि तुम्हारे ही भाग्य में 
मेवाड़ की भाग्य-लक्ष्मी होना बदा है,तो जाओ शत्रु का 
नाश करो । भगवान्‌ तुम्हारे रक्षक हों । ( दी 
निःश्वास फेंकता है )। 

रानी--( कुछ देर खड़ी रहकर, विक्रलता से ) स्वामिन, मेरी 
बच्चियां तुम्दारे सुपुर्दे हें | ( आंसू भर आते हैं । उन्हें 
हठात्‌ रोक कर ) वे अपने कठोर-से-कठोर ब्रत सेभीन 
डिगने पावें । का 

( दर्प से प्रस्थान ) 

जयमल--अद्दा ! यह हाड़ा-बंश की राजपूतनी ओर मेरी ख्री 
हूं । यह तेज, यह त्याग, यह पारुप, मेरी ही ञ्री को शोभा 
देता हूं । यह चित्तोड़, यह दुर्ग, यह पबेत-वन, सब इसी 
के है । अच्छा देखूँ, क्‍या होता है ( दूर तक भमाँककर ) 
गई --गई। अच्छा, श्रीएकलिंग तेरे साथ हैं । 

( प्रस्थान ) 


श्र चतुरसेन शास्त्री 
तीसरा दृश्य 


स्थान--दक्खिन का मोर्चा । 
समय--मध्यान्ह्‌ 
( घनघोर युद्ध । ढुगे की दीवारों पर जयमल वीरों को उत्साह 
देते फिर रहे हैं ) 
जयमल--शाबाश ! मेरे वीरो, तुमने सचमुच क्षत्राणियों का 
दूध पिया है । मारे जाओ प्यारे । (दूसरी ओर फिर कर ) 
पेरवर्सिह, तुमने वीरता की हृद कर दी। चित्तोड़ की ये 
दुगेस पहाड़ियाँ तुम्हारी वीर-विरुदावली को वायु में गुंजा 
कर तुम्हारी सन्‍्तानों को सुनाएँगी। मारे जाओ, मारे 
जाओ । मारने के लिये इतने शत्रु कभी नहीं मिलेंगे। 
सब योद्धा-महाराज्ञ की जय ! मेवाड़ की जय !! ओ्रीएक- 
लिंग की जय ! ! ! 
( एकाएक भीषण कड़कड़ाहट ) 
पश्चिम की दीवार सुरंग से उड़ जाती है | खूब धूल उड़ती 
है । सब घबराकर चिल्लाते हें ) 
जयमल--( शांति से ) कोई चिन्ता नहीं । अब हमारी छातियों 
की दिवारें......( एकाएक गोली सिर में लगने से 
जयमल गिर जाते हैं । चारों ओर हाह्याकार ) 
जयमल--( कुछ देर बाद होश में आकर तेज़ स्वर से) कोई चिंता 

नहीं, मारे जाओ--कठिन मार मारो। शत्रु यह न समझे 
कि चित्तोड़ का बल एक व्यक्ति पर है। सावधान! 
दम्मामा बनने न पावे । इस्माइल, कया तुम्हारी बन्दृक़ बन्द 
हो गई ? मुझे शब्द नहीं सुन पड़ता। पेरव, पेरव, क्या 
तुम्हारा जयोल्लास ठंडा पड़ गया ? कुछ सुनाई नहीं देता। 
ऐं! क्‍या आँधी आई ? फ़तहसिंह, फ़तहसिंह ! ओफ़ ! 
( फ़तहर्सिह दोड़कर आते हैं) फ़तहर्सिह ! लो मेरा 
अन्त... ... ... । तुम्हें दुगे सपर्दे ।......... सावधान... ... 
चित्तौड़ की नाक...( स्वर क्षीण हो जाता है। सब रोते हैं। 
मुँह पर पानी छिड़कते हैं। पुनः चैतन्य ) छि: ! युद्ध के 
समय स्त्री रोदन... ... ...फ़--त-+ह... «««««* 


[ पटाक्षेप ] ०६६ 


तीसरा अंक 
पहला दरृश्य 
स्थान-मार्ग 

समय--अपराद्द 


( गायकी के वेश में रानी का प्रवेश ) 
गायन विहाग 

अब मोरी त्रिगरी कौन बनाए। 

चहुँ दिशि ते विकराल काल-सम, 

“ब्यन्धर बादर छाए । अब० 

भभक भयंक्र भेँवर उठत है, 


पग-पग चहत डुबाए; 
खेवट खे नि्ल भए सिगरे, 
रिप्र पतवार हताए। . अब० 


आशा-शशि की अपट ज्योति लघु, 

घन घिरि चहत बिपाए; 

अब एक डोर तुमहि सों लागी, 

नेया पार लगाए । अब मोरी० 
रानी--( घूमकर ) बस अब मुझे कोई नहीं पहचानेगा । राज- 
प्रतिष्ठा राज-महल में रह गई । अब में रानी नहीं, गायिका 

हूँ। मेरा उद्देश्य शत्रु को रिमाना है। छिः चित्तोड़ की 
रानी आज नतेकी बनी है ! अब वह रानी नहीं, गायिका है । 
जो गायन मैंने अपने पति को मुग्ध करने के लिये बड़े 
परिश्रम से सीखा था, उसीसे आज यवन-सम्राट को 
मोहूँगी। हाँ, अवश्य मोहूँगी । पर उसमें इतना अन्तर 
रहेगा कि पति का मन चाहती थी, और शत्रु का प्राण 
चाहती हूँ। ( आकाश की ओर देखकर ) स्वामिन्‌, दुखी 
न होना, तुम्हें मेरी प्रतीक्षा करनी होगी। मुझे अभी काम 
है। शीघ्र नहीं आ सकती । ( कुछ देर चुप रहकर ) तो 
चलूँ, सामने ही तो यवन शिविर है । 
( कुछ आगे बढ़कर, पहरेदार से ) 

रानी--तुम पहरे पर हो ? घनचक्कर ! सोते हो ? 

पहरे०--( सचेत होकर ) तुम कोन हो ! क्या चाहती हो ? 

रानी--( बड़े रोब के साथ ) मुझे शाहँशाह के पास ले चलो । 

पहरे०--हुक्म नहीं है ? 

रानी-मैं शाहन्शाह को बीन सुनाऊँगी | इस मुल्क की में सत्र 
से बड़ी नतंकी हूँ। मुझे जो कुछ मिलेगा उस में तुम को 
हिस्सा दूँगी। 

पहरे०-- तो फिर जैसा आप कहें । 

रानी--बस, चुपचाप मेरे आगे-आगे चलो | कोई पूछे, तो कह 
देना-बादशाड्‌ के हुक्म से लिये जाता हूँ। तुम दूर से 
डेरा दिखाकर चले आना । फिर पहुँचकर मैं जब वादशाह 

से तुम्हारी सिफ़ारिश करूँगी, तो तुम्हें खिलअत देने को 
खुद ही बुलावेगा । बस उठो, देर में मामला बिगड़ता 
है । कोई दूसरा आ गया, तो उसी की क़िसम खुल 
जायगी। 
पहरे०--ऐसा है ! तब चलो | 
( दोनों का प्रस्थान ) 





दूसरा दृश्य 
स्थान-यवन-शिविर | 
समय - रात्रि 
( बादशाह अपने खीमे में अकेला बैठा है ) 
अकबर--( स्वगत ) छः हफ्ता हो गया, मगर फ़तह हाथ 
नहीं आती | यह छोटी-सी रियासत फ़तह करने की शान 
मेरी तमाम बादशाहत की शान से डँची रहेगी । मगर 
वाह री बहादुरी, शावाश ! ये शेर-सिपाही अगर मुझे 
मिल जायें तो मैं तमाम दुनियाँ को फ़तह कर सकता हूँ। 
इन मुद्री-भर बहादुरों की बहादुरी तस्वीर की मानिन्द्‌ 
देखने की चीज़ है । 
( सोचता हुआ टहलता है ) 
( चोबदार का प्रवेश ) 
चोवदार--( ज़मीन चूमकर ) खुदाबंद ! 
बादशाह --( भ्रँकलाकर ) क्‍या है ? 

चोबदार--जहाँपनाह, एक निहायत हसीन आओरत कदमबोसी 
चाहती है । 

अकवर--औरत ! ( ताज्जुब से ) किस लिये ? कोन है वह 

चोबदार-एक गानेवाली है । हुजुर को खुश करके हनाम 
चाहती है । 

बादशाह--( सोचकर ) गानेबवाली ? इस लड़ाई के मैदान में 
गानेवाली ! ( स्वगत ) इसके क्‍या मानी ! ( ठहर कर ) 
अजीब है । कुछ दाल में काला है । गानेवाली ? ( प्रकट ) 
क्‍या वह हिन्दू है? वह अपने को किस मुल्क की 
बताती है ? 

चोबदार--आला हज़रत ! हिन्दू ही है । वह अपने को इसी 
मुल्क की एक मशहूर गानेवाली बताती है । 

अकबर--( कुछ ठहरकर ) पहरे पर कोन है ! 

चोबदार--यही गुलाम अपने ५० सिपाहियों के साथ है । 

अकबर- यहाँ तक उसे किस तरह आने दिया ह( 

चोबदार--एक सिपाही उसे पहुँचा गया है । 

अकबर--( क्रोध से ) सिपाही ? उसका नाम लिख लेना । 
अच्छा ओरत को भेज दो, मगर खबरदार रहना । 

चोबदार--जों हुक्म । 

( प्रस्थान, ओर गायिका का प्रवेश ) 

अकबर--( देखकर ) यही गायकी है ? यह जलालवाला चेहरा, 

ये हुकूमत की आँखें, यह पुश्तह्ापुश्त के घमए्ड की चाल। 


१५४ चतुरसेन शास्त्री 
ओह ! कुछ दाल में काला है। ( प्रकट ) नाज़नी ! तुम क्या 
चाहती हो ? 

रानी-मैं गायिका हूँ । सुना है, श्रीमान्‌ को जो अपने कतंब से 
प्रसन्न कर लेता है, उस को बहुत कुछ पारितोषिक मिलता 
है । मुझे बीन बजाने का अभ्यास है । मैंने सोचा, शायद 
श्रीमान्‌ को मेरा बीन अच्छा लगे | 

बादशाह--बीन बड़ा अच्छा वाजा है । अगर तुम्हारा बज्ञाना 
अद्वितीय होगा, तो मैं वेशक खुश होऊँगा। पास आ जाओ, 
और कोई गत बज्ञाओ । 

( रानी आगे बढ़ और दाहिनी ओर बैठकर बीन बजाती है । 
बादशाह सन्देह की दृष्टि से देखते हैं ) 

रानी--( बीन वजाकर ) श्रीमान को कदाचित्‌ अच्छा नहीं 
लगा । 

बादशाह वाह-वाह ! क्या कहना है । सचमुच तुम इस फ़न 
में बे-मिसाल हो । अच्छा कुछ मुँह से भी सुनाओ । आज़ 
तक मैंने ऐसा बीन नहीं सुना। उम्मीद है, गाना भी ऐसा 
ही होगा | 

रानी--( ओर पास खिसक कर ) जो आज्ञा | 

( गाती है ) 
गायन--राग देश 
मना रे ! चल अपट आपेरे देश । 
सहस-सहस द्य तिमन उड्डगन-सँग, जहेँ राजन राकेश । 
मना रे० । 

निठ्वुर दिन करो दिनकर के मिस, पजरि पजारे लोल। 
जगत प्रकाशन के मिस नासे अमित खदोतन जोत ॥ 
मना रे० । 
(बादशाह मस्त होकर भूमता है । अवसर पा रानी एकाएक 
बिजली की तरह कटार ले बादशाह पर हूट पड़ती हे । 
बादशाह हाथ पकड़ लेता है। सिपाही दोड़े आते हैं । ) 
( पटाक्षेप ) 


9०... ] 
चाथा अक 
पहला दरृश्य 
स्थान-शाही शिविर | 


समय--मध्याह 
(वादशाह अपने दरबारियों-सहित बैठा है ) 

बादशाह--( आश्चर्य के साथ बीरबल से ) क्या यह्‌ सच है ? 

बीरबल--जहाँपनाह ने जो सुना, सब सच है । 

बादशाह--ताज्जुब ! मुझे तो कयास भी नहीं था कि महज़ दिल 
बहलाने के तोर पर जो गोली छोड़ी गई थी, वह्‌ जयमल का 
शिकार करेगी । 

ब्रीरवबल--ऐसा ही हुआ हुज्ूर ! तो क्‍या जहाँपनाह को यह 
खयाल न था कि यह जयमल है । 

ब्रादशाह--मुतलक़ नहीं । दम्मामे पर, जो क़िले तक सुरंग 
खोदने की सुहूलियत के लिये बनाया था, क़िले से गोले 
ओर तीर बरस रहे थे, रिपोर्ट हुई कि कोई मज़दूर राज़ी 
नहीं होता, इसलिये एक टोकरी मिट्टी डालने की मज़्दूरी 
एक अशर्फी कर दी थी । लेकिन क़िले से दम्मामे पर 
ऐसी बेढब मार पड़ रही थी कि उसकी वजह से इतने 
में भी मज़दूर न मिलता था, क्योंकि यह उसकी जान की 


उत्सग श्र 

क्रीमत थी । तमाम दम्मामे की छत मज़दूरों की लाशों से 
पट गई थी । इस रिपोर्ट को सुन कर मुझे इस वाक़ए 
को देखने का शौक़ हुआ। वहाँ जो बहादुरी का जोहर 
नज़र आया, वह कभी न देखा था। मन में एक लहर 
आई और अपनी बन्दूक़ उठा कर भीड़ में जो सिर सब्र से 
ऊँचा था, उस पर शिश्त बाँधकर फेर कर दी। पीछे सुना 
कि जयमल ही उस गोली के शिकार हुए। 

अब्दुलक़ादिर--( खुश होकर ) यह्‌ फ़तह का शगुन हुआ। 
हुजूर की गोली बा-इज्ज़त सर हुई । 

बादशाह-- मगर एक हादसा और हुआ । कल जयमल की रानी 
अपने शोहर का बदला लेने आई थी। 

सब॒-( आश्चर्य से ) आई थी ? क्या शाही कैंप में ? 

बादशाह--खास मेरे डेरे में। ओर वार कर चुकी थी, मगर 
मैं शुरू से शक्त में था । ज्यों ही उसने छुरा निकाला ओर 
मपटी कि मैंने हाथ पकड़ लिया । 

अब्दुलक़ादिर-यहां तक! तो हुजूर ने उसे हाथी के पाँव 
तले रोंदवा नहीं डाला । 

बादशाह--नहीं मैंने बा-इज्ज़त किले में वापस पहुँचा दिया। 
में ओरतों से लड़ने यहाँ नहीं आया हूँ, मोलाना साहब। 

बीरबल-हुजूर ने बड़ी द्वी अज्ञीमुश्शान दिलेरी का सुवृत 
दिया। 

बादशाह--सैर, तो क़िला अब फ़तहर्सिह के हाथ में है 


श्श्रद चतुरसेन शात्री 


बीरबल--जी हुजूर । 
( चोबदार का प्रवेश ) 
चोबदार--हुजूर, फ़ोजदार हाज़िर है । 
( फ़ोज़दार का प्रवेश ) 

बादशाह--खाँ साहेब, इतना परेशान क्यों हो ? फ़तह तो 
तुम्हें मिल ही गई । 

फ़ौज़दार--( ज़मीन चूमकर ) आला हज़रत, जो आज देखा, 
कभी न देखा था । ओफ़ ग्रज़ब ! फ़तह ने ही फ़तह को 
तहस-नहस कर दिया है | फ़तहसिंह पर बहादुरी 
खतम है । 

बादशाह--( गंभीरता से ) मुफ़स्सिल बयान करो । 

फ़ौजदार--जहाँपनाह, राजा के मरने पर, जैसा कि खयाल 
था, हमारे ख़िलाफ़ खोफ़नाक जोश क़िले में फैला। ज्ञो 
दीबारें सुरंग से उड़ाई गई थीं, रातों-रात तैयार हो गई। 
फ़तहसिंह, जिसके हाथ में किले की कमान है, १७ साल 
का लड़का है । खुदा-खुदा करके दम्मामा तेयार किया 
ओर उसमें बारूद भी विछा दी गई, मगर एक फ़ोश 
गलती भी हो गई । तजबीज़ यह थी कि दोनों सुरंगें एक- 
साथ उड़ा दी जाये ओर दस हज़ार फ़ोज लैस खड़ी रहे; 
स॒रंग उड़ते ही किले में घुस कर दखल कर लें। मगर न- 
मालूम किस की गलती से सुरंग उड़ाने में ३ मिनट का 
फ़र्क़॒ पड़ गया। पहली सुरंग ज़्योंही उड़ाई गई, फ़ौज 

बढ़ी । वह दीवार के पास पहुँची ही थी तभी उनके नीचे 
की धरती उड़ गई, गरीब सिपाहियों की धज्जियाँ उड़ 
गई | 

बादशाह--( गुस्से से होठ चबाकर ) फिर, फिर ? 

फ़ौज़दार--( घुटनों के बल बैठकर ) बन्दानेवाज़, इस के बाद 
दूसरा दस्ता दोनों तरफ से छूटा। मरम्मत दीवार नामु- 
कम्मिल थी । उस पर से गमे तेल के कड़ाह उलटे जा 
रहे । अगरचे यह मार गोलियों ओर तीरों से कम 
खौफ़नाक न थी, मगर सिपाही बढ़े जा रहे थे। खयाल 
था कि किले में पहुँचते ही दुश्मन पामाल हो जायँगे। 
मगर देखा, वहाँ छातिओं के तेहरी दीवार खड़ी है । 

सब लोग--( आश्चये से एक साथ ) छातियों की दीवार ? 

फ़ौजदार--जी हाँ, छातियों की दीवार ! लोहे ओर पत्थर से वह्‌ 
कहीं ज्यादा मज़बूत थी । इसमें न सुरंग ने काम दिया, न 
गोली ने । ओर तीर-वर्षा सब त्रेकार थे। दीवार न टूटी ! 

बादशाह--( जोश में ) न टूटी ? किसी तरह नहीं ट्रटी ? फिर ? 

फ़ौजदार--फिर खुदाबन्द, पहले १५० मस्त हाथी छोड़े गए 
उसके बाद २०० ओर छोड़े गए । मगर वे मुद्री-भर 
काफिर । इन काली बालाओं से भी इन्सान ही की 
तरह लड़ने लगे । सैकड़ा मस्त हाथी वेसूँड के तड़फते फिर 
रहे हैं। लोहू का दरिया क़िले में वह रह, है, सेकड़ों दोस्त- 

दुश्मन कुचले गए हैं। जो कुछ हो रहा है, सब 
अजीब है । 
( बादशाह भोंचक-सा देखता रह जाता है ) 
फ़ौजदार--(क्ककर अदब से) और हज़रत, वह फ़तहर्सिह । वाह 
क्या कहना है ! वह तलबार लिए खड़ा था। एक मस्त 
हाथी उसकी ओर बढ़ा । उसने उसकी सूँड पर वार किया। 
पर हाथी ने पट कर उसे सूँड में लपेट लिया । उसने 
ललकार कर एक सिपाही को उसकी सूँड काटने का 
हुक्म दिया । उसने वह हाथ मारा कि सूँड कटकर गिर 
पड़ी, ओर हाथी चिंघाड़ता हुआ भाग गया । 
अब्दुलक़ादिर--तोबा-तोबा ! 
फ़ौजदार--उसके वाद एक ओर हाथी ने उसे धर दबाया। 
आखिर एक हाथी के दाँत से दकरा कर उसकी तलवार टूट 
गई और उसी ने उसे कुचलकर वेदम कर दिया। 
( बाहर शोर-गुल, 'रानी गिरफ्तार, रानी गिरफ्तार”) 
( बावशाह्‌ खड़ा होकर देखता है, कुछ सिपाही पास आकर ) 
सिपाही--( ज़मीन तक कुककर ) हुजूर की फ़तह | चित्तौड़ की 
रानी गिरफ्तार हुई । 
बादशाह--( बीरबल से ) राजा साहब, महारानी को बाइज्ज़त 
डेरे में ठहरावें । पहरे का खासा इन्तज़ाम रहे । 
चीरबल--जो हुकम । 


( प्रस्थान ) 

बादशाह--( सिपहसालार से ) रानी कहाँ गिरफ्तार हुई ? 

सिपाही-हुजूर वे घोड़े पर चढ़कर पीले कपड़े पहने फाटक 
खोल किले से निकल पड़ीं । उनके बाल खुले हुए थे। दोनों 
हाथों में नंगी तलवारें थीं, चेहरे की तरफ़ देखा नहीं जाता 
था। बहुत थोड़ी फौज साथ थी। सब पीले लिबास में 
थे। मगर पल-भर में इस लिवास पर सुर्खी चढ़ गई। रानी 
ओर उसकी वह छोदी-सी फ़ोज गोली की तरह हज़ारों 
फौज को चीरती हुई शाही खीमे तक चली आई । हम लोग 
किसी तरह नहीं रोक सके । रास्ते-भर में लाशों का ढेर लग 
गया । विमुश्किल तमाम कब्जे में किया है । 

बादशाह-हूँ ! अच्छा जाओ | 

( सिपाही का प्रस्थान ) 

बादशाह--( स्वगत ) या खुदा, मुसलमानों को ऐसा एक भी 
हीरा नहीं अता किया ? बाहरी जवॉँमर्दी ! 

अब्दुलक़ादिर--जहाँपनाह की फ़तह हुई | अब हुजूर किस जवाँ- 
मर्दी की तारीफ़ कर रहे हैं। 

बादशाह--जवाँमर्दी कुछ और चीज़ है, ओर फ़तद कुछ ओर 
चीज़ । 

अब्दुलक़ादिर -खुदाबन्द ठीक फ़र्माते हैं, मगर फतह ही... 

बादशाह--बहस मत करो । अब्दुलक़ादिर साहिब, यह सवाल 
कुरान का नहीं है । 


श्र चतुरसेन शास्त्री 
अब्दुल०-- नाराज़ी से ) क्‍या जहाँपनाह कुरान मजीद की 


बादशाह--( हँसकर, बीच में ) नहीं-नहीं, जाओ । 
/ प्रस्थान ) | 

दूसरा दृश्य 

केदखाना ( शाही ) 
समय--संध्या 
( रानी अकेली टहल रही है ) 

रानी--( स्वगत ) यह भी हुआ ! पर केसे कुसमय । स्वामी 
भी नहीं हैं, फ़तहर्सिह भी नहीं है। क़िला भी नहीं है, 
कोई नहीं है । मैं थी सो यहाँ हूँ।( छाती पर हाथ मार- 
कर । आह ! चित्तोड़ की रक्षा का कोई उपाय नहीं। 
( पैर पटक कर ) नगर में क़ृतलेआम हो रहा है--बालक 
बूढ़े-बच्चे सब तलवार के घाट उतारे जा रहे हैं। दुगगे में 
मस्त हाथी रोंद रहे हैं। उफ़ ! मैं यहाँ कहाँ फुसत में 
बेठी हूँ ? उत्तेजित होकर उठ खड़ी होती है) कहाँ है 
तलवार ? कहाँ है धोड़ा ! जसवन्त ! जसवन्त ! । सिर 
पकड़कर ' आह ! में केद में हूँ। सममी | ( कुछ रुककर ) 
छि: ! ( पेर पटककर ) कैद ? इस समय ? नहीं, कदापि 

नहीं मुमेः फुसत नहीं है। ( पुकारकर ) कोन है ? पहरे पर 
कौन है ? 
( जमादार का प्रवेश ) 
जमादार--आप क्या चाहती हैं ? 
रानी--तुम्हारा अफ़सर कोन है ? 
जमादार--सलावतखाँ सूवेदार । 
रानी--उन्हें बुलाओ | 
जमादार--अभी 
रानी--अभी । 
जमादार--क्या काम है ? 
रानी--( क्रोध से पेर पटककर ) अभी बुलाओ, अभी ! 
( सिपाही रानी की सूरत देख कर डरता हुआ भागता है ) 
( सलावत का प्रवेश ) 
सलावत महारानी क्या चाहती हैं ? 
रानी--क्या तुमने मुझे यहाँ रख छोड़ा है ? 
सलावत--नहीं । बादशाह सलामत ने । मैं पहरे पर हूँ । 
रानी--मुझे फ़ोरन बादशाह के सामने ले चलो | 
सलावत--बादशाह का हुक्म नहीं है । 
रानी--( दर्प से ) मेरा हुक्म है। 
सलावत--( नर्मी से ) माफ्‌ फुर्माएँ । आप का हुक्म में नहीं मान 
सक्रता। आप केदी हैं ओर में शाद्दी वन्दा हूँ । 
रानी--( गुस्से से होंठ चबाकर ) बादशाह का हुक्म ले आओ । 

मैं एक पल-भर भी यहाँ नहीं ठहर सकती, मुझे इतनी 
फुसेत नहीं है । 
( चलने को उद्यत होती है ) 

सलावत--( घबराकर ) दो मिनट आप हहरें, में अभी 

बादशाह सलामत से अज़े करता हूँ । 
( प्रस्थान ) 

रानी--( स्वगत ) अधिकार ही शक्ति है। वही हुक्म है। मेरा 
हुक्म कुछ नहीं ? खेर, पर ये मुके रानी क्‍यों कहते हैं? 
क्या उपहास करते हैं ? चित्तोड़ के राठौर-अधिनायक की 
स्त्री का उपहास ? ( होठ चबाकर ) हूँ ! 

( सलावत का प्रवेश ) 
सलावत--बादशाह सलामत खुद तशरीफ़ ला रहे हैं । 
उमराओं के साथ बादशाह का प्रवेश ) 

( रानी और वादशाह ज्ञणा-भर विचित्र दृष्टि से एक दूसरे को 
देखते हैं ) 

बादश'ह--महारानी ! 

रानी--( बात काटकर ) मुके कैदी कद्िए । मैं महारानीं नहीं हूँ । 
महारानी का हुक्म होता है, अधिकार होता है. सुहाग होता 
है, मेरा कुछ नहीं है । में आपकी कैदी हूँ। 

ब्रादशाह- महारानी, लड़ाई के असूल सख्त होते हैं। मुझे इस 
व्रेअदबी के लिये माफ़ फर्मावें | कहिए, मुझ से आपको क्‍या 
कहना है ? 

रानी मुझे आपने क्यों क़ेद कर रक्‍खा है? मुझे फ़ौरन सज़ा 
दीजिए, मैं क़ंद रहना नहीं चाहती । मुझे! इतनी फ़ुसंत 
नहीं है । जल्लादों को बुलाइए ! 

बादशाह--ना रानी ! खुदा अकबर को ऐसी अक्ल न दे कि 
डसे तुम-जैसी पाकीज़ा बहादुर ओरत के साथ जुल्म 
करना पड़े । 

रानी - ( घृणा से हँसकर ) तो अभी ईश्वर है ! ओर अकबर 
उसे ज्ञानता है ? मगर चित्तोड़ में ओर क़िले में जो कुछ 
हो रहा है, वह आप ही का काम है न? 

अकबर--मुझे अफ़सोस है । मगर जंग तो जंग ही है। 

रानी--जंग ! जंग क्यों है ? दिल्ली के वादशाह को यदि चित्तोड़ 
के राजपूतों ने बेटी नहीं दी, तो इतना पाप किया था? 
दूसरों की स्वाधीनता का इकट्ठा रस निचोड़कर पीने में 
बादशाही गौरव क्या बढ़ जाता है ? 

बादशाह--( मेंपकर ) सही है । मगर खुदा ने हिंद की शहंशाही 
मुझे अता की है। यह कब मुमकिन है कि मैं उसमें इस 
क़िस्म के सूराख देखें । 

रानी--( तीत्रता से घृणा के स्वर में ) ठीक है । मेवाड़ की उजाड़ 
शहंशाही आपको मुबारक हो ! कल गीदड़, चील, गिद्ध 
किले और शहर में घुसेंगे, लूटेंगे, मनमानी शहंशाही करेंगे। 
आप भी उन्हीं के साथ घुसिए । भयँकर खँंडहर, सड़ी 
लाशों ओर धधकती चिताओ पर शहंशाही का ताज पहि- 

निए। अपने ताज के सितारों पर यह एक फ़तह का 
चमकदार सितारा और लटका लीजिए। पर मेरा फेसला 
कर दीजिए | अभी जल्लाद बुलवाइए । मुझे! यहाँ ठहरने 
की रत्ती-भर भी फुसेत नहीं है । 

बादशाह--( लज्जित और अनुतप्त होकर ) मैं तुम्हें छोड़ता 
हूँ । तुम खुशी से किले में चली ज्ञाओ | 

रानी--मगर मैं तुम्हारे खून की प्यासी हूँ। 

बादशाह--कोई अजब नहीं । में तुम्हारे खाविंद का खूनी हूँ । 
( बीरबल से ) राजा साहब, महारानी की सवारी इज्ज़त के 
साथ क़िले के फाटक तक पहुँचा दी ज्ञाय। ओर आज 
लड़ाई बन्द कर दी जाय, ताकि क़िलेवालों को कल के 
लिये तैयारी करने का मोक़ा मिले । 

( प्रस्थान ) 
( बीरबल के साथ रानी का प्रस्थान ) 


तीसरा दृश्य 
स्थान-राजमहल 
( समय--प्रभात ) 
( रानी धरती में आधे मुँह पड़ी है, नेपथ्य में गान ) 
गायन--प्रात:श्री 
जय जय जग-आश-रूप ऊपे सुखदाई, 
जायूति-मय पुण्य-प्रभा पूरव प्रकटाई। 

शीतल सुरभित समीर । 
सरल सुखद धीर धीर । 
बहत परस सरस नीर | 
प्राणन हर्षाई । जय० 
नवद्रम पल्लव डुलाय । 
सुमन सुमन रज बिछाय। 
प्रकृति प्रकृति-रैग रचाय। 
शोभा दर्शाई | जय० 
रानी--( बेठकर ) गया। सब गया । राज-पाट, जीवन, सुख, 
सुद्दाग सब गया। कल मैं रानी थी, देश की माता थी। 
आज असहाय अबला हूँ।( आकाश की ओर देखक र 
स्वामिन, मेरे दर्प को क्षमा करना। चित्तोड़ को न बचा 
सकी । चित्तोड़ के श्मशान में महाचिता जलने की घड़ी 
आ गई | चिता धाँय-धाँय जलेगी ओर उसकी राख मुँह 
पर लपेटकर मुगल-साम्राज्य सुशोभित होगा! ( उठकर ) 
कैसा सुन्दर दिन है, धूप कैसी चमक रही है । ये अराबली 
की हरी-भरी पहाड़ियां कैसी सुहावनी दीख रही हैं । अहा- 
हा ! कैसी शीतल वायु चल रही है। आज यह सब समाप्त ! 
( नेपथ्य में गान ) 
अंध निशा विगत गई। 
शुश्र दिशा प्रकट भई । 


श्द्द८ चतुरसेन शास्त्री 
आश के सुबर्ण तार। 
झुश्र ज्योति लाई। जय० 
सहृदय संताप पेखि। 
ओस अश्रु सजल नेत्र । 
दया द्रवित अति पुनीत । 
प्रात-मात आई | जय० 
बच्ची गा रही है । भोली गुलाब के फूल के समान बच्ची, 
कमलिनी के समान कोमल बच्ची, बेचारी बिना बाप की बच्ची; 
मेरी बेटी, मेरी बिटिया | ( पुकारकर ) बेटी, कमला ! 
कमला--( दौड़कर ) माता ! 
रानी-कक्‍्या गा रही है बेटी ? 
कमला--वही प्रात:श्री का गीत । 
रानी--( आंसू रोककर | मेरी अच्छी बिटिया, मेरे लाल ! 
गीत समाप्त करो | चलो पिता बुला रहे हैं । वहां चलें ! 
( आकाश की ओर उँगली उठाती है । 
(लड़की भीत दरष्टि से ऊपर देखती है) 
लड़की--(कंपित स्वर में) माँ ! 
( नेपथ्य में ) 
“तैयार रहो, तैयार रहो | ” 
अखिला--( प्रवेश करके तैयार ! तैयार किस लिये ? 
रानी--वह देखो पेवरसिंह आ रहे हैं । 


उत्सगे १६६ 


( पसीने से तर खून से लतपत पेरवर्सिह का प्रवेश ) 

पेरव०--महारानी सब लोग तैयार हो जाओ ? 

अखिला०--किस लिये ? किस लिये ? 

पेरव०--अपनी रक्षा के लिये । 

रानी--हम तैयार हैं। कया ख़बर है पेरव ? इतना अपैये ! 
( ज्ञोर से अर्राटे का शब्द ) ओफ ! दुर्ग ढूटा। शत्रु क़िले 
में घुस आए हैं । दोनों पाश्वे का कोट भग्न होगया । सभी 
बीर जूक गए। ५०० बीर बचे हैं, वे करमुट बाँध कर 
माता के मंदिर को घेर कर नंगी तलवार लिए खड़े हैं । 
शहर में क़त्ले-आम हो रहा है। नगर की स्त्रियाँ खिड़कियों 
से गर्म तेल उलीच रही है | बालक छतों पर से ईट-पत्थर 
बरसा रहे हैं। वनियों ने तराजू-बांट से प्रहार किया है। 
गलियों में रक्त की धार बह रही है । कटे हुए सिर, 
तड़पते हुए धड़ जगह-जगह धूल में लोट रहे हैं। शर्त्रु 
प्रत्येक घर में घुसते, लूटते और आग लगाते हैं । नगर 
धाँय-धाँय जल रहा है। ( कोलाहल ) शत्रु शायद इधर ही 
आ रहे हैं। महारानी की आज्ञा !...... 

रानी--तब ? 

पेरव०--जो महारानी की आज्ञा । 

रानी--( छाती ऊँची करके ) कुछ परवाह नहीं । सीसोदिया- 

५ बंश का रक्त-बिन्दु अंत तक ठंडा न होने पावे। खबरदार | 

जब तक जोहर-श्रत पूर्ण न हो, बचे हुए वीरों में से न क़ोई 


१७० चतुरसेन शास्त्री 


मरे, न कोई गिरे, न कोई हटे ! जाओ । (धूम कर ) 
अखिला ! बेटी ! 

अखिला-माँ ! 

रानी--बेटी ! कठिन कतंव्य का समय आ गया। क्या सब 
तैयार हैं ? 

अखिला-सब तैयार हैं; में तैयार हूँ । १४ हज़ार राजपूत- 
वीरांगनाएँ तैयार हैं । 

रानी--तब विलंब क्‍यों ? चिता में अग्नि दो ! 

( अखिला का प्रस्थान ) 

रानी--( घूमकर पेरव से ) ऐं ! अभी तक खढ़े हो ? 

पेरव०--महारानी ! शत्रु अत्यन्त प्रतिष्ठा-पृवंक संधि करने को 
प्रस्तुत हैं । 

रानी--( क्षण भर स्तव्ध रहकर ) क्‍या कहा ? 

पेरव०--( भयभीत स्वर से) समय के लिये बच रहना 
राजनीति है-। 

रानी--( घृणा से ) हूँ , तुम मेरे ज्ञामाता होने वाले थे । अच्छा 
हुआ, तुम्हारे विचार प्रथम ही मालूम होगए। ( पुकार कर) 
क़िल में कोई बीर सीसोदिया है ? 

पेरव० महारानी । माता ! क्षमा, पेरव कायर नहीं है ! मेवाड़ 
की साता ! आपकी जय हो, आज्ञा हो माँ । क्षमा -क्षमा। 
( घुटना के बल बैठता है )। 

रानी-( पूरी ऊँचाई में तनकर ) मर मिटो. पर अपमानजनक 

शब्द मुख पर मत लाओ । मेरी आज्ञा है, जब तक 
ब्रत पूर्ण न हो, कोई न मरे, न गिरे, न पीछे हटे । जाओ 
अब उस लोक में हम मिलेंगे । 
( पेरव का उन्मत्त भाव से तलवार घुमाते हुए प्रस्थान ) 

रानी--कमला ! बेटी ! 

कमला--( थर-थर काँपती हुई ) माँ ! माँ ! मुझे बड़ा भय 
लग रहा है। आग! ना, ना, माँ ! उस दिन मेरी गुड़िया 
जल गई थी, ( धरती पर गिरकर ) माँ ! माँ ! बचाओ ! 

रानी--( कड़े स्वर में, कलाई पकड़कर ) लड़की ! अपने स्वगे- 
बासी पिता को लज्जित न कर, मेरी कोख ओर दूध को न 
लजा, खड़ी हो । 

४ महारानी की जय हो । ” ( बहुत सी स्त्रियों का प्रवेश ) 

रानी--हमारी जय मृत्यु है। हम मृत्यु के व्यवसायी हैं । 
चलो स्वर्णदेश में, चढ़ो स्वर्ण-सीढ़ी पर | देखो, आकाश में 
महाराज हमें देख रहे हैं । अहाहा ! कैसा तेज है; वही तेज्ञ 
हम में रमे, उसी तेज में हम लीन हों। आओ, बहनो ! 
क्षत्राणियो | आज हम ऐसी आग सुलगाबें, जिस में दिल्ली 
का तख्त भस्म हो जाय, सात समुद्रों का पानी भी उसे 
न बुमा सके। बेटी ! 

अखिला--माता ! 

रानी--तो फिर चलो मरने । 

अखिल--चलो । ( प्रस्थान ) 


श्र चतुरसेन शास्त्री 
(चिता जलती है, स्त्रियाँ जल रही हैं । नेपथ्य में धीमे 
स्वर में गान ) 
गायन--सोहनी 
वीर ज्ञत्राणी सुमाता स्वगे-सीढ़ी चढ़ रहीं । 
देख लो उत्सग अब ये दिव्य देवी बन रहीं । 
याँ बुला लाओ उन्हें, उत्सगे यह वे देख लें; 
आग की लपटें लिपटकर प्यार कैसा कर रहीं। 
राजपूताना सदा से वीरता में था अनूप; 
आज से बस त्याग में भी ख्याति वोही मिल गई । 
जीवनी ज्षत्राणियों की थी अलोकिक सबेथा; 
मृत्यु यह उससे अधिक बढ़कर अलौकिक बन गई। 
तेज के अवतार बन भूलोक आलोकित किया; 
तेज की ये मूतियाँ थीं, तेज ही में मिल गई। 
( अकबर का दरवारियों सहित घबराए हुए प्रवेश, ओर चकित 
खड़े रहना ) 
[ पटाक्षेप ] 


राज्यश्री 


( लेखक--वाबू जयशझ्गुर असाद ) 


हषेबधेन-- 
दिवाकरमित्र-- 
नरेन्द्रगुप्त-- 
राज्यवधेन-- 

भणिड-- 

नरदृत्त-- 

सुएनच्वांग -- 
पुलकेशिन-- 

धर्मसिद्धि, शीलसिद्धि-- 
शान्तिदेव-- 

देवगुप्त-- 

मधघुकर-- 

प्रहवर्म्मा-- 

राज्यश्री-- 

अमला, कमला, विमला-- 
सुरमा-- 


पात्र 

स्थाण्वीश्वर का राजकुमार, फिर 
भारत का सम्राद्‌ 

एक महात्मा 

गोड़ का राजा 

स्थाण्वीश्वर का बड़ा राजकुमार 
सेनापति 

मालव का सेनिक 

चीनी यात्री 

चालुक्य नरेश 

दो मिक् 

भिक्तु, फिर द्स्यु 

मालवराज 

उसका सहचर 

कन्नोज का राजा 

कन्नोजराज ग्रहवर्म्मा की रानी 
राज्यशी की सखियाँ 

एक मालिन 


दोवारिक, सहचर, प्रहरी दस्यु, सेनिक, प्रतिहारी, दूत, मंत्री, 
नागरिक--इत्यादि 


(४4४ पहला अंक 
[ ०१ पहला दृश्य 
नदी तट का उपवन 
शांतिदेव--सुरमा, अभी विलम्ब है । 
सुरमा-क्या विलम्ब है देव, देखो में मल्लिका का क्षुप 
सींचती हूँ; यह मी मुझे वंचित नहीं रखता--छाया, 
सुगन्ध और फूलों से जीविका देता है, किन्तु तुम 
कितने निष्ठुर हो ! तुम्हारी आँखों में दया का संकेत भी 
नहीं ! 

/ शांति०-मैं भिक्ुक हूँ सुरमा ! संसार ने मुके एक ओर ढकेल 
दिया है--मैं अभी उसी ढालुवे से ढलक रहा हूँ । रुकने 
का, सोचने का अवसर नहीं । मुझे तुम्हारी बात, तुम्हारा 
आकपेण एक बिडम्बना--एक धोखा-सा जान पड़ता है। 

सुरमा--तुम निर्देय हो, मेरी आराधना का मूल्य नहीं जानते--$.- 
भिक्तु ! तुम्हारा धर्म उसके सामने-- छ 

शांति०--उतावली न हो सुरमा ! परीक्षा देने जा रहा हूँ; $ 
साथ ही भाग्य की परीक्षा भी लूंगा | महारानी राज्यश्री €' 
एक दिन भिक्षुओं को दान देंगी, में भी देखूँगा कि भाग्य -“ 
मुझे किस ओर खींचता है । फिर मैं तुमसे मिलूंगी । 
प्रस्थान 


१ 


१७६ बाबू जयशझूडर प्रसाद 
( देवगुप्त का प्रवेश ) 


देव०--बाह ! जैसा सुन्दर यह उपवन है वैसी ही यह मालिन भी 
है । क्‍यों जी, तुम्हारा नाम सुनूँ तो । 
सुरमा--( सलज्ज )-मुझे लोग सुरमा कहते हैं । 
देव०--नाम तो बड़ा सुरुचिपूर्ण है ! भला, में तुम्हारे इस उपवन 
में कुछ दिन ठहर सकता हूँ ? 
( सुरमा देवगुप्त को देखती है, देवगुप्त हंसता है ) । 
सुसमा-( स्वगत )-यह्‌ कैसा विलक्षण पुरुष है ! उत्तर देते भी 
: नहीं बनता, क्‍या करूँ ? 
देव०--तो मैं तुम्हारे इस उद्यान में दो घड़ी तो विश्राम अवश्य 
करूँगा । फिर चाहे निकाल देना। 
सुर्मा-अच्छी वात है । में अपनी पुष्प-रचना लेकर राज-मन्दिर 
जाती हूँ , तब तक आप यहाँ विश्राम कर लीजिये । 
देव०--तो क्या तुम राज-मन्दिर में भी जाती हो ? 
सुरमा--हाँ ! वहीं से तो मेरी जीविका है ! 
देव०--अच्छी वात है. सुरमा, तुम हो आओ; में तब तक 
थकन मिटाता हूँ । 
( एक बृक्ष के नीचे बैठ जाता है । सुरमा माला बनाती हुई 
उसे कनखियों से देखती जाती है ) 
देव०--बाह ! क्रितना सुरभित समीर है। ब्वाण तृप्त हो गया; 
मस्तिप्क जैसे हैसने लगा ओर ग्लानि का तो कहीं पता 
नहीं । सुरमा, तुम्हारा स्थान कितना सुरम्य है ! 


राज्यश्री १5७ 


दूसरा दृश्य 
सुरमा का उपवन 
देवगुप्त-मालव-नरेश, मैं छद्यवेश में अनेक देश देखता फिरा, 
किन्तु उस दिन मदनोत्सव में जो आननन्‍्ददायक दृश्य यहाँ 
देखने में आया, वह क्या कभी भूलने को है ! राज्यश्री ! 
आह कितना आकर्षक--कितना सोन्दर्यमय वह रूप है ! 
मधुकर का प्रवेश 
मधु०-महाराज, मालव से एक दूत आया है । 
देव०-उसे बुला लो मधुकर, मैं अब कुछ दिनों यहीं अपना 


निवास रक्खूँगा । 
मधुकर जाता है, दूत के साथ फिर आता है 
दूत-जय हो देव ! 


देव०-कहो कया समाचार है ? 
दूत-महाराज़् के अनुग्रह से सब मंगल है । मंत्रीवर ने यह 
प्राथेना पत्र श्रीचरणों में भेजा है । 
पत्र देता है 
देव०-( पढ़ता है )--स्वस्ति श्री इत्यादि महाराज की...आज्ञा 
के अनुसार वीरसेन सेना के साथ निर्दिष्ट स्थान पर प्रेशित 
हो चुके हैं। और भी एक सहस्र सैनिक दृत के साथ ही 
अनेक वेषों में आपके समीप उपस्थित हैं । संक्रेत पाते ही 
एकत्र हो सकेंगे । किन्तु देव, परिणामदर्शों होकर कार्य्य 


श्ष्ष बाबू जयशद्ढडर प्रसाद्‌ 


आरम्भ करें-- 
यही प्राथना है --( हँसकर पत्र फाड़ता हुआ )-मन्‍्त्री 
वृद्ध द्वो गये हैं ! जाओ विश्राम करो । 
दूत जाता है 
झुरमा का प्रवेश 

देव०-आओ सुरमा, यह मेरा साथी एक ओर श्रेष्ठि आ गया है, 
तुम्हें कष्ट तो न होगा ? 

सुरमा-( माला एक ओर रखती हुई )--कष्ट ! ओह ! क्टों 
का तो अभ्यास हो गया है। अभी राजमन्दिर से हो आई। 
सुना है कि महाराज मृगया के लिये सीमाप्रांत चले गये 
हैं। में उन विभव-विलास के प्रदर्शनों को, उपकरणों को, 
अपनी दरिद्रता की हँसी उड़ाते देखती हुई, लोट आई हूँ । 
यह्‌ माला, यह मल्लिका का बाल-व्यजन क्या होगा-मेरा 
दिन भर का परिश्रम ! 

देव०-( सहानुभूति से )-तो मैं इसे ले सकता हूँ सुरमा ! 

सुरमा-आप ? ले लीजिये ! 

देव०-तुम्हारे महाराज कुपित तो न होंगे ? 

सुस्मा-होना है, सो हो जाय श्रेष्ठि, मैं राजा को देखकर बड़ा 
डरती हूँ ! वहाँ जाना होता है तो मैं जैसे आग में, पानी में 
जारही हूँ। पैर काँपने लगते हैं-मानो भूकम्प में चलरही हूँ । 

देव०-ओर यदि में भी कहीं का राजा होऊँ सुरमा ! 

सुरमा-( देखकर ) तुम ! तुम राजा नहीं हो सकते, असम्भव 
तुम तो हमारे-जैसे ही लोग हो, तुम्हारी मुख की ज्योति 
उहूँ; तुम और चाहे कुछ बन जाओ, राजा नहीं हो सकते। 

देव०-वाह सुरमा ! तुम सामुद्रिक भी जानती हो ! 

सुरमा-( पास बैठकर )--अहा ! कितनी सुहावनी रात है-- 
चन्द्रिका के मुख पर कुहरे का अवगुण्ठन नहीं ! स्वच्छ 
अनन्त में देवताओं के दीप फलमला रहे हैं--कितना सुन्दर 
दश्य है! 

देव०-( स्वगत )- कितनी भावनामयी यह्‌ युवती है--अवश्य 
इसके हृदय में महत्व की आर्काँक्ता है।--( प्रकट ) क्‍यों 
सुरमा, ऐसी रात तो सुन्दर संगीत खोजती है--तुम कुछ 
गाना भी जानती हो ? 

सुरमा-( कृत्रिम क्रोध से )-वाह ! आप तो धीरे-धीरे हाथ- 
पाँव फैलाने लगे ! 

देव०-( अनुनय से ) एक तान ! अपराध क्षमा हो ! विदेश की 
यह रजनी आजीवन स्मरण रहेगी-दुहाई है ! 

सुरमा-मैं जानती हूँ कि नहीं, यह नहीं जानती; पर गाती 
हँ-कभी-कभी अपने दुखी दिनों पर रोती हूँ अवश्य ! 

देव०-वह्ी सद्दी सुरमा ! 

सुरमा-( गाती है )- 

आशा विकल हुई है मेरी, 
प्यास बुकी न कभी मन की रे ! 
दूर हट रहा सरबर शीतल, 
हुआ चाहता अब तो ओमल, 
झुक जाती हैं पलकें दुबेल, 
* ध्वनि सुन न पड़ी नव धनकी रे ! 
ओ बेपीर पीर ! हूँ हारी, 


जाने दे, हूँ मैं अधमारी, 

सिसक रही घायल दुखियारी- 

गाँठ भूल जीवन-धन की रे ! 
आशा० 


तीसरा दृश्य 
प्रकोष्ठ में मन्त्री 

दूत-(प्रवेश करके )-आय्ये ! भयानक समाचार है ! 

मंत्री-क्या है ? 

दूत-सीमाप्रांत के कानन में महाराज तो सुख से मृगया-विनोद में 
दिवस-यापन कर रहे हैं, किन्तु... ... ... 

संत्री-कहो-कहो, किन्तु क्या ? 

दूत-युद्ध की आशंका है ! मालवेश्वर की सीमा हमारी सीमा 
से मिली हुई है । अकारण उनकी सेना आजकल सीमा पर 
एकत्र होने लगी है ओर महाराज को चिढ़ाने के लिये 

जान-बूक कर कुछ धृष्टता की जा रही है। इसलिये महा- 
राज ने कहा है. कि सेनापति को सेना के साथ शीघ्र यहाँ 
आ जाना चाहिये । 
मंत्री-किन्तु जैसे समाचार नगर के मुके मिले हैं उससे तो 
मैं स्वय॑ सशंक हो रहा हूँ। मुझे; कान्यकुब्ज के भीतर 
नागरिकों में कुछ सन्देहजनक व्यक्ति होने का पता चला 
है ।--( कुछ सोचकर )--अच्छा, तुम महाराज से कहना 
कि मैं सेन्य भेजता हूँ, पर आय्न्त सावधान रहने की 
आवश्यकता है। मैं नगर-रक्षा के लिये थोड़ी सेना रख 
लूँगा, क्योंकि स्थास्वीश्वर से सहायता मिलने में अभी 
बिलम्ब होगा । में वहाँ भी संदेश भेजता हूँ । 
दृत का प्रस्थान 
तो अब महारानी को भी समाचार देना चाहिये । अब 
स्मरण आया--आज तो वह दान-पवे में लगी होंगी । तो 
चलूँ वहीं । सेना भी तो भेजनी है। 
तो पहले सेनापति से मिलूँ या महारानी से ? ( सोचकर ) 
पहले सेनापति से, यही ठीक होगा । 
प्रस्थान 
चोथा दृश्य 
देव-मन्दिर में राज्यश्री 
दान के उपकरण और भिक्तु उपस्थित हैं 
राज्य+--( मिक्ठुओं को वल्न और धन देती है ) ( शांतिदेव सामने 

आता है ) तुम्हारा शुभ-नाम भिक्ु 

शांतिदेव--जय हो ! मेरा नाम शांतिभिक्तु... 

रुक कर राज्यश्री की ओर देखने लगता है 

राज्यऔ--भिक्त, तुमने प्रव्॒ज्या ग्रहण कर ली है, किन्तु 
तुम्हारा हृदय अभी *** *** 

शांति०--कल्याणी ! मैं, मेरा अपराध-- 

राज्य०--हाँ तुम ! भिन्न ! तुम्हें शील-सम्पदा नहीं मिली, जो 
सबे प्रथम मिलनी चाहिये। 

शांति०--मैं सब ओर से दरिद्र हूँ देवि (-( स्वगत )--विश्व में 
इतनी विभूत ? और मैं--सिर ऊँचा करके अत्यंत ऊँचाई 
की ओर देखता हुआ केवल उलटा होकर गिर जाता हूँ-- 
चढ़ने की कौन कहे ! 

राज्य० - क्‍या सोचते हो, भिक्तु ! 

शॉन्ति०--केवल अपनी क्षुद्रता 

राज्य० तुम संयत करो मन को भिक्षु ! श्लाघा और 
आकांक्षा का पथ तु। बहुत पहले छोड़ चुके हो । 
यदि तुम्हारी कोई अत्यन्त आवश्यकता हो तो में 
पूरी कर सकती हूँ; निश्चिन्त उपासना की व्यवस्था करा 
दे सकती हूँ। 


शांति०--( स्वगत ) इतना सोन्दर्य, विभव, और शक्ति एकत्र ! 
राज्य०-तुम चुप क्‍यों हो, भिक्तु ? 


को 

शांति०-मुझेः जो चाहिये वह्‌ नहीं मिल सकता है--इसलिये 
मैं न माँगूँगा । 
राज्य०--भिक्तु ! मेरा त्रत न खण्डित करो | 
शांति०--नहीं, मैं दान न लूँगा; मुझे कुछ न चाहिये । 
प्रस्थान 


राज्य०--विमला ! मैं इस प्रसंग से दुखी दो गई हूँ । 

अमला--चिल्ता न कीजिये देवि, पूजन भी तो हो चुका है। 
अब पधारिये । 

राज्य०--चलाती हूँ सखि ! मेरा हृदय कह रहा है कि महा- 
राज का कोई संदेश आ ही रहा है । 

विमला- प्रियजन की उत्करठा में प्रायः ऐसा ही श्रम हुआ 
करता है। 


प्रतिहारी का प्रवेश 


प्रति०--महादेवी की जय हो ! मंत्री महोदय आ रहे हे 

राज्य०--आने दो । 

मंत्री ०--( प्रवेश करके )--महादेवी की जय हो ! कुछ निवेदन... 

राज्य०--कहिये-कहिये-- 

मंत्री--सीमाप्रांत से युद्ध का संदेश आया है । 

राज्य०--( स्वस्थ होकर )-ममंत्री ! इसी बात को कहने में 
आप संकुचित होते थे! क्षत्राणी के लिये इससे बढ़कर शुभ 
समाचार कोन होगा ! आप प्रबन्ध कीजिये, में नि्भेय हूँ । 

मंत्री का प्रस्थान 

राज्य०--चलो, सब लोग फिर से विजय के लिये प्रार्थना 
कर लें। 
सब प्रतिमा के सामने ज्ञाकर प्रार्थना करती है--पुष्पांजलि 
चढ़ाती हैं । मंदिर में अद्टहास; राज्यश्री मूर्छित होती 
हैं; अन्धकार । 
पचवां दृश्य 
सुरमा का उपवन 
देव०-सुरमा ! मैं श्रेष्ठ नहीं हूँ--आज में तुम्हें अभिन्न समझ 
कर अपना रहस्य कहता हूँ। मैं मालव-नरेश देवगुप्त हूँ । 
सुरमा--( आश्चर्य से )--क्या ? 
दूत--( प्रवेश करके )--जय हो देव, स्थास्वीश्वर में प्रभाकर 
वर्धन का निधन हुआ और राज्यवर्धन इस समय हूण-युद्ध 
के लिये पञ्ननद गये हैं । 
देव०--अच्छा जाओ ! 
दृत का प्रस्थान 
सुरमा०--तुम--आप--मालव के-- 
देव०--हाँ सुरमा, चलोगी मेरे साथ ? 
सुरमा--यह भी सत्य है ? नहीं महाराज ! जैसे आपका वेष 
कृत्रिम है, वैसे ही यह वाणी भी तो नहीं ? 
देव०--नहीं भ्रिये, मैं तुम्हारा अनुचर हूँ । 
सुरमा--हे भगवान ! इतना बड़ा सौभाग्य ? नहीं, यह मेरे 

अटदृष्ट का उपहास है । 

देव--सुन्दरी ! यह उपहास नहीं, सत्य है । 

सुरमा-परन्तु शातिभिक्तु की प्रतीक्षा ! 

देब०--कौन शाँतिभिक्तु; उसे कुछ दान दिया चाहती 
हो क्‍या ? 

सुरमा--नहीं, दे चुकी हूँ । 

देव०-तो दे दो; यह उपवन ही न+तुम्हें अब इसकी 
आवश्यकता ही क्या है ? 

सुरमा--वही करूँगी । 

देव०--मुमे तुमने प्राणदान दिया, परन्तु देखो, जब तक यहाँ 
से हम लोग मालब के लिये प्रस्थान न करें, यह्‌ बात 
खुलने न पावे । 

सुरमा--अच्छा जाती हूँ, विश्वास रखिये--( अस्तव्यस्त भाव 
से उठ जाती है ) 

( मघुकर ओर चरका प्रवेश ) 

चर--जय हो देव ! सीमाप्राँत का युद्ध आपके पक्ष में सफल 
हुआ । प्रहवर्म्मा को कड़ी चोट आई है। क्योंकि वीरसेन ने 
कान्यकुब्ज की सेना पहुँचने के पहिले ही युद्ध आरम्भ कर 
दिया था । इधर दुर्ग में भी सेना बहुत कम है । 

देव/--मेरा अनुमान है कि मेरे सैनिक उनसे अधिक हैं । 
मसधुकर ! सुनो तो-( कान में कुछ कहता है, प्रकट )--जब 
कुछ ओर सेना सीमा की ओर चली जाय, तो जिस ढँग से 

बताया है, उसी प्रकार मेरे सब सैनिक दुगे में एकत्र हों। 
“विजय” संकेत होगा, जाओ--बस-- 
सबका प्रस्थान 
प्रकोष्ठ में मूर्च्छित राज्यश्री और सखियाँ 

विमला सखी ! कया होगा ! 

कमला-क्या कहूँ, मन्दिर वाली घटना में अभी तक एक बार 
भी पूरी चेतना नहीं हुई | सखी ! यह बात तो आश्वर्यजनक 
हुई--क्या कोई अपदेवता वहाँ डस दिन आ गया था ? 

विमला--सखी, में तो समझती हूँ, वही भिक्कुक ठठा कर हँस 
पड़ा ओर महारानी को प्रतिमा हँसने के अपशकुन की 
आशंका हुई । 

कमला--देख, देख, अब उठ रही हैं; कुछ कहा ही चाहती हैं-- 
( मन्त्री का प्रवेश, राजश्री उठकर प्रलाप करती है ) 

राज्य--हँस दिया - हाँ, हँस दिया! मेरी प्राथेना पर हँस 
दिया ! कया वह अनुचित थी ? मेरी बात क्‍या हँसने 
योग्य थी ? नहीं, नहीं, हँसी का कारण है मेरा निबल होना । 
हँसो ओर भी हँसो ! मेरी प्रार्थना तुम्हारे ककश कठोर 
अट्गहास में विलीन हो जाय ! हा हा हा हा ! 

अन्‍्त्री--किससे ओर क्या कहूँ ? जिसकी शआआशंका-मात्र से यह 
दशा है, उसे वास्तविक समाचार देने का क्‍या परिणाम 
होगा ? कुटिलते ! देख तूने एक सोने का संसार मिट्टी में 
मिला दिया ! 

प्रतिहारी का ञ्रस्त भाव से प्रवेश 

प्रति-आय्ये ! न मालूम क्यों दुर्ग में बड़ी भीड़ इकट्ठी हो रही 
है । प्रजा कह रही है कि हमें महाराज की सच्ची अवस्था 
मालूम होनी चाहिये । 

मन्‍्त्री--उन लोगों से कहो कि हम अभी आते हैं । 

प्रतिहारी का प्रस्थान 
राज्यश्री उठकर उन्‍्मत भाव से टहलती है 

प्रति०--( पुनः प्रवेश करके )--अनथे ! 

मन्‍्त्री--क्या हुआ कुछ कहो भी ! 

प्रति०--उन्‍्हीं प्रजाओं के साथ ढुगे में सहस्रों शत्रु बुस 
आये हैं ! 

मन्त्री-हूँ ! वह प्रजा न थी, जो इस तरह पड़यन्त्र करके ढुगे में 
चली आई है ? वे शत्रु... ... ... 

विचारने लगता है 
एक सैनिक का प्रवेश 

सैनिक--मंत्रिवर ! दुगे-रक्षक सैन्य संग्रह करके आत्म रक्षा का 
प्रबन्ध कर रहे हैं | उन्होंने मुझे यह कहने के लिये भजा है 
कि इस उपद्रव का नेता वही दुष्ट वणिक वेषधारी मालवेश 
है। 

सन्त्री--( चौंक कर )-क्‍्या ! सालवेश ? अच्छा ! जाओ, युद्ध 
में पीछे न हटना ! कान्यकुब्ज के एक भी सैनिक के जीवित 
रहते देवगुप्त दुग पर अधिकार न करने पावे । 


श्ष्प बाबू जयशझ्लुर प्रसाद 


सैनिक का प्रस्थान 

राज्य ०--मन्त्री ! उसने हँस दिया ! 
नेपथ्य में रण-कोलाहल 
सन्‍्त्री--विमला । यहाँ महारानी का रहना ठीक नहीं । 
राज्य ०--महारानी फिर कहाँ जायँगी ? 
सन्त्री--शत्रु दुर्ग में घुस आये हैं 
राज्य०--जाओ उन्हें सादर लिवा लाओ ! 
सन्त्री--हे भगवन्‌ ! 
देवगुप्त का विजयी सैनिकों के साथ प्रवेश । राज्यश्री मन्त्री 
का खड़ग ले लेती है ओर देवगुप्त पर उसे चलाती है, 
देवगुप्त उसे पकड़ता है ओर वह मूर्च्छित होती है। 
यवनिका पतन 


दूसरा अक 


पहला दृश्य 


सुसस्‍्मा का उपबन, अकेले शांतिभिक्त 

शान्ति०--मैं संसार से अलग किया गया था, किस लिये ? 
पिता ने मुझे! भिछु-संघ में समपंण किया था, क्‍या इस 
लिये कि मैं धार्मिक जीवन व्यतीत करूँ? मेरे लिये उस 
हृदय में दया या सहानुभूति न थी! जब हृदय-कानन की 
आशा-लता बलबती हुई तो मैं देखता हूँ कि कम्मेकषेत्र में 
मेरे लिये कुछ अवशिष्ट नहीं । सुरमा ! जीवन की 
पहली चिनगारी, वह भी किधर गई ! धधक उठी एक 
ज्वाला, राज्यश्री !--( सोचकर )--मूख्ख में निश्चय नहीं 
कर पाता कि सुरमा या राज्यश्री-मेरे जलते हुए 
प्रहूपिएड के भ्रमण का कौन केन्द्र है ! कान्यकुब्ज में 
इतना बड़ा परिवर्तन ! इधर सुरमा भी न जाने कहाँ गई ! 
तो मैं कया करूँ ? लोट जाऊँ संघ में ? नहीं, संघ मेरे 
लिये नहीं है । अब यहीं कुटी में रहुँगा । तो क्या मैं 
तपस्वी होऊँगा ? नहीं, अच्छा जो नियति करावे । 

( देखकर |-ओह कैसी काली रात है ! 

म सोता है, डाकुओं का प्रवेश 
एक-आज जो सेना हम लोगों ने देखी, वह किसकी है 

दूसरा--राज्यवधन की सेना है। राज्यश्री ओर ग्रहवर्म्मा का 
प्रतिशोध लेने आ रही है । 

पहिला--तो क्या राज्यश्री भी मार डाली गई ? 

दूसरा--नहीं जी, वह तो बंदी है। इसी गड़बड़ी में तो अपना 
हाथ लगेगा। क्‍या बताऊँ, यदि राज्यश्री को हम लोग 
पाजाते तो बहुत-सा धन मिलता ।., 

शांतिभिन्तु करवटें बदलता है 

पहिला--( उसे देखकर )--तू कौन है रे ? 

शांति०--विकटघोष ! 

दूसरा--सो तो तेरे लम्बे-चोड़े हाथ-पैर और कर्कश करठ से 
ही प्रकट है, पर तू करता क्या है ? 

शांति०--मैं कान्यकुब्ज का दस्यु हूँ, मूखे मेरे क्षेत्र में तू 
क्यों आया ? 

पहिला--भाई विकटघोष ! तो हम लोग भी तुम्हें अपना 
नेता मानेंगे | 

विकट०--यह बात | तो फिर राज्यश्री को अकेले लोप करने 
का प्रयत्न न करना ! समझा ! 

दोनों--नहीं, भला ऐसा भी हो सकता है। परन्तु दस्युपति, 
एक ओर भी सेना गौड़ को आ रही है। इन दोनों के 
आक्रमण के बीच से रज्यश्री का निकाल ले जाना 
सहज काम नहीं । 

विकट०--डरपोक ! इसी वल पर दस्यु बना है ! 

दोनों-नहीं, हम लोग प्राण देने या लेने में पीछे नहीं हटते । 
विकट०-तो अच्छी बात है । चलो हम लोग आज रात में 


दोनों सेनाओं का लक्ष्य तो समभ लें । 
दोनों-चलो । 
तीनों का प्रस्थान 
दूसरा दृश्य 
शिविर 


राज्यवधेन, नरेन्‍्द्रगुप्त, भरिडि 
नरेन्‍्द्र०-दुरात्मा देवगुप्त ने कैसे कुसमय में यह्‌ उत्पात मचाया ॥ 
जब आप दोनों भाई पिता के शोक में व्याकुल थे, तभी उसे 
नारकीय अभिनय करने का अवसर मिला! अच्छा, पैर्य 
ओर शांति से अग्रसर होकर... ... ... ..- 
राज्य०-राज्यवर्ण्न वह राख की ढेर नहीं, जो शत्रु-सुख के 
पवन से धधक न उठे । यह ज्वाला है ; उत्तरापथ को जला- 
कर शांत होगी । गौडेश्वर, तुम तो वर्धनों के वंधु हो, परन्तु 
यह तुमसे न छिपा होगा कि स्थास्वीश्वर की उन्नति अनेक 
नरेशों की आँखों में खटक रद्दी है। अभी पंचनद से हूणों 
को विताड़ित किया और जाल्लंघर में उद्तिराज को 
स्कन्धावार में छोड़ आया । परन्तु मैं देखता हूँ. कि हों से 
पहले अपने धर में द्वी युद्ध करना पड़ेगा । 

भसण्डि-देव, उसके लिये चिन्ता क्या । हमारा शस्त्र-बल उचित 
दण्ड देने में कभी पीछे न रहेगा। महोदय और मगघ तो 
हम लोगों के मित्र ही हैं। पश्चिम आर्य्यावते में ही तो 
संघषे है । 

नरेन्द्र ०-कुछ चिन्ता न कीजिये। गोड़ और मगध की समस्त 
शक्ति आपके लिये प्रस्तुत है । 

राज्य०-भरिड, महोदय-दुगे लेने का क्या उपाय निश्चित किया 
है ? ध्वंस करने की तो मेरी इच्छा नहीं; और अवरोध में 
भी अधिक दिन बिताना ठीक नहीं । 

भण्डि-उसके लिये चिन्ता न कोजिये देव, सब यथासमय आप 
देखेंगे । विश्राम कीजिये । 

( दृत का प्रवेश ) 

दूत-जय हो, देव ! 

राज्य०-का समाचार है ? 

दूत-दुग के भीतर बहुत थोड़ी सेना है और देवी राज्यश्री भी 
वहीं हें । 

राज्य०-मैं अभी आक्रमण करना चाहता हूँ । 

भरिड-विश्राम कीजिये । आज भर केवल ; कल ही आप देखेंगे 
कि विजय लक्ष्मी आपका स्वागत करती है । 

राज्य ०-ऐसा ही हो, भण्डि ! 

ढुगे के भीतर एक प्रकोष्ठ में राज्यश्री और विमला 

विमला--सिर की वेदना तो अब कम है न ? महादेवी ! 

राज्य०--वेदना रोम-रोम में खड़ी है, विमला ! चेतना ने तो 
भूली हुई यातनाओं, अत्याचार अर इस छोटे-से जीवन 
पर संसार के दिये हुए कष्टों को फिर से सजीव कर दिया 
है। सखी ! ओपधि न देकर यदि तू विष देती तो कितना 
डउपकार करती-- 

कमला- भगवान पर विश्वास रखिये । 

देवगुपर का प्रवेश 

राज्य--यह कोन ! 

देव०-मैं हूँ देवगुप्त । राज्यश्री ! तुम्हें स्वस्थ देखकर में प्रसन्न 
हुआ | 

बिमला--अधखिली वसंत की कली को जलती हुई धूल में गिरा 
कर भीषण अंधड़ चिल्ला कर कहता है--“तुम स्वस्थ हो !” 
शाँत सरोवर की कुमुदिनी को पैरों से कुचल कर उन्मत्त 
गज, उसे सहलाना चाहता है ! 

देव०-- तब तुम इस राज-मन्दिर को बन्दीग्रृह बनाना चाहती 
ह्दो! 

राज्य/--नरक में रहना हो सो भी अच्छा ! 

देव०--तब यही हो (ताली बज्ञाता है-चार सैनिकों फा 

प्रवेश ) देखो आज से ये लोग बन्दी हैं। सावधान ! इनके 
साथ वही, व्यवहार करना होगा । 
प्रस्थान 


चोथा दृश्य 
प्रकोष्ठ में मधुकर । रात्रि 
मधु-देखूँ , अब क्या होता है ? 
विक्रटघोष पीछे से आकर चपत लगाता है 
मधु-( सिर सहलाता हुआ )--क्या यही होना था ? भाई, 
तुम हो कौन ? मुझसे तुमसे कब का परिचय है ?-यह 
परिहास कैसा ? 
विकट०--यह तुम नहीं जानते--हम तुम साथ ही न वहाँ पढ़ते 
थ। तुम एक चपत लगाकर गुरुकुल छोड़ के भाग आये और 
राजसहचर वनकर आनन्द करने लगे | यह उसी का प्रति- 
शोध है । स्मरण हुआ ? मेरा नाम है विकटघोष ! 
मधु०--( विचारने की मुद्रा से) होगा। होगा भाई, वह तो 
पाठशाला का लड़कपन था; अब हम-तुम दोनों बड़े हो गये। 
फिर, वैसी बात न होनी चाहिये । 
विकट०--यह सब तो मित्रता में चलता ही रहता है, पर तुमने 
मुझे पहचाना ठीक ? 
मधु०--ठीक। क्या नाम ? 

विक्ट०--विकटघोष । 

मधु०--ओह ! तब आप शंख-घोष करते । यह मेरी रोएँदार 
खैंजड़ी क्‍यों बजा रहे थे ! आप इतनी रात को अतिथि ! 

विकट०--मैं शीघ्र चला जाऊँगा। 

मधु०--हाँ ! अधिक कष्ट करने की आवश्यकता नहीं। 
आप को दूर जाना भी होगा ? 

विकट०--चुप रहो; पहले यह तो पूछा ही नहीं कि तुम क्‍यों 
आये थे । 

मधु०--आप जाइये, में पृद्ध लूँगा । उधर ! ( राह दिख- 
लाता है ) 

विकट०--मुझे तुम्हारी महारानी से मिलना है । 

सधु०---तब आपको उस ठाठ से आना चाहिए था। यह भया- 
नक दाढ़ी और बिच्छू की दुम--नहीं-नहीं, डंक-सी मूँछ 
उहुँ! आप तनिक भी सहृदय नहीं । इसे कुछ नीची 
कीजिये ! 

हाथ बढ़ाता है 

विकट०--( कपट कर ) सीधे बताओ किधर से जाना 
होगा ? 

सधु०--दो पथ हैं । एक सुन्दर राजमन्दिर में जाता है, जहाँ 
ओमती सुरमादेवी विराजमान हैं ओर दूसरा बन्दीगृह में 

* हहाँ राज्यश्री हैं। आप किस रानी से भेंट किया 


चाहते हैं ? 

विक्रट०--( चोंककर )-सुरमा ! कौन ? 

मधु०--अजी ! वह नई रानी है। इस नये राज्य की! सममते 
नहीं, राजा लोग जब नये राज्य बना सकने हैं तो उस में 
रानी वही पुरानी रकखेंगे ? 

विकरट०--यह्‌ कहाँ की राजकुमारी हैं ? 

मधु०--अरे इसी बुद्धि पर तुम रानी से मिलने चलो हो | 

( उसे छुरा निकालते देख कर डरता हुआ )--पहले उसे भीतर 
करो, नहीं तो मेरे प्राण बाहर आ जायँगे ! 

विक्रट--तो बताओ शीघ्र । 

मधु०--वह तो इसी कान्यकुब्ज की एक मालिन है । उसे 
भीतर * '“'““( भयभीत होकर छुरे को देखता है ) 

बिकट०--( छुरे को भीतर रखता हुआ सोचता है )--तो क्‍या 
बही सुरमा--महारानी ! देवगुप्त की प्रणयिनी ! उस के यहाँ 
कौन-सा पथ जायगा ? 

मधु०--यही- सामने दिखा कर )-ओर उघर--( बताकर )-- 
आप राज्यश्री से मिल सकते हैं । 

बविकट०--अच्छा अब तुम विश्राम करो । 

उसका हाथ-पैर बाँधने लगता है 

मधु०--यह क्‍या ? यही मित्रता है ! 

विकट० --चुप रहो--( संकेत करता है ) 
( दूसरा दस्यु ऋ,ता है, उसे वहीं छोड़कर विकटधोष चला * 

जाता है, दूसरा दस्यु उसे घसीट कर ले जाता है। ) 

पांचवां दृश्य 
( सुस्मा गा रही है ) ५ 
सम्हाले कोई कैसे प्यार 
मचल-मचल उठता है चंचल 
भर लाता है आँखों में जल 
बिछलन कर, चलता है उस पर 
लिये व्यथा का भार 
सिसक-सिसक उठताहै मन में, 
किस सुहाग के अपनेपन में, 
छुई-मुई-सा होता, हँसता, 
|; कितना है. सुकुमार 
# देव०--सुरमा ! तुम्हारा स्वर कितना मधुर हैं ' 
नेपथ्य से-- 
“यह तुम्हारे दुर्भाग्य के मन्द ग्रह की प्रभा है ?” 
देव०--( चोंककर ) यह कोन ? 
दूर से कोलाहल की ध्वनि 
देव०--यह कया ! 
नेपथ्य से-- 
“बह है तुम्हारी सुख्-निद्रा का अन्त सूचक शत्रु सेना 
का शब्द । मूखे ! अब भो भागो ।” 
५ देवगुप्त भयभीत सुरमाके पास से उठ कर भाग जाता हें । 
सुरमा-' प्रियतम ! सुनो-सुनो” कहती रह जाती हे । 


श्ष्द बावू जयशह्डर प्रसाद 
( विकटघोष का प्रवेश ) 
सुरमा--हे भगवान ! 
विकट०--रमणी ! जब तुम्हें कोई चलने को कहता है तो पेरों 
में पीड़ा का अनुभव करने लगती हो। जब विश्राम का 
समय होता है तो पवन से भी तीत्रगति धारण करती हो । 
तुम स्नेह से पिच्छल, जल से अधिक्र तरल, पत्थर से भी 
कठोर ! इन्द्रधनुष से भी सुन्दर बहुरंगशालिनी ! स्त्री ! 


सुरमा--तुम कौन हो ? यक्ष नहीं, तुम्हारा स्वर तो परिचित- 
साहै! 

विकट०-- ( बनावटी बाल अलग करके )--परिचय ? तुम लोगों 
से परिचय आक्राश-नट के डूबते हुए तारों का-सा है-- 
उज़बल आलोक फैला कर अंधकार में विलीन हो जाना । 
प्रबद्चना की पुजार्नि ! युवती, रमणी सुरमा ! तुमने तुमे 
पहचाना ? 

सुरमा-पहचानती हूँ शांति भिन्नु! मेरा अपराघ क्षमा करोगे ! 

शांति०--अपराध का पता लगा है अभी, सुरमा ! मेंने तो यही 
कहा था क्रि-“अभी विलम्ब है, थोड़ा ठहरो”-तब तुमने 
समीर की-सी गति धारण कर ली, आँधी चल पड़ी। 


ठहरने का क्षण समय की सारणी से लोप हो गया | बाह-री 
छलना ! 


सुरमा-क्षमा करो शांतिभिक्तु ! 

विकट०--अभी नहीं सुरमा ! विलम्ब है । 


प्रस्थान 


छठा दव्श्य 


राज्यश्री बन्दीगृह में 

नरदत्त-कौन न कहेंगा कि महत््वशाली व्यक्तियों के सौभाग्य 
अभिनय में धूर्तता का बहुत हाथ होता है । यदि किसी 
साधारण मनुष्य का यही काम होता जो महाराज देवगुप् 
ने किया है, तो वह चोर, लम्पट और धूर्ता आदि उपाधियों 
से विभूषित होता। परन्तु उन्हें कौन कह सकता है ?- 
( राज्यश्री को देख कर )-अहा, कैसा देवी का-सा रूप है ! 
देखते ह्वी श्रद्धा होतो है । 

अन्य प्रहरियों का प्रवेश 

नर०-क्यों जी, तुम लोग अब तक कहाँ थे ? बड़ा विलम्ब 
किया ! 

एक-आप को क्‍या मालूम नहीं ? उधर इतना बखेड़ा फला है ! 

नर०-क्या ? कुछ सुनें भी । हम तो यहीं थ न ! 

एक-राज्यवर्धन की सेना घुसी चली आ रही है ! 

नर०-ओर महाराज ? 

एक-जायेंगे कहाँ ? दुगे-द्वार पर तो भीषण युद्ध हो रहा हैं । 

नेपथ्य में रण-वाद्य और कोलाहल 
नर०-अच्छा, तुम लोग सावधान रहना । मैं देख आऊँ- 


प्रस्थान 
दूसरा-क्या कहें, यह चुड़ेल भी हम लोंगो के पीछे लगी है, 
नहीं तो अब तक हम लोग नो-दो ग्यारह होते ! 
राज्यश्री-( चेतन्य होकर )-क्यों जी यह युद्ध का शब्द केंसा ! 
रण-कोलाहल । विकटधोप का प्रवेश 
विक्रट०-क्यों यही गप्प लड़ाने का समय है ! ज्ञाओ-- 
शीघ्र युद्ध में जाओ, महाराज ने बुलाया है। मुझे राज्यश्री 
को दूसरे स्थान में ले जाने की आज्ञा हुई है । 
पहिला-तब तो आपके पास कोई आज्ञापत्र होगा ? ऐसे हम 
लोग केसे टलें ! 
तीसरा-यह तो पागल है, भला आप असत्य कहेंगे। हम लोग 
जाते है. ( स्वगत ) किसी प्रकार पिण्ड तो छूटे ! 


सब का प्रस्थान 
विकट०-भद्रे | शीघ्र चलो । महाराज़कुमार राज्यवर्धन का 
आदेश है कि राज़्यश्री को युद्ध से कहीं अलग ले जाओ | 
राज्य८-क्या ? भाई राज्यवर्धन ! 
विकट-हाँ, उन्होंने कहा है कि युद्ध के ओर भीपणा होने की 
संभावना है, इस लिये आपको शीत्र ही किसी सुरक्षित 
स्थान में पहुँचना चाहिये । 

राज्य०-तो चलो । 
मिकट०-( कुछ विचार कर ताली बजाता है-दो दस्युओं का 

प्रवेश ) देखो, उसी गुप्त-माग से इन्हें ले चलो । में अभी 

आता हूँ । 

राज्यश्री का दस्युओं के साथ प्रस्थान 

( नेपथ्य से सुरमा का क्रन्दन । रण-कोलाहल । विकटघोष 
का उस ओर जाना, सुरमा को लिये हुए फिर आना। सुरमा 
मूच्छित-सी । ) 
विक2०-सुरमा ! सावधान ! नहीं तो प्राण न बचेंगे । 
सुरभा-( चैतन्य होकर ) कोन शांति- 
विकट०-चुप, तुम चाहे कितनी भी कुटिलता ग्रहण करो, पर में 
सुरमा०-मेरे शांति-मेरे प्रिय ! 
विकट०-इस अभिनय का काम नहीं । चलो, वह देंखो, युद्ध 

समीप आता जा रहा है । अरे, लो वे इधर ही आ रहे हैं ' 

( विकटघोष सुरमा को लेकर जाता है। एक ओर से 
देवगुप्त, दूसरी ओर से राज्यवर्धन का प्रवेश ) 

राज्वधेन-दुष्ट मालव ! अब भागने से काम न चलेगा-साव्रधान ! 

तेरी नीचता का अन्त समीप है । 
देवगुप्त-तो में प्रस्तुत हूँ । 

(युद्ध । देवगुप्त की रुत्यु । ) 
यवनिका पतन 


तीसरा अंक 
पहला दृश्य 
पथ में 
सुरमा-तब ? 
विकठ-आओ, हम-तुम फिर से सममौता करलें । 
सुरमा-( ठण्डी श्वास लेकर ) स्वीकार है । 
बिकट०-तो चलो, गोड़ के शिविर में चलें । 
सुरमा-वहाँ क्या करना होगा ? 
विकट०-बहाँ चलने पर वताऊँगा, पहले किसी प्रकार शिविर में 
घुसना होगा । 
नरेन्द्रगुप्त का एक सहचर के साथ प्रवेश-विकटभट 
ओर सुरमा का छिप जाना । 
नरेन्द्र--वयस्य ? बड़ी विपम समस्या है। राज्यवर्धन आज 
मेरे शिविर में आवेगा, बस यही अवसर है। मगध के 
गुप्तों का गौरव इन वर्धनों के चरणों में लोट रहा है । 
मुझसे यह नहीं देखा जञाता। मगध आज नतफण सन्त्रमुग्ध 
सर्प है, उसका यह नीरब अपमान मुझसे नहीं देखा 
जाता 

सहचर--इसीलिये तो परम भद्टारक ने आप को सुदूर गोड़ में 
भेज दिया है। आपकी तेजस्विता से आप के कुल के लोग 
भी सशंक हैं । 

नरेन्द्र _ आज इसका निपटारा करना है। राज्यवधेन मेरे हाथ में 
होगा, उसका अन्त होने पर हर्षवधन--कल का छोकरा-उसे 
डँगलियों पर नचा दूँगा ! 

सह्‌०--परन्तु क्या आप स्वयं हत्या करेंगे ? 

नरेल्द्र०-नहीं यह तो असम्भव है। मुके एक साहसिक ओर 
वेश्या की आवश्यकता है, जिस में वह प्राणों के साथ 
कीर्त्ति से भी वंचित रहे । परन्तु मिले जब तो-- 

सह०--यह घटना आकस्मिक रूप से होनी चाहिये। तो फिर 
कहिये, में खोत्न लाऊँ | 

( बिकटघोष संकेत करता है, दोनों बाहर आते हैं ) 

नरेन्द्र०-तुम कौन हो ? 

विकट०-हम लोग गायक हैं । 

नरेन्द्र०-( देखकर )-क्यों जी यह तो हम लोगों के काम का 
मनुष्य हो सकता है ? ( विकटभट से ) तुम गायक नहीं हो, 
तुम्हारे मुख पर तो कला की एक भी रेखा नहीं हैं । स्पष्ट 
रक्त और हत्या का उल्लेख तुम्दारे ललाट पर हे । 

विकट०-ज्ञीवन बड़ा कठोर है, इसकी आवश्यकता जो न करावे । 
सच बात तो यह है कि मुझे अपने सुख के लिये सब डंडे 
करना अभीष्ठ है। 

नरेन्द्र ०-यही तो पुरुषार्थ की बात है, तुम में पूर्ण मनुष्यता है। 
( सुरमा की ओर देखकर ) ओर तुम आवश्य गा सकती 
हो । चलो, मुझे तुम दोनों की आवश्यकता है । 

विक्रट०-तो मेरा पुरस्कार ? 

नरेन्द्र०-काम देखकर मिलेगा । आज शिविर में राज्यवर्धन 
का निमन्त्रण है. उसी उत्सव में तुम लोगों को चलना 

होगा । 

विक्रट-( अलग सुरमा से ) राज्यवर्धन-सुरमा, तुम्हारे भाग्याकाश 
का धूमकेतु और मेरे लिये तो सभी शत्रु हैं । बोलो, क्या 
कहती हो ? 

सुरमा-जो करो, में प्रस्तुत हूँ । ( अलग )-हाय ! दूसरा पथ 
नहीं, यदि में कहती हूँ क्रि नहीं तो, उद्ढोँ... ...फिर, यही 
सही, इस ओर से भी प्राण नहीं बचता । 

बिलट०-हम लोग चलेंगे । 

नरेन्द्र-तो चलो | 

सब जाते हैं 
मधुकर का प्रवेश 

मधु«-प्राणा बचे बाबा, अब इन राजाओं के फेर में न पडूँगा । 
ओह, उस बिटक्रघोष का बुरा हो, कहाँ से टपक पड़ा ! 
राज्यश्री भी कहीं इधर-उधर चली गई होगी । सुरमा 
का दुभाग्य ! वह भी कुल ही दिना के लिये रानो बन गई 
थी ! मुझे छुट्टी मिली इस प्रतिज्ञा पर क्रि मैं राज्यश्री को 


राज्यशी २०५ 


खोज निकालूँगा | पर जाऊँ किधर * वह बड़े-बड़े शिविर 
पड़े दिखाई देरहे हैं, तो उधर ही चलूँ । हूँ, सोंधी बास तो 
आ रही है--चलूँ १ नहीं अब भागों; त्राह्मण देवता ! भीख 
माँग कर खा लेना ठीक है, पर किसी राजा के यहाँ 


क॒दापि ना 
प्रस्थान 


दूसरा दृश्य 
स्थान--कानन, राज्यश्री को लिये हुए दोनों दस्यु ) 
राज्य+-मैं दुखी हूँ, दस्यु तुम धन चाहते हो, पर वह मेरे 
पास नहीं । 
दस्यु-परल्तु मैं तुमको छोड़ूँ कैसे, क्या करूँ ? तुम मुझे कुछ 
धन दिखवा दो । 
राज्य०--अर्थी ! तुम इतने मूखे हो ! मेरा राज्य छिन गया, सब 
लुट गया । भला अब मैं कहाँ से दिलवा दूँ ! 
दस्यु--तब मैं तुम्हें किसी के हाथ बेच दूँगा। क्‍यों जी, यही 
ठीक रहा। 
दूसरा०--और क्या किया जायगा। 
राज्य०--तब अच्छा हो कि मेरे जीवन का अन्त हो जाय ' 
भगवान, तुम्हारी इच्छा पूर्णा हो ' 
नेपथ्य से गाना 
अब भी चेत ले. तू नीच ! 
दुःख-परितापित धरा को स्नेह-जल से सींच ॥। 

शीघ्र तृष्णा-पाश से नर ! कण्ठ को निज खींच । 
स्नान कर करुणा-सरोवर, धुले तेरा कीच। 
पहिला०--यह्‌ क्‍या 
दूसरा०--हम लोग क्‍या कर रहे हैं ? 
दिवाकरमित्र का प्रवेश 

दिवा०--क्षणिक संसार ! इस महाशून्य में तेरा इन्द्रजाल किसे 
नहीं भ्रात करता । करुणे ! इस दुःखपूणं धरणी को अपनी 
क्रोड़ में चिरकालिक शाँति दे, विश्राम दें। ( देखकर )-- 
अरे, यह वनलक्ष्मी-सी कोन है ? विपाद की यह कालिमा 
क्यों ? ओर ठुम लोग कोन हो, भाई ? 

दस्यु--हम लोग दस्यु हैं । 

दिवा०--और तुम देवी ? 

राज्यश्री--जब विपत्ति हो, जब दुदंशा की मलिन छाया पड़ी हो, 
अपने उज्ज्वल कुल का नाम बताना, उसका अपमान करना 
है । देव, में एक विपन्न अनाथा हूँ ! जीवन का अत चाहती 
हूँ--मृत्यु चाहती हूँ। | 

दिवा०-यह्‌ पाप ! देवि, आत्महत्या या स्वेच्छा से मरने के 
लिये प्रस्तुत होना, भगवान्‌ की अवज्ञा है। ज्ञिस प्रकार 
सुख दुःख उसक दान हैं, उन्हें मनुष्य भेलता है, उसी 
प्रकार प्राण भी उसी की धरोहर है। तुम अधीर न हो। 
क्यां भाई तुम प्राण चाहते हो या धन ? 

पहिला«--मुझे; तो धन चाहिये | 


राज्यश्री २०७ 


द्वा०--तो चलो, मेरे कुटीर पर जो कुछ है, सब ले लो । 

दूसरा०--किन्तु मुझे तो अपनी शाँति दीजिये । देव, मैं इस कर्म 
से अत्यन्त व्यथित हो गया हूँ! अपने अब पद्‌-रञ्ञ की 
विभूति दीजिये । 

दिवा०( हँस कर )-अच्छा वैसा ही होगा; चलो सब लोग 
आश्रम पर | रेवातट पर कुमार हर्षवर्धन ओर पुलकेशिन्‌ 
चालुक्य का युद्ध चल रहा है। अनेक लोग हताहत हो 
गये हैं। कया तुम लोग उन आहतों की सेवा-शुभ्रपा कर 
सकोगे । 

राज्य०--क्‍्या ? कुमार ह॑वद्धन ! 

द्वा०--हाँ देवी, चलो आश्रम समीप है ! 

प्रस्थान 


तीसरा दृश्य 
रेबातट की युद्ध-भूमि । रण-बाद्य बजता है, एक ओर से 
हपेवर््धन और दूसरी ओर से पुलकेशिन अपनी 
सेना के साथ आते हैं । 
हपे०--चालुक्य ! तुम वीर हो । 
पुलके०--उत्तरापब्रेश्वर ! अभी मुक्के अपनी वीरता की 
है] परीक्षा देनी है, क्योंकि विदेशी हों को विताड़ित करने 
वाले महावीर हर्षवर्द्धन के शत्न का आज ही सामना है्‌। 

हपे०-पर मैं अब युद्ध न करूँगा। (हाथ डठाकर कर )-- 

ठहरो, कोई अख््र न चलावे । 
( रण-वाद्य बन्द हो जाते हैं ) 

पुलके०-क्यों ? युद्ध से विश्राम क्यों ? 

हषे०--मुझे साम्राज्य की सीमा नहीं बढ़ानी है। बसुंधरा के 
शासन के लिये एक प्रवीर की आवश्यकता होती है, सो इधर 
दक्षिणापथ में उसका अभाव नहीं । महाराष्ट्र सुशासित 
वीर-निवास है । मुझे तो उत्तरापथ के द्वार की ही रक्षा 
करनी है । 

पुल०--नहीं, नहीं, वातों से काम नहीं चलेगा सम्राट्‌ ! आज 
मुझे क्षात्र-धर्म की परीक्षा देनी है ! युद्ध होगा । 

हर्ष०--मैं इस वीरोन्माद, इस उत्साह का आदर करता हूँ। 
परन्तु चालुक्य ! मेरा मन व्यथित हो उठा है। मैंने सुना है 
कि मेरी अनाथा दुखिया बहिन कहीं इसी विन्ध्यपाद में है । 
में अभी जाना चाहता हूँ । 

पुल०--क्या ! महारानी राज्यश्री अभी जीवित हैं ? 

हपे--हाँ पुलकेशिन ! मुझे अभी-अभी चर ने यह सन्देश दिया 
है । दक्षिणापश्रेश्वर, में अभी विदा चाहता हूँ । 

पुल०--महाबीर, जेसी आपकी इच्छा। मैं आपसे संधि, युद्ध, 
सब में अपने को धन्य समभता हैँ । 

हे ०--( हाथ फैलाकर )--तो आओ भाई ' 

( दोनों गले से मिलते हैं ) 

( सरयू का तट--अशोक कानन, विक्रटघोष अपने साथी 
डाकुओं के साथ बैठा हुआ; सामने देवी की उम्र मूर्ति ) 
विकट०--सुरमा अभी तक सव नहीं आये ! वह चीनी यात्री 

अवश्य बड़ा धनी होगा, सुरमा ! नव तक तुम कुछ 
गाओन! 
सुरमा--( गाती है-- ) 
जब प्रीति नहीं मन में कुछ भी 
तब क्यों फिर वात बनाने लगे। 
सब रीति प्रतीति उठी पिछली 
फिर भी हंसने मुसकाने लगे॥ 
मुख देख सभी सुख खो दिया था 
दुख मोल इसी सुख को लिया था । 
स्वेस्व ही तो हमने दिया था 
तुम देखने को तरसाने लगे॥ 
सुएनच्वांग को लिये हुए डाकुओं का प्रवेश-- 
विकट०--हा हा हा हा ! आ गया ! क्‍यों धर्म कमाने आया 
था तो पूँजी के लिये कुछ रुपये भी लाया था 
सुएन०--दस्युराज ! मैं रुपये लेकर नहीं आया हूँ । मेरे पास 
थोड़ा-सा धर्म है और कुछ शान्ति है-तुम चाहते हो 
लेना ९ 

विकट०-मूखे ! शांति को मैंने देखा है, कितने शवों में वह 
दिखाई पड़ी ! शांति को मैंने देखा है, दरिद्रों के भीख माँगने 
में ! मैं उस शांति को धिकारता हूँ । धर्म को मैंने खोजा-- 
जी पत्रों में, परिडतों के कूटतर्क में, उसे विलखते पाया; 
मुझे उसकी आवश्यकता नहीं ! 

सुएन०--तब क्या चाहिये ? 

विक्रट४--या तो धन दे या रक्त । जो मुझे धन नहीं देता, उसे 
मेरी देवी को रक्त देना पड़ता है ! 

सुएन०-रक्त से किस की प्यास बुभती है, जानते हो ?-- 
पिशाचों की, पशुओं की ! तुम तो मनुष्य हो । 

विकट०-ओह ! मेरी प्रतिमा-मेरी क्रूरता की देवी-नर-बलि 
चाहती है । तू बहुत स्वस्थ है, विदेशी ! मेंने राजरक्त से 
पहले-पहल हाथ रंगा था, वह कितना लाल था ! उसका 
मनोरंजन कितना ललित था ! सुरमा ! स्मरण है वह 
राज्यवर्धन की हत्या ? बड़ी उत्साहवर्धक थी वह ! 

सुरमा- प्रिय, वह भयानक दृश्य था-आह ! मैं गा रही थी, 
राज्यवर्धन के हाथ में मदिरा का पात्र था ओर तुम थे 
खड़े । उसकी मदिर ट्ष्टि मुक पर पड़ी थी । अनुचर सब 
मद-विहल थे । सहसा तुम्हारी आंखें चमक उठीं, ज्योंही 
राजकुमार ने मेरी ओर हाथ वढ़ाया--दूसरा पात्र माँगा, 
तुमने कितनी भीपणाता से प्रहार क्रिया ! वह छुरी पत्थर 

का कलेजा भी छेद देती--राज्यवधेन तो साधारण मनुष्य 
था। 

विकट०--हाँ सुरमा ! वह मेरा हाथ था ! अ्रब तो में रक्त 
देखकर अत्यन्त प्रसन्न होता हूँ ! यात्री ! तो आज ही 
तुम्हारी बली होगी; प्रस्तुत रहो ! 

सुएन०--मुम प्रार्थना कर लेने दो-- 

सुरमा-देवी की जय ! 

( सुर्मा के साथ सब विक्रट नृत्य करने लगते हैं । भिक्तु प्रार्थना 
करता है । अकस्मात्‌ आँधी के साथ अंधकार फैलता है। 

सब चिल्लाने लगते हैं--दस्युपति! उस भिक्नु को 
छोड़ दो” ! “उसी के कारण यह विउत्ति हैं”! 
“छोड़ो उसे | ”-प्रार्थना करते हुए सुएनच्बांग 
को सब धक्का देकर हटा देते हैं । ) 
पाचवां दृश्य 
दिवाकरमित्र का तपोवन 

राज्यश्री-दुखों को छोड़ कर ओर कोई न मुभसे मिला मेरा 
चिर सहचर ! परन्तु अब उसे भी छोड़ूँगी । आर्य, मुझे 
आज्ञा दीजिये। स्त्रियों का पवित्र कतंव्य पालन करती 
हुई इस क्षणा-भंगुर संसार से बिदाई लूँ । नित्य की ज्वाला 
से यह चिता की ज्वाला प्राण बचावे । 

दिवा०--देवी, में यह कदापि नहीं कह सकता । यह धर्म नहीं, 

आत्म-हत्या है । सती होना जल मरने से ही नहीं हो 
सकता । यह तो में नहीं कह सकता कि इस पुतले को 
बना कर दुख का सम्बल देकर विधाता ने क्‍यों अनन्तपथ 
का यात्री त्रनाया; पर इस से इतना भयभीत क्‍यों रहूँ? 
उस करुणानिधान की स्नेहानुभूति इसी में तो कलकती 
है। प्राणी दुखों में भगवान के समीप होता है, देवी ! 
उसको... ..... 


राज्य०--परन्तु अब इस हृदय में बल नहीं है, महात्मन्‌ ! आज्ञा 
दीजिये। मेरे इस अन्तिम सुख में बाधा न दीजिए-- 
( प्रार्थना करती है ) 
जय जयति करुणा-सिन्धु । 
जय दीनजन के बन्धु ॥ 
जय अखिल लोक ललाम | 
जय जय भुवन अभिराम ॥ 
जय पतित पावन नाम । 
जय प्रणात जन सुख-धाम ॥ 
जय देव धर्म स्वरूप । 
जय जय जगत्पति भूप ॥ 


( चिता प्रज्वलित होती है । राज्यश्री का उस में प्रवेश करने का 
उपक्रम, सहसा--' ठहरो-ठहरो !” का शब्द । दस्यु, जो भिछु 
हो गया था, दोड़ता हुआ आता है ) 
राज्य >--अब क्‍या ? 

भिक्ु--सम्राट्‌ हपेवर्थन आ रहे हैं । 
राज्य०--कोन भैया हषे-- 
हे का प्रवेश 

राज्य+--आओ हे ! इस अन्तिम समय में तुम आ गये ! मेरा 
सारा विषाद चला गया । 

हषे०--हे भगवान ! में यह क्‍या देखता हूँ । प्रतिहिसा से प्रेरित 
होकर लाखों प्राणों के संहार करनेवाले हृदय, ओर भी वज्ञ 
हो जा ! बहिन, मैंने इतना रक्तपात किया, क्‍या इसी लिये 
कि राज्यश्री जल मरे ओर इतना हृप्त राजचक्र फिर मेरी 
असफलता पर एक बार हँस दे ? उत्तरापथ के समस्त 
नरपति आज इन चरणों में प्रणत हैं। बहिन यह मरण का 
समय नहीं है; चलो एक बार देखो कि तुम्हारे नीच शत्रुओं 
का क्‍या परिणाम हुआ। कान्यकुछज के सिंहासन पर 
वरद्धन-वंश की एक बालिका ऊर्जस्वित शासन कर सकती 
है, यही तो मुमे दिखला देना था ! 

राज्य०--भाई हे. यह सत्नज़टित मुकुट तुम्हें भगवान ने इस 
लिये नहीं दिया कि लाखों सिरों को तुम पैरों से ठकराओ | 
मेरी शांति ढुँढ़ कर तुमने उसे इतनी बड़ी नर-हत्या में 
पाया ! हु ! विचार करो, तुमने मेरे सद्श कितनी स्त्रियां 
को दुखिया बनाया ! तुम्हें क्या हो गया था ? 

',,. हृषे०--( सिर नीचा करके )मेरा श्रम था ! किन्तु अब ! 
राज्य०--अरब मुझे आज्ञा दो कि में तुम्हारा प्रायश्चित करूँ 

ओर सती धर्म का पालन भी । 

हषे०--बहिन ! हम लोग दो ही तो बचे हैं। भाई राज्यवर्धन 
की हत्या हुई, अब तुम भी ज्ञाना चाहती हो, मेरे वर्धन- 
कुल की यह दशा ! तो फिर यही हो राज्यश्री ! 

राज्य०--क्या भाई राज्यवर्थन भी नहीं रहे ! 

हषे--हाँ वहिन ! जब उन्होंने दुष्ट मालव को दर्ड देकर कान्य- 
कुब्ज का उद्धार किया, उसी समय वंधुनामधारी नरेंद्र- 
नीच नरेंद्र-ने पड़यंत्र से उनका प्राण नाश कराया ! आज 
तक भणिड उसका पीछा कर रहे हैं, वह भाग रहा है। 
तो फिर मैं ही क्‍या करूँगा ?--( द्वाकर मित्र से )-- 
आर्य ! मुझे भी कापाय दीजिये। 

राज्य9- ( चिता से हट आती है )-भाई ! तुम भी......! 
नहीं, ऐसा नहीं होगा। मैं तुम्हारे लिये जीवित रहूँगी । 
मेरे अकेले भाई ! मुझे क्षमा करो, मैं कठोर हो गई थी। 

हप०--( बड़ी प्रसन्नता से ) चलो ! पराक्रम से जो सम्पत्ति, 
शस्त्र-बल से जो ऐश्वय मैंने छीन लिया है, उसे पात्रों को 
दे दूँ । हम राजा होकर कंगाल बनने का अभ्यास करें । 

राज्य +--चलो भाई जहाँ तक बन पड़े, लोक-सेवा करके अंत में 
हम दोनों साथ ही कापाय लेंगे । 


सब का प्रस्थान 


चोथा अंक 
पहला दृश्य 
कानन में--साधु के वेष में विकटघोष 

सुरमा--यह आज नया रूप केसा ? 

विकट०--कान्यकुब्ज में स्वर्ण और रत्न की वर्षा हो रही है 
सुरमा ! राज्यश्री अपने समस्त कोष का अद्भुत दान कर 
रही है । वहाँ भी लूटना चाहिये न ! 

सुरमा--अब समझी | मुझे तो तुम्हारा यह रूप देखकर बड़ा 
संदेह हुआ था | 

विकट०--यही न कि मैं फिर साधु तो नहीं हो गया - 
( हँसता है )- 

( उसके साथी दस्यु, साधु के रूप में आते हैं ) 

एक दस्यु-परन्तु अब हम लोग कहां चलेंगे, कान्यकुबज का 
दान तो अन्तप्राय है। अब सुना गया है कि यहीं प्रयाग 
में ही फिर से दान होगा। और वह चीनी भित्षु भी साथ 
ही आ रहा है ! 

विकट०--चीनी भिक्ु --न जाने क्‍यों उसे इतना आदर 

', मिल रहा है ! 
दूसरा०--ओर साथ ही साथ धन भी | सुना है कि पहचनद के 

उद्तिराज, कामरूप के कुमारराज, वलभी के श्रुवभट 
भी यहाँ आ रहे हैं और सम्राट हर्षवर्धन सर्वस्व दान 
करेंगे । 
सुर्मा-तो में भी चलूँगी । 
विकट०--इसी रूप में ? 
( सुसमा नैपथ्य में जाती है ओर अवधूतिनी बनकर आती है ) 
सुरमा-- 
“अलख अरूप !” 
तेरा नाम, सब्र सुखधाम, 
जीवन ज्योति स्वरूप । 
मंगल गान, एक समान, 
सत्र छाया की धूप ॥ 
“अलख अरूप”' 
( सब गाते हुए जाते हैं ) 
( दो बोद्ध साधुओं का प्रवेश ) 
धर्मसद्धि--इतना अपमान ! यह चीनी भिन्नु भयानक परिडत 
निकला ! 
शीलसिद्धि--महायान ! तान्त्रिक उपासनाओं से भरा हुआ एक 
इन्द्रजाल ! उसको उन्नति ! भगवान तथागत ! तुम्हारे 
सत्य का इतना दुरुपयोग ! 
धरम०--अज्ञान प्राय: प्रबल हो ज्ञाता है और असत्य अधिक 


राज्यश्री २१७ 


आकर्षक होता है । किंतु यह चीनी यात्री ओर ह दोनों 
ही इसके प्रधान कारण हैं । 

शील०--फिर उपाय ? 

धमे०--उपाय होगा । देखा नहीं-यह दस्युओं का दल साधु 
बनकर जा रहा है । दान का अतिरूप है यह; जब ऐसे 
लोग भी उस पुण्य-भाग के अधिकारी होंगे, तब वह 
स्वयं विक्ृत होगा । चलो महास्थविर से कहना हैं। 

शील०--वे तो अत्यन्त उत्तेजित हैं । 

धमे०--चलो भी । 

दोनों का प्रस्थान 


दूसरा दृश्य 
प्रयाग में गंगातट 

हे, सपरिवार 

राज्य>--भाई, भस्डि ने कया कहा ? 
हषे०-मगुप्तकुल का दुर्नाम नरेन्द्र प्राणों क लिये अत्यन्त 
भयभीत है । वह संधि का प्रार्थी है और वह कहता 
है कि उस हत्या में वेश्या का सम्पक था, उसका नहीं। 
राज्य+--फिर भी वह्‌ ज्ञम्य है | अपना सम्बन्धी है। भाई 
ज्ञाने दो ! आज हम लोग दान देने चल रहे हैं, क्षमा 


करो भाई ! 

हर्ष०--तव तुम्हारी इच्छा । मेरा हृदय नहीं क्षमा करेगा, में 
अशक्त हूँ-- 


(एक दोवारिक का प्रवेश ) 

दौवारिक--जय हो देव ! 

हषे०-क्या है ? 

दोवा०--महाअ्मण पर आज़ एक भयानक आक्रमण हुआ था; 
किन्तु वे बच गये ! 

हपे०-महाअरमण पर ! उपद्रवी पकड़े गये ? 

दोवा०--नहीं देव ! वे निकल भागे । ऐसा बिदित होता है कि 
महाश्रमण के प्राण लेने का वह एक पडयन्त्र था, जिसके 
भीतर धार्मिक द्वेष काम कर रहा था । 

हष०--धर्म में भी यह उपद्रव ! राज्यश्री, देखो बहिन ! सब 
स्थानों पर क्षमा की एक सीमा होती है--( दौवारिक से ) 
ज्ञाओं डॉड़ी पिटवा दो कि यदि महाअमण का एक रोम 
भी छू गया तो समस्त विरोधियों को जीवित जलना 
पड़ेगा । 

राज्य०--चलो भाई ! हम लोग यह महासमारोह दूर से देखें । 
( सबका प्रस्थान | दूसरी ओर से दो भिक्षुओं का प्रवेश ) 


पहला--यही होना चाहिये । अब धर्म नहीं बचेगा । 
दूसरा--अब दूसरा उपाय नहीं । 


पहला--तो फिर वही ठीक किया जाय | 

दूसरा--वह तो प्रस्तुत है । 
पहला--तो फिर चलो । 
दोनों का प्रस्थान 


तीसरा दृश्य 
प्रयाग का दूसरा भाग, सुरमा का प्रवेश 
सुरमा-जैसे अंतिम अभिनय हो । आज यह क्या होगा ? इतना 
बड़ा उत्पात ऐसे ही चला करेगा ? असम्भव है । तो मैंने 
रोक नहीं लिया, नहीं मानता--हत्या करते-करते कितना 
निरदेय-हृदय हो गया है! ओर में कहाँ चल रही हूँ, वही 
जीवन; किन्तु वह धीर धारा न रही ! ठठा कर हँसना, 
नाचते हुए, स्थिर जीवन में एक आन्दोलन उत्पन्न कर 
देना | नहीं, यह कृत्रिम है, यह नहीं चलेगा ! राज्यश्री को 
देखती हूँ, तब मुझे अपना स्थान सूचित होता है । पता 
चलता है कि में कहाँ हूँ ! चलूँ, शायद रोक सकूँ ! 
(सुरमा का प्रस्थान ! दो नागरिकों का व्यग्रभाव से प्रवेश ) 
पहला--इतना बड़ा उत्पात ! 
दूसरा-होम करते हाथ जले ! 
पहला--ना भाई ! कितने ही ढोंगी घुस आते हैं--अधिक पुएय 
भी करने में कितना पाप हो सकता है ! 
» इसरा-परन्तु वह राजा का प्रताप था ! सुना नहीं कि उस 
नीच हत्यारे का हाथ काँप कर रह गया। 


र२० वावू जयशदूर प्रसाद 
पहला-पकड़ लिया गया क्रि नहीं ? 
दूसरा--चलो देखा ज्ञाय । 

प्रस्थान 


चोथा दृश्य 
( बुद्ध-प्रतिमा के सम्मुख सत्राट्र हर्षवर्धन ओर प्रमुख सामन्त- 
गण तथा चीनीयात्री सुएनच्याँग ) 
हपे०--( सब मणि-रत्र दान करता हुआ अपना सर्वस्व उतार 
देता है । राज्यश्री से ) दो बहिन ! एक वस्त्र । 
( राज्यश्री देती है) 
हपे०--क्यों, मेरी इसी विभूति ओर प्रतिपत्ति के लिये हत्या 
की जा रही थी न ? में आज्ञ सबसे अलग हो रहा हूँ । यदि 


कोई शत्रु मेरा प्रागादान चाहे, तो वह भी दे सकता हूँ । 
“जय महाराजाधिराज हपेवर्धन की जय !? 


सुएन०-यह भारत का देव-दुलंभ दृश्य देखकर सम्राट ! मुझे 
विश्वास हो गया कि यही अमिताभ की प्रसब-भूमि हो 
सकती है । 
( विकटघोश को लिये हुए प्रहरियों का प्रवेश ) 
राज्य “-महाश्रमणा, मुझे भी एक बस्त्र दीजिए । 
सुएन०-सर्वेस्व दान करनेवाली देवी ! मैं तुम्हें कुछ दूँ-यह 
मेरा भाग्य ! तुम्हीं मुझे वरदान दो कि भारत से जो मैंने 

सीखा है वह जाकर अपने देश में सुनाऊँ। लो देवि !- 
( वल्ल देता है ) 
( हषे और राज्यश्री एक-एक बस्त में खड़े होते हैं ) 

भसिडि--देव, यह दान तो हो चुका, अब मैं भी कुछ माँगता हूँ । 
न्याय दीजिये । 

हरष०--यह्‌ ! साहसिक ! क्‍यों तुम मेरे प्राण चाहते थे न 

( विकटघोष चुप रहता है ) 

भरिड--देव ! यही नीच है जिसने कुमार राज्यवर्धन की हत्या 
की थी। मैंने इसे भागते हुए देखा था, परन्तु उस समय 
मैं नरेन्द्र के पीछे पड़ा था । 

हपे०--क्या ! यही है. ? 

सब लोग--बध करो ! वध करो ! ! 

राज्य+--ठहरो-( देख कर )--मुझे स्मरण हो रहा है । हाँ, वही 
तो है ! तुम हो शांतिभिछ्ु ? 

बिकट--हाँ देवी ! 

हपे०--क्या भिक्तु ! 

राज्य०-हाँ, यह भिक्ु था भाई ! मैंने इससे कहा था--तुम 
संयत करो अपने मन को, श्लाघा ओर आकांक्षा का पथ 
बहुत पहले छोड़ चुके हो--” परंतु यह... ... है भगवान्‌ ! 

बिकट०--मेरे वध की आज्ञा दीजिये । ओह ! प्राण जल रहे 
रोम-रोम से चिनगारियाँ निकल रही हें...... .. ... देस्ड 
दण्ड ! हे भगवान ! 

श्रर बाबू जयशझूर प्रसाद 


राज्य+--आज हम लोगों व दान किया है, भाई ! आज 
महात्रत का उद्यापन है। क्‍या एक यही दान रह जाय-- 
इसे प्राणदान दो भाई ! 
४ देवी राज्यश्री की जय ! ? 
सुरमा--( दोड़ी हुई आती है )--मुमे! भी महारानी ! स्त्री की 
मर्यादा ! करुणा की देवी ! राज्यश्री ! मुझे भा दस्ड ! 
राज्य०--अरे तू मालिन ! 
सुरमा-हाँ भगबति ! मेरा प्रायश्वित ? 
राज्य +--महाअमण ! आज सबका प्रायश्रित्त चित्त-शुद्धि- 
पूवेक कापाय लेने में है।आप इन दोनों को भी कापाय 
दीजिये । 
( महाश्रमण आगे बढ़कर दो काषाय देता है । विक्रटघोष 
का वंधन खोला जाता है ) 
सुएन०--“दस्युराज ! में रुपये लेकर नहीं आया हूँ । मेरे पास 
थाड़ा सा घम है आर कुछ शांति--तुम चाहते हो लेना ?! 
मेने यही एक दिन तुम से कहा था, वही आज भी कहता हूँ । 
( विकटवोप और सुरमा दोनों महाश्रमण के पैरों पर गिरते हैं। 
थालों में मणि-आभूषण ओर वस्त्र लिये कुमारराज्ञा, 
उदितराजा इत्यादि आते हैं ) 
हप०--यह क्‍या ? 
कुमार०-उसी धर्म की रक्षा के लिये वोधिसच्व का त्रत ग्रहण 
कोजिये | आप भिक्नु होकर लोक का कल्याण नहीं कर 

सकते । राज-दरड से ही आपका कत्तव्य पूर्ण होगा । 
लोकसेवा छोड़ कर आप ब्रतभट्ठ न कोजिये । 
सुएन०--हाँ महाराज ! इस धर्म-राज्य का शासन करने के 
लिये आपको राजमुकुट ओर दरड ग्रहण करना ही पड़ेगा। 
राज्य+--भाई ! यहाँ त्याग का प्रश्न नहीं है । यह लोकसेवा 
है । ऐसा राज्य करने का आदर्श आर्य्यावत्त की ही उत्त- 
साश्री हैं। 
( हपे नत होकर मुकुट ओर राजदर्ड ग्रहण करता है ) 
“जय महाराजाधिराज हर्षवर्धन की जय ! ” 
“जय देवी राज्यश्री की जय ! !” 
आलोक--पुष्पवर्पा 
समवेत स्वर से- 
करुणा-कादम्बिनी बरसे-- 
दुख से जली हुई यह धरणी प्रमुदित हो सरसे । 
प्रेम-प्रचार रहे जगतीतल दयादान दरसे । 
मिटे कलह शुभ शांति प्रकट हो अचर ओर चर से । 


यवनिक्रा पतन 


क्रेज 














कस 0 कट 
७० ज्जनलनत आपने 
प्रायश्चित 
( लेखक - मेटरलिक ) 
पात्र 

देवी-- परमात्मा की प्रतिमूरत्ति। 
कमला-- देवी के मन्दिर की परिचारिका । 
कुमारसिह-- कमला का प्रेमी । 
सुधा-- एक अनाथ बालिका । 
कामिनी ) 
भामिनी कल 
दामिनी » मन्दिर की अन्य परिचारिकाएँ । 
सुकेशी ह। 


स्वामी जी--. मन्दिर के पुरोहित । 


पहला अक 


[ भागीरथी के तटपर अन्नपूर्णा का विशाल मन्दिर स्थित है-- 
मन्दिर के दक्षिण भाग में परिचारिकाओं का निवास-स्थान है, 
बामभाग में अतिथि-शाला है। २ न्‍्मुख एक विस्तृत 
उद्यान है। रात्रि का समय है | देवी के भवन में 
प्रदीप जल रहा है ओर कमला स्थिरट्रष्टि से 
भगवती की ओर देख रही है । मन्दिर में 
सत्र शांति है ।] 
कमला-दया करो, देवि, मुझ पर दया करो । मुझे ज्ञान 

पड़ता है में कुपथ में जा रही हूँ। पर मैं कुछ नहीं कर 
सकती हूँ | बह आज आ रहा है। उस ने कह दिया है, 
वह आज अवश्य आवेगा । में उसे क्‍या कहेँगी, कुछ 
नहीं कह सकती हूँ । में नहीं ज्ञानती हूँ, वह क्‍या 
चाहता है। वह सदा मेरी ओर सतृ॒ष्ण नेत्रों से, अतृप्त 
दृष्टि से देखता है। और मैं-मुक्के भी न जाने क्‍या हो 
ज्ञाता है--उसकी ओर स्थिर होकर नहीं देख सकती। 
',  क्षणभर के लिए में तुम्हें भी भूल जाती हूँ। कुछ दिन 
पहले मैं कुछ नहीं जानती थी। में अब भी कुछ नहीं 

जानती हूँ । तो भी मेरा हृदय कभी-कभी चंचल हो जाता 
है । किसी अज्ञात वेदना से वह सदा पीड़ित रहता है । 
में किसी से कुछ पूछ नहीं सकती हूँ, किसी से कुछ 
कह नहीं सकती हूँ। अपने हृदय की वेदना मैं केवल 
तुम से प्रगट करती हूँ । आज्ञ तक मैंने किसी दूसरे से 
कुछ नहीं कहा है । यह व्यथा मैं चुपचाप सह लेती हूँ। 
इसे दूर करने की मुझे लालसा भी नहीं है । वेदना का 
भार हृदय में रखकर मुझे सुख होता है । यह कैसा सुख है, 
यह मेरी कैसी वेदना है ! 

वह कहता है, यह प्रेम है। में सुनती हूँ यह पाप है, अनु- 
चित वासना है । पर कया यह्‌ सचमुच अनुचित है ? इस में 
सन्देह नहीं है, में उसे सदा देखना चाहती हैँ । इस से मुझे 
लज्जा होती है, संकोच होता है । पर में उसे देखना अवश्य 
चाहती हूँ । यह क्या ग्रेम हो सकता है ? सुनती हूँ, विवाह 
के बाद पुरुष से प्रेम करना अनुचित नहीं है । वह कहता था, 
मन्दिर से जाते ही वह मुझ से विवाह कर लेगा। उसका 
गुरु आकर हम लोगों को सदा के लिए, जनन्‍्मजन्मान्तर के 
लिए, विवाह के हृढ़ सूत्र में ग्रथित कर देगा। किन्तु यदि 
तुम मुझ से इतना कह दो “तू पापिनी है, तू पाप कर रही 
है,” फिर चाहे कुछ भी हो, मैं नहीं जाऊँगी, तुम्हारी 
गोद से मैं अलग नहीं होऊँगी, तुम्हारे ही आश्रम 
में रहूँगी | चार वर्ष पहले तुम्हारे सामने मैंने जो सेवा-त्रत 

ग्रहण किया था, उसे भंग न करूँगी | हृदय की इस दुबेलता 
को दूर कर दूँगी। 
( बाहर पद-शब्द सुनाई पड़ता है ) 
सुनो, यह उसी का पद-शब्द है । तुम सुनती हो? वह आ 
रहा है, देवि ! मुझे ले जाने के लिए वह आ रहा है। मुझे 
विश्वास है, तुम अपनी दासी को पापिनी न होने दोगी । में 
नहीं जाऊँगी। 
[ द्वार पर आघात होता है. ] 
मैं क्‍या करूँ ? वह आ गया, द्वार पर आगया ! 
[ उठ कर जाती है. और द्वार खोल देती है । ] 
[ कुमारसिंह मन्दिर में प्रवेश करता है। उसके साथ 
एक बालक भी वस्र ओर आभूषण लेकर आता 
है। उसे रख कर वह चला जाता है । ] 
कमला--कुमार, तुम अकेले नहीं आये हो? बृक्ष के नीच वह 
कौन खड़ा है ? 
कुमारसिह--कमला कुछ भय मत करो । वह तुम्हारी दी सेवा के 
लिए खड़ा है । पर तुम उदास कैसी हो * तुम्हारा शरीर 
काँप क्यों रहा है ? प्रिये, थये थरो। वह देखो, आकाश 
में नक्षत्र भी हम लोगों के आगमन की प्रतीक्षा से चंचल 
हो रहे हैं। आओ, आज तुम्हें मे अपने हृदय मांन्दर की 
अ्रधिष्ठात्री देवी बनाऊँ । पर तुम्हारा भय अब भी नहीं गया 
है । क्‍या तुम्हें कुछ आशंका है ? 

[ इतने में देखता है कि कमला मूछित-सी हो रही है ।] 
प्रिये, यह क्या ? तुम मुझे कुछ उत्तर नहीं देती हो, तुम 
श्वास नहीं ले रही हो । तुम्हारा शरीर इतना शिथिल क्‍यों 
हो रहा है ? कमला, अधीर मत होओ, साहस कर आगे 
बढ़ो । कह्दीं ऐसा न हो कि उष:काल अपनी ज्योति के स्वर्ण 
जाल से हम लोगों के सुख पथ को निरुद्ध कर दे। आओ, 
विलम्ब मत करो । 

कमला--कुमार, मुझे छोड़ दो, में नहीं जा सकती हूँ । 

कुमारसिंह--हृदयेश्वरि, कमले, तुम मूर्छित हो रही हो। अपना 
मुख उठाओ । यह कैसा काँतिहीन हो रहा है। यह तुम्हारा 
अवगुएठन ही तुम्हारे श्वास को रोक कर तुम्हें कष्ट दे 
रहा है । 

[ कमला के मुख से अवगुण्ठन को हटा देता है। हठात्‌ 
कुमार का हाथ वेणी पर पड़ जाने से उसका बन्धन खुल जाता 
है ओर कमला के-जिसे अब भी कुछ सुधि नहीं थी--मुख पर 
केश-कलाप फैल जाता है। ] 
कमला--( चैतन्य होकर ) यह क्या है ? मेरे मुख पर यह्‌ 

क्या है ? 
कुमार--कमला, तुम्हारे केशों ने ही तुम्हें जागरित किया है। 
देखती हो ? तुम अपने ही सोन्दर्य से ढंक गई हो। 
[ कमला के मन्दिर के परिधान को निकाल कर उसे 
वस्त्र ओर आभूषणों से अलंकृत कर देता है।] 

कम्नला- कुमार, हाय ! तुमने यह कया किया ? 
( देवी की ओर देखकर ) 
देवि, में कुछ नहीं कर सकती हूँ । मैं विवश हूँ। तुम मेरी 
सहायता करो । भगवति, यदि तुम मुझे त्याग दोगी तो मैं 
किस से प्रार्थना करूँगी। 
शंख-नाद होता है । 

कुमारसिंह--कमला, सुनो, यह केसा शंखनाद हो रहा है । 

कम्नला-रात्रि का अन्तिम प्रहर व्यतीत हो गया। यह उस की 
सूचना के लिए है। 

कुमारसिद-प्रभात हो रहा है। देखो उन गवाक्षों से उषःकाल 
की अस्पष्ट आभा आ रही है । 

| कमला--उन गवात्ञों को मैं प्रभात के पूर्व ही खोल देती थी, 
जिस से जब माता जी परिचारिकाओं के साथ आवें तो 
प्रात:काल का शीतल पवन, शाँतिप्रद प्रकाश और पक्षियों 
का मधुर कलरव उनका अभिवादन करे । प्रार्थना का 
समय हो रहा है यह बतलाने के लिये में ही घण्टा बज्ञाती 
थी । यहाँ वह भिक्ञापात्र रक्खा हुआ है जिस से में दरिद्रों 
को श्रन्न और वस्त्र देती थी | अब वे आते होंगे । 
उन लोगों के आने का समय हो गया है। पर आज मैं 
नहीं रहूँगी । आकर जत्र वे मुझे नहीं देखेंगे तो वे लोग भी 

१ क्या कहेंगे ! मेरे स्थान में कोई दूसरी परिचारिका काम 
करेगी, उन दरिद्रों को भिक्तादान करने का सोभाग्य 


ढ़. _ 

किसी दूसरी दासी को प्राप्त होगा । 

कुमारसिंह--कमला ! अब शीघ्रता करो | विलम्ब करना उचित 
नहीं है। थोड़ी ही देर में परिचारिकायें आने लगेंगी। 
तब हम लोग जा नहीं सकेंगे । हम लोगों के भविष्य जीवन 
का यह सुख पथ सदा के लिए बन्द हो जावेगा । सुनो, यह 
कदाचित उनका ही पद-शब्द है । 

कमला--हाँ, वे लोग आ रही हैं, मेरी वहिन परिचारिकायें आ 
रही हैं | हाय, उनका मुझ पर कितना विश्वास था, कितना 
स्नेह था। समभती थीं, में बड़ी पवित्र हूँ। मेरी सेवा को 
वे श्रद्धा की टरष्टि से देखती थी । पर आज उन्हें सब जान 
पड़ेगा । जान लेते ही उन्हें घृणा होगी। मुझ पर उन का 
जितना अधिक प्रेम था, उतनी ही अब घृणा होगी। कलंक 
मैं साथ लेती जाऊँगी । केवल मेरा यह अवगुण्ठन और वद्र 
इस पचित्र मन्दिर में शेष रह जावेगा । 


हठात उसे किसी वात का स्मरण आ जाता है ओर 
बह भूमि से अवगुण्ठन ओर बस्त्र उठा कर 
देवी के चरणों के पास रख देती है । ) 
वे लोग ऐसा न समझें कि में अपने मन्दिर के उस परि- 
धान को, जिसे उन लोगों ने मुझे प्रेममाव से दिया था 
और जिस से मुझे सदा शाँति मिलती थी, मैंने अनादर * 
कर फेंक दिया है । देवी, मैं अपना वस्त्र तुम्हें देती हूँ 

अपना कार्य-भार भी तुम्हें सॉप जाती हूँ।( कुछ देर रुक 
कर ) देवी, मेरी ओर देखो । में तुम्हारी ओर देख रही हूँ, 
तुम्हारी आज्ञा की प्रतीक्षा कर रही हूँ । 
निश्चल दष्टि से देवी की प्रतिमा की ओर बड़ी 
देर तक देखती हूं । 
हाय, तुम तो चुप हो । 
कुमारसिंह--कमला, देवी तुम्हें जाने की अनुमति दे रही है। 
चलो | 
कमला--चलो । 
(कुमारसिंह कमला का हाथ पकड़ कर प्रभात के आलोक से रंजित 
संसार में जाता है। मन्दिर थोड़ी देर के लिए निस्तव्ध 
हो जाता है। फिर अकस्मात्‌ घण्टा बजने लगता है । ) 


दूसरा अक 


[ क्रमश: घण्टे का शब्द बन्द होता है। मन्दिर में फिर 
निस्तब्धता फैल जाती है । इस के बाद देवी की प्रतिमा में अपू्ब 
जाग्रति आ जाती है | ऐसा जान पड़ता है वह आज तक किसी 
चिन्ता में निमग्न थी । फिर मूर्ति सिंहासन से नीचे उतर कर 
कमला के परिधान ओर अवगुण्ठन को, जिसे वह देवी के 
चरणों के पास छोड़ गई थी, उठा कर अपने कोशेयबस्त्र और 
रत्राभरणों से अलंक़त शरीर पर डाल लेती है । फिर मधुर स्वर 
से कुछ गाने लगती है । गान करती हुई वह भिन्ञा-पात्र लेकर 
मन्दिर के बृहत्‌ द्वार पर आती है । ] 

देवी-- 
पाप-ताप में जल कर भी जो होता नहीं निराश, 
नहीं छोड़ सकता जो अपना प्रेम-पूर्ण विश्वास । 
रहता है क्या कभी जगत में उसका पाप कलंक ? 
कैसा भी हो उसको में तो दूँगी अपना अंक ॥ १॥ 
याद पड़ गया रोग में हो तो करती हूँ उपचार, 
डूब रहा हो तो कर लेती हूँ उसका उद्धार । 
भूल गया हो पथ तो उसका देती हूँ में साथ, 


॥ःः 

करुणा दृष्टि से मुझे; द्रवित कर देता सदा अनाथ ॥ २॥ 
सजल हगों से मुझको प्राणों का देता जो दान, 
उसकी भक्ति और श्रद्धा का रखती हूँ में मान। 
जिसकी दया-पूर्ण सेवा में होता नहीं विकार, 
निश्चल प्रेम देखकर उसका लेती हूँ. में भार॥ ३॥ 
[ इतने में द्वार पर आघात होता है । देवी तुरन्त ही द्वार 
खोल देती है और एक अनाथ बालिका मलिन च्त्र में आती 
है। देवी को देखकर वह द्वार ही पर छिप कर खड़ी हो जाती है 
ओर विस्मित होकर देवी की ओर दृष्टि करती है। ] 
देवी--आओ, सुधा उद्यान में आओ | छिप कर क्यों खड़ी होती 
हो सुधा ? 
सुधा--तुम्हारे बस्त्रों में आज यह प्रकाश कैसा है । 
देवी--उपःकाल के अनन्तर स्वेत्र प्रकाश है । 
सुधा-तुम्दारे नेत्रों में यह ज्योति कैसी है ? 
देवी-जो लोग सदा प्रेम भाव से प्राथेना करते हैं. उनके नेत्रों में 
ज्योति होती है । 

सुधा--तुम्हारे हाथों में यह प्रभा कैसी है ? 

देवी--जो लोग दरिद्रों को भिक्षा-दान करते हैं. उनके हाथों में प्रभा 
रहती है। 

सुधा-मैं अकेली आई हूँ । 

देवी--हमारे दरिद्र वन्धु कहाँ हैं ? 

सुधा-उन लोगों को आने का साहस नहीं होता । उन्होंने 

होता है । 

देवी--उन लोगों ने कया सुना है ? 

सुधा--सुना है कि कुमारसिह के साथ कमला भाग गई है । जो 
दरिद्रों को सदा भिज्ञा-दान करती थी, वह कमला आज 
नहीं है । 

देवी--क्या मैं कमला के समान नहीं हूँ ? 

सुधा--उन में से कुछ ने कमला को देखा भी था और वह भी 
उनसे कुछ बोली थी । 

देवी--केवल ईश्वर ने ही कुछ नहीं देखा, उसने कुछ नहीं सुना । 

[ दरिद्र, रोगी, अशक्त, भिन्नुकों का दल आता है । उस 

में कुछ स्त्रियां भी हैं, कुछ वालक भी हैं ओर कुछ बृद्ध हैं । यह 

देख कर कि कमला आगे खड़ी हुई है वे लोग विस्मय, भय और 

संकोच के साथ आगे बढ़ते हैं। सब द्वार पर आकर खड़े हो 

जाते हैं ओर देवी की ओर स्थिर द्रष्टि से देखते हैं । ] 

देवी-( भिन्ञापत्र लेकर )--तुम्हें क्या हो गया है? तुम लोग 
ठहर क्यों गये हो ? शीघ्रता करो । सूर्योदय हो गया है। 
प्राथंना-काल आ गया है। थोड़ी ही देर में मेरी बहिन- 
परिचारिकायें आजावेंगी ओर द्वार बन्द हो जावेगा । फिर 
भिक्षादान नहीं होगा । आओ, सब लोग आओ | 

एक भिक्नुक ( आगे बढ़कर )--माता जी, आम हम लोगों को 
भ्रम हुआ, हम लोगों ने-- 

देवी (उसे एक बस्तर देकर)--प्रकाश होने से भ्रम दूर होगा। 

दूसरा भिन्तुक (आगे बढ़कर)-हम लोगों ने रात के अंधकार में 
बुरा स्वप्न देखा है। 

देवी ( उसे भी बसल्य देकर )--निशाकाल व्यतीत हो जाने पर 
अंधकार नहीं रहेगा । बान्धवगण, आओ, हम लोग 
किसी प्रकार का कुभाव न रकक्‍खें। सब को क्षमा कर दें । 

एक स्त्री-बहिन, मुझे अपनी माता के लिए बस चाहिए । 

दूसरी श्ली-मुझे अन्न चाहिए । 

तीसरी स््लरी--मैं अपने पुत्रके लिये प्राथेना करती हूँ मुझे 
भिक्षा दो । 

[दिरिद्रों का दल भिक्ञा के लिए देंबी के चारों ओर खड़ा हो 
जाता है। देवी उन लोगों को बहुमूल्य वस्त्र, आभरगा, फल, 
फूल, वितरण करती है। देवी का भिक्ञापत्र कभी रिक्त नहीं 
होता । आज किसी वस्तु का अभाव नहीं है। जो जिसकी 
इच्छा करता है, वह उसे मिल जाती है। दरिद्रों का चिरकाल 
का मनोरथ पूरे हो जाता है। आज उनके आनन्द की सीमा 
नहीं है। कोई अपने बहुमूल्य वस्त्रों को देखकर चकित होता है। 
कोई अपने अलंकारों को विस्मित दृष्टि से देखता है. । दरिद्रों का 
आज आनन्द-दिवस है। उनके रोग, शोक. चिंता, भय, सन्देंह 
सब दूर हो जाते हैं।। सब लोग एकस्बर से हपे-ध्वनि करते हैं ] 
दरिद्रों का दल-भगवती अन्‍्नपूर्णा की जय ! माता कुमारी की 

जय ! कमला की जय ! 

(इतने ही में शंखनाद होता है। भिज्ञा-पात्र में कुछ नहीं रह्‌ 
जाता । देवी द्रिद्रों के समूह को द्वार से बाहर करती है, फिर 
द्वार बन्द कर देती है। प्रार्थना-काल का घंटा बजता है और 
माता जी अधिकारिणी परिचारिकाओं के साथ आती है। ) 
माता ज्ञी-(देवी की ओर देखकर)-बहिन कमिला, आज तुमसे 

प्राथनाकाल का घंटा नियमित समय पर नहीं बज्ञाया 

गया | इसलिए तुम्हें तीन दिन तक उपवास करना पड़ेगा। 
देवी (अबनत मुख होकर)--माता जी जैसा आदेश करती हैं 
में वैसा ही करूँगी । 

(माता जी आगे बढ़ती हैं ओर सिंहासन के पास जाकर 
प्रणाम करना ही चाहती है कि उन्हें जान पड़ा सिंहासन खाली 
है, देवी की प्रतिमा उसमें नहों है। परिचारिकायें भी भय से 
स्तंभित हो जाती हैं। कुछ देर तक सत्र चुप रह जातो हैं । फिर 
जो मनमें आता है सब कहने लगती हें । ) 
परिचारिकागणा-देवी नहीं हैं ' 

भगवती हम लोगों को छोड़ कर चली गई । 

हाय हम कैसे रहेंगी ! 

मंदिर अपवित्र हो गया है । 

यह्‌ किस के पाप का फल है ? 

यह हम लोगों का दुर्भाग्य है । 

यह कैसी घटना है ? 

(देवी भी आगे बढ़ कर सिंहासन की ओर, जहाँ उनकी 

प्रतिमा थी, निश्चल दृष्टि से देखती हैं । उस समय देवी का मुख 
अत्यन्त शांतियुक्त जान पड़ता है । ) 
माताजी-कमला, में जानती हूँ, तुम्हें इस समय बड़ो वेदना 


होती होगी । देवीकी प्रतिमाका रक्षा-भार तुम पर ही था। 
पर बहिन, तुम कुछ चिन्ता मत करो । कुछ भय नहीं है । 
यदि देवी की ऐसी ही इच्छा है तो हम लोग क्‍या कर 
सकती हैं ! परन्तु मैं तुमसे कुछ पूछना चाहती हूँ। क्या 
तुमने कुछ देखा है ? कदाचित्‌ तुमने कुछ देखा हो, 
कुछ सुना हो । 
( देवी चुप रहती है ।) 
मुझे उत्तर दो । तुम कुछ कद्दती क्यों नहीं हो ? तुम्ें हुआ 
क्‍या है ? मुझे भी तुममें कुछ आज विचित्रता मालूम 
होती है । कभी-कभी तुम्हारे मुखसे एक प्रभा सी निकलती 
है । और यह क्‍या है ? आज तुम्हारा वस्त्र कैसा है ! 
बह हम लोगों के बस्त्र ऐसा नहीं है। मुझे कुछ भ्रम तो 
नहीं हुआ है ? तुम्हे देखकर इस समय कोई नहीं कह 
सकेगा कि तुम कमला हो । तुम्दारे वस्त्रों से यह कैसी आभा 
निकल रही है ? 
(देवी के परिधान को स्पर्श करती है । ) 

यह क्‍या है ? इसे स्पश करते ही मेरा हाथ भी आलोकित 
हो उठता है । 


( देवी का ह्वाथ उठाकर देखती है । उसमें सुबर्ण का कंकण है । 

कमला, यह तो देवी का कंकण है ! 

(क्रोध के आवेग में आकर वह देवी का परियान विलकुल 
अलग कर देती है ओर यह देखकर उसके आश्चर्य और 
क्रोध की सीमा नहीं रहती है कि देवी के सब अलंकार, 
उनका कोशेय बस्त्र भी, वह पहने हुए है।भय लखज्ञा 
ओर घृणा से माताजी, अधिकारिणी ओर परिचारिकायें 
कुछ देरतक निस्तब्ध हो जाती हैं, परस्पर एक दूसरी की 
ओर देखने लगती हैं | इसके बाद माता जी अपने हृदय के 
आवेग को, उसकी प्रवल उत्ते जना को, किसी प्रकार से 
रोक कर सब लोगों की निब्धता का सहसा भंग कर 
देती हैं । ) 

माता जी-भगवती यह क्‍या हुआ ? 

परिचारिकागगा-इसने (कमला ने) प्रतिमा को नष्ट कर डाला है। 
इसकी मति भ्रष्ट हो गई है । 
आभरणों के लोभ से इसने ऐसा किया है । 
इसकी ऐसी नीच बुद्धि केसे हुई ? 
यह इसका उम्माद है । 
यह कछ भी नहीं वोलती हैं । 
अब हम लोगों को यहाँ ठहरना उचित नहीं है। इसके साथ 
में रहने से हमें इसके दुष्कर्मो का फल सहना पड़ेगा। यह 
कभी संभव नहीं है कि देवी इसे दंड न दें । मुझे ऐसा जान 
पड़ना है कि देवी की प्रचंड क्रोधाप्नि मेंपड़कर हम लोग भस्म 

हो जावेंगी । चलो, सब भाग चलें । 
( सब परिचारिकायें भय-भीत होकर भागने का उपक्रम करती 
हैं, पर माता जी सबको साहस देकर रोक लेती हैं । ) 
माता जी--मत जाओ, कोई भी मत जाओ । कया पाप से डरकर 
हम लोग अपना स्थान टाग दें ? जो कुछ भाग्य में होगा 
वह्‌ अवश्य होगा । आओ, हम लोग मिल कर प्राथेना करें, 
जिस से देवी की क्रोधाप्नि शान्त हो । 

( कामिनी ) एक परिचारिका--माता जी, में विनय करती हूँ 
आप यहाँ मत ठहरें । 

( भामिनी ) दूसरी परिचारिका-हम लोगों को स्वामी जी के 
पास जाना चाहिए। 

( दामिनी ) तीसरी परिचारिका-वे इस का कुछ उपाय कर 
सकते हैं । 

माता जी--बहिन, तुम्हारा परामर्श उचित है । चलो, हम लोग 
स्व्रामी जी के पास चलें। इसे भी साथ में ले जाना होगा । 
फिर स्वामी जी की जैसी आज्ञा होगी, वैसा किया जावेगा । 
देखें, भाग्य में क्या है ! 

कामिनी ( देवी के पास ज्ञाकर )हुप्टे तूने ऐसा दुष्कर्म क्यों 
किया ? 

भामिनी ( देवी के पास जाकर )--क्या तुमे थोड़ा भी भय नहीं 
हुआ ? 

दामिनी ( देवी के पास ज्ञाकर )-मैं तुक से धरणा करती हूँ । 

सुकेशी ( चोथी परिचारिका )-हाय, बहिन कमला, तुम से यह 

,कैसे हुआ ? 
( देवी उसकी ओर स्नेह-दृष्टि से देखती हैं । ) 

कामिनी ( सुकेशी से )--यह तुम्हारी ओर देख रही है । तुम 
इस की ओर मत देखो । इसे देखने में पाप है । यह तो 
तुम्हारी कभी सखी थी न ? 

सुकेशी ( निश्वास लेकर )-हाँ, यह मेरी सखी थी और अब 
भी है। 

कामिनी ( आश्चर्य से )--क्या अब भी इस पर तुम्हारा स्नेह है । 

सुकेशी--कैसे कहूँ कि नहीं है । 

कामिनी--बहिन, यद्यपि इसके पापों से मुझे घृणा है तो भी 
तुम्हारा स्नेह देख कर मुझे इस पर दया आती है । पर 
इसने, बहिन, ऐसा किया क्‍यों ? 

सुकेशी--बहिन, भगवती की माया कौन समझ सकता है ! नहीं 
तो कहाँ मेरी सुशीला, धर्मपरायणा सखी और कहाँ यह 
दुष्कर्म ! 

दामिनी ( भामिनी से /-बहिन, मुझे तो पहले भी इसके चरित्र 
पर संदेह होता था। 

भामिनी--कैसे ? तुमने तो मुक्त से कभी कुछ नहीं कहा । 

दामिनी--वहिन, कैसे कहूँ, वह केवल मन का सन्देह था। 
पर आज वह हृढ़ होगया, इस से कहती हूँ । तुम समझ 
सकती हो, जिस का चरित्र अच्छा है, उस की ऐसी पाप- 

बुद्धि कैसे हो सकती है ? 
भामिनी--पर तुम्हें किस प्रकार का सन्‍्देह हुआ था ? 
दामिनी--यह्‌ एकान्‍्त में कभी-कभी कुमारसिंह से मिलती थी । 
भामिनी--छिः, यह पाप कथा मत कहो | 
( स्वामी जी व्यग्रता से आते हैं।) 
माता जी--भगवन्‌ , मैं नहीं कह सकती दूँ कि इस समय हम 
लोगों को कैसी वेदना हो रही है . आप ही कुछ उपाय बता 
सकते हैं । 
स्वामी जी--बत्से, प्रार्थना करो; कमला के पापों के लिए देंबी 
से प्राथना करो । पर में कमला से कुछ पूछना चाहता हूँ । 
( देवी की ओर देख कर ) कमला, मेरी ओर देखो, मुझे 
' उत्तर दो । 
( देवी अवनत-मुख होकर प्रथ्वी की ओर देखती है । ) 
कमला, में तुम्हें देवी के नाम से पुकारता हूँ , मुझे उत्तर दो। 
( देवी फिर भी स्थिर रहती है । ) 
कमला, तुम, मेरी नहीं, देवी क्री आज्ञा भंग करती हो । तुम्हें 
विदित नहीं है. कि देवी की क्रोथान्रि में कैसा उत्ताप हैं ? 
मैं कहता हूँ, तुम यदि मेरी ओर नहीं देखोगी तो तुम उस 
क्रोधाप्नि में पड़ कर दग्ध हो जाओगी । 
माता जी--यह कुछ नहीं सुनती है । 
,' करामिनी-यह सुनना नहीं चाहती है । 
भामिनी--इसे कुछ भय नहीं है । 

दामिनी--निलेज हो जाने से यह निर्भय हो गई हैं । 
स्वामी जी - मुझे अब थोड़ा भी संशय नहीं है । मैंने जान लिया, 
इसे किस का गये है। जब पाप प्रवल हो जाता है, तव उस 
से एक प्रकार का दर्प होता है। कमला की भी ऐसी ही 
दशा हो गई है । 
( माता जी की ओर देख कर ) 

वत्से, में इसे तुम्हारे पास छोड़ जाता हूँ । तुम इसे अब 

कारागार में ले जाओ, जहाँ पापियों को इण्ड दिया जाता 

है । निदंय होकर इसका अहंकार चूर्ण करो | मैं अब जाता 
हूँ, तुम भी इसे ले जाओ । 

[ परिचारिकायें देवी को ले जाती हैं । केवल सुकेशी नहीं 
जाती है । वइ एक बार कमला की ओर सजल-ह॒रष्टि से देख कर 
उद्यान में चली जाती है । सब कारागार में प्रवेश करती 
है । कारागार में खूब अन्धकार था, पर इन लोगों के जाते ही 

वहां प्रकाश हो जाता है ! इस के बाद एक विचित्र गाना शुरू 
होता है । सब विस्मय-विमुग्ध होकर सुनने लगती हैं । न जाने 
कोन करुण स्वर से भगवती अन्‍्नपूर्णा की स्तुति कर रहा है। 
जान पड़ता है कोई गन्धवे स्वर्गलोक से आकर संस!र के 
कल्याण के लिये देवी से प्रार्थना कर रहा है। ऐसा मधुर स्वर, 
ऐसा पवित्र संगीत, इस म्येलोक में नहीं हो सकता। क्रमशः स्वर 
तीत्र होने लगता है ओर वायुमण्डल में उपस्थित होकर वह 
सम्पूर्णा मन्दिर को कम्पित कर देता है । उस में वेदना का भाव 


3 
है 

नहीं है । एक-एक स्वर से उत्साह श्रगट होता है । 
जान पड़ता है. कि मत्येलोक की दुबेलता दूर कर वह उस 
में नवीन-शक्ति का संचार कर देना चाहता है। अन्त में स्वर 
अ्रत्यन्त तीत्र हो जाता है। उसमें से एक ज्वाला-सी निकलने 
लगती है । उसे कोई नहीं सह सकती । सब घबड़ाने ल 
हैं ओर देवी को चारों ओर से घेर लेती हैं। फिर गान बन्द 
हो जाता है, मर्त्यलोक के पापों को दृग्ध कर उसकी ज्वाला 
शान्‍्त हो जाती है । क्षणभर के बाद एक नवीन गान 
आरंभ होता है । उस में अनेक स्वर सुनाई पड़ते हैं । सब 
निस्तव्ध होकर सुनती हैं। थोड़ी देर में वह भी वायु मंडल 
में लीन हो जाता है। फिर सहसा देवी के ऊपर पुष्पों की वर्षा 
होने लगती है। थोड़ी देर तक सब भय से स्तंभित हो जाती 
हैं। पर अन्त में उस के हृदय का द्वार खुल जाता हैं ओर सब 
आनंद में मम्न हो जाती हैं। देवी को लेकर सब्र बाहर आती 
हैं। पर पुष्पों की वर्षा होती ही रहती है। सत्र लोग देवी की 
बन्दना करने लगती हैं। फिर परस्पर एक दूसरी को आलि- 
गन करती हैं। उनके सब घृणा-भाव दूर होते हैं | सव अपना 
हे प्रकट करने लगती हैं ] 
परिचारिकागण--कमला पवित्र है। 

इसके पवित्र शरीर में देवी निवास कर रही हैं । 

इसके शरीर से एक तेजपूर्णा आभा निकल रही है । 

मन्दिर का अन्धकार दूर हो गया। 

कमला से दिव्य आलोक पाकर हम लोगों में प्रेमकी नवीन 

जागृति हुई है । 
माता जी--आओ, हम लोग कमला से अपने पापों के लिए क्षमा 

माँगें । 
दामिनी--हाय, मैंने इसके पवित्र चरित्र पर संदेह किया था। 
भामिनी--मैं इसे पापिनी समभती थी । 
कामिनी--आओ, हम लोग कमला की बन्‍्दना करें। 
माता जी--आओ, आओ । सबको क्षमा मिलेगी। आज प्रेम का 
विजयदिवस है । 

( इतने में द्वार पर आघात होता है । देवी जो अब तक 
निश्वेष्टटली हो गई थीं, चेतन्य हुई । वे तुरन्त ही जाकर द्वार 
खोल देती हैं । तीन दरिद्र आते हैं । देवी उनका स्वागत करती 
हैं। ओर, फिर जसे कुछ हुआ ही न हो, वे नियमित रीति पर 
कमला का सब काम करती हैं )। 


तीसरा अंक 


| (अन्नपूर्णा के मन्दिरका दृश्य वैसा ही है जैसा प्रथम अंक में था । 
सिंहासन पर देवीकी प्रतिमा स्थित है। कमला का अवगुण्ठन ओर 
वस्त्र सिंहासन के नीचे पड़ा है । देवी अपने वस्त्र ओर अलंकारों 
से युक्त है। मन्दिर का द्वार खुला हुआ है । प्रदीप जल रहा है । 
भिक्षा-पात्र में दरिद्र। को देने के लिए अन्न ओर बस्त्र रकखे हुए 
हैं। सब कुछ बैसा ही है, जैसा कमला कुमारसिंह के साथ जाते 
समय छोड़ गई थी । शिशिर का उपःकाल है। प्राथेना-काल के 
लिए घंटा बन्न रहा है, यद्यपि उसका बजाने वाला कोई नहीं है । 
थोड़ी देर में मंदिर निश्तव्ध हो जाता है ओर कमला प्रवेश करती 
; है। उस के शरीर पर मैले ओर फटे हुए वस्त्र हैं । उसके केश ख्रेत 
”? हो गये हैं, शरीर शिश्विल पड़ गया है, नेत्रों में ज्योति नहीं है 


मुखमें कांति नहीं है। उसे देखने से ज्ञान पड़ता है कि उसके 

जीवन की प्रदीप-शिखा मलीन हो गई है, अब उसमें थोड़ा ही 
प्रकाश रह गया है । वह क्षणभर ठहर जाती है, फिर कुछ शंका, 
छ भय से आगे बढ़ती है। भय भीत झगी की भाँति वह चक्रित 
होकर चारों ओर देखती है । फिर मंदिर को जन शून्य देख कर 
वह चुपचाप आती है, पर ज्यों ही उसकी दृष्टि देवी की प्रतिमा 
पर पड़ती है त्यों ही मुख से--हृदय से--वेदना का एक चीत्कार 
निकलता है। उसके चीत्कार में, कोन कह सकता है, दुख, 
आशा ओर हुप॑ का कितना अंश है । तुरन्त ही वह दोड़कर 
देवी के चरणों पर गिर जाती है ) । 
मला-देवी में आई हूँ | मुझे अलग मत करो, पद दलित भले ही 
करो । संसार में अब मेरा कुछ नहीं है, केवल तुम हो । तुम 
मुझे त्याग मत करो । मुझे आशा थी, में तुम्हें एक बार 
भली-भाँति देख लूँगी। पर आज नेत्रों में इतनी शक्ति नहीं है, 
तुम्हारी करुणा-मूर्ति ठीक नहीं देख सकती हूँ । तुम्हें 
प्रणाम करने के लिए, तुम्हारे चरणों को स्पशे करने के लिए, 
हाथ बढ़ाना चाहती हूँ । पर हाथ शिथिल हो गये हैं, बढ़ते 
नहीं हैं । में प्राथंना करनी भी भूल गई हूँ, तुम से कुछ नहीं 
कह सकती हूँ। रोकर भी अपने हृदय की वेदना प्रकट नहीं 
कर सकती | अब नेत्रों में अश्रु-जल नहीं है । में आज मरने 
के लिए आई हूँ। अपने अंतिम-काल में तुम्हें एक वार 
देखना चाहती हूँ। तुम्हारे इन चरणों के पास अपना प्राण * 
देना चाहती हूँ । पर यह भी असंभव है। जब तक उन्हें 

मालूम नहीं है कि में यहाँ आई हूँ, तब तक में तुम्हारे पास 
खड़ी रह सकती हूँ । जानते ही वे मुझे! यहाँ पलभर भी 
ठहरने नहीं देंगे, तुरन्त ही मन्दिर से बाहर कर देंगे। मुझ 
पर उन्हें धृणा करना उचित है। संसार मुझ से घृणा कर 
रहा है, वे क्‍यों नहीं करेंगे ? पापिनी पर केवल तुम्हारी ही 
दया-दृष्टि हो सकती है। ओर मुझे विश्वास है सब कुछ 
जान कर भी तुम मुझ पर अवश्य दया करोगी। 
( चारों ओर देखकर ) 

पर मैं अकेली क्‍यों हूँ ? यह मन्दिर शून्य कैसा है ? मेरे 
स्थान पर कौन दासी काम कर रही है ? वह कहाँ गई है 
प्रदीप जल रहा है । प्राथना-काल का घंटा बज गया है । सूर्यो- 
दय भी हो गया है, पर अबतक कोई परिचारिका नहीं आई ! 
( इतने में देखती है, उसके वस्त्र अवगुए्ठन सिंहासन के नीचे 

रक्खे हुए हैं ) 

यह क्या है ? मेरी दृष्टि इतनी मलिन हो गई है कि में कुछ 
भी नहीं पहचान सकती हूँ । यह तो मेरा ही वस्त्र है, मेरा 
ही अवगुण्ठन है, आज से बीस वर्ष पहले जिसे में यहाँ 
छोड़ गई थी । 

( उठाकर पहन लेती है । ) 

देवि, क्षमा करो यदि मैं तुम्हारे मन्द्रि के इस पवित्र परि- 
धान को अपने कलंकित देह के स्पशेसे कलुषित कर रही हूँ। 
मेरे इन फटे हुए वस्त्रों से अंग ढकते नहीं हैं। ओर यह शीत- 

काल भी है। इससे में अपनी इच्छा नहीं रोक सकती हूँ । 
देवि क्‍या तुमने ही--क्योंकि में तुम्हें ही सोंप गई थी-इसे मेरे 
लिये आज तक रक्‍खा था? क्या अब तुम ही इसे मुझे 
देरही हो ? मु दे 
( बाहर पद्‌-शब्द सुनाई पड़ता है ) 

यह किसका पद-शव्द है ? जान पड़ता है मेरी वहिनें परि- 
चारिकायें आ रही हैं। में यहाँ ठहर नहीं सकती, उन्हें 
अपना मुख नहीं दिखा सकती । देवि, दया करो । 

( ज्योंही उठकर जाना चाहती है, त्यों ही मूर्छित होकर गिर 
पड़ती है। थोड़ी ही देर में माता जी अधिकारिणी परि- 
चारिकाओं को साथ लेकर आती हैं। सहसा उन लोगों 
की हरष्टि कमला की मूर्धित देह पर पड़ती है । 
तुरन्त ही सब दोड़कर उससे पास 

जाती हैं । 
माताजी--( कमला के देह को स्पर्श कर ) कमला ने, जान 
पड़ता है, प्राण त्याग दिये। 
कामिनी--भगवती ने दिया था ओर वे ही उसे ले गई । 
भामिती--बविमान आ गया ओर वह अप्सराद्रों के साथ स्वर्ग 
चली गई । 





सुक्ेशी--( उसे गोद मे लकर ) नहीं, नहीं, यह मरी नहीं है। 
देखा, यह अब भी निश्वास ले रही है । 
कांति-हीन हो गया है, वह 





दामिनी--एक ही रात्रि में इसकी ऐसी दशा हो गई है । 

कामिनी--कल इसे खूब कष्ट हुआ होगा । इससे ही इसका 
शरीर इतना क्षीण हो गया। 
सुकेशी-इसमें सन्‍्देह नहीं है कल इसे बड़ी वेदना थी । मैंने 
देखा, यह रोती भी थी। मैंने इससे पूछा पर इसने कुछ 
कहा नहीं । तब मैंने कहा मैं तुम्हारा कामकाज कर दूँगी, 
तुम ज्ञाकर विश्राम करो। किन्तु इसने मेरी बातों का कुछ 
ख्याल नहीं किया । कहने लगी, में आज एक पवित्रात्मा 
की प्रतीक्षा कर रही हूँ । ज्ञान पड़ता है इसने कल रात 
भर विश्राम नहीं किया | 
माताजी--यह कल किसी पवित्रात्मा की प्रतीक्षा करती थी । 
वह कौन हो सकती है ? 
( इतने में उनकी टरष्टि सिंहासन की ओर जाती है.। उस 
पर देवी की प्रतिमा देख कर वे हपे से चिल्ला उठती 
हैं। सब परिचारिकायें भी उधर देखने लगती 
हैं। देवी का दर्शन कर सब के आनन्द 
की सीमा नहीं रहती । 
कामिती--बह देखो । देवी आ गई । उनके शरीर में सब अलं- 
कार हैं । 
भामिनी--मुख में कैसा माधुये है ! नेत्रों में कैसी ज्योति है ' 
दामिनी--ज्ञान पड़ता है कमला ही की प्रार्थना से देवी मत्य- 
लोक में आई हैं । | 
सुकेशी--( भय से ) देखो, देखो, कमला की ओर देखो | वह । 


| 

कैसी हो रही है । 
( सब कोशेय बस्त्र की शय्या बनाकर कमला को देवी के पास 
रखती हैं । ) 
माता जी--इसका यह परिधान अवगुण्ठन भी अलग कर दो। 
इससे श्वास निरुद्र होता है। 
( सुकेशी वैसा ही करती है ओर सबको यह देखकर आश्चर्य 
होता है कि वह मैली ओर फटी हुई साड़ी पहने हुए है। ) 
कामिनी--माता जी तुमने क्या कभी इसको इतनी मैली और 
फटी हुई साड़ी में देखा था ? 

भामिनी--ओर बहिन, यह इसके पैरों में कीचड़ कितना है ! 

दामिनी-मैं नहीं जानती थी इसके केश इतने श्रेत हो 
गये हैं ! 

माताजी--हम सव कुछ नहीं समझ सकती हैं। यह तपस्विनी 
है। कदाचित्‌ यह कोई कठोर तपस्या कर रही थी । 

सुकेशी ( हर्ष से )- इसे सुधि आ रही है । देखो, यह अपने नेत्र 
खोल रही है । 
( धीरे-धीरे कमला चैतन्य होकर चारों ओर देखती है ।) 

कमला ( मानो कोई स्वप्न देख रही हो )-मेरा 

शिशु--हाय ! जब डसकी क्षुधा से मृत्यु हो गई! तुम हँस 
क्यों रही हो ? 

माता जी- हम लोग हँस नहीं रहीं हैं। किसी प्रकार से तुम्हारी 
मूर्ला दूर होती देख प्रसन्न हो रही हैं। 

कमला--मुमे मूर्छा आ गई थी ! ( कुछ स्मरण कर ) हाँ, मुझे 
अब स्मरण आया । में अत्यन्त कष्ट सह कर मन्दिर में आई 
हूँ। मेरी ओर ऐसे भय से मत देखो । में अब कलंक का पात्र 
बनकर नहीं रहूँगी। थोड़ी ही देर में मेरा यह कलंकित 
जीवन समाप्त हो जायगा। फिर तुम्हारी जैसी इच्छा हो 
कर लेना । कोई नहीं जान सकेगा । देखती हूँ, तुम्हारे नेत्रों 
में जल भर आया है। मैं समभती हूँ तुम सब मुझे अब तक 
नहीं पहचान सकी हो | 

माताजी ( कमला के मस्तक को छू कर )--पर हम लोग तुम्हें 
जानती हैं. भली भांति पहचानती हैं कि तुम कैसी 
पवित्रात्मा हो । 

कसला--मुमे स्पर्श मत करो । मैं दुराचारिणी हूँ । 

दामिनी ( चरणों को स्पशे कर )--मैं तुम्हारे चरणों को स्पर्श 
कर पवित्र होती हूँ । 

कमला--तुम यह क्‍या करती हो ? तुम नहीं जानती हो, मैंने 
कैसे पाप किये हैं। 

कामिनी-तुम स्वगे से आ रही हो । मैं भी तुम्हें प्रणाम 
करती हूँ। 

कमला--तुम्हें क्या हुआ है ? तुम यह सब क्या कहें रही हो ! 
में नहीं सममती हूँ | ( सुकेशी की ओर देखकर ) तुम क्‍या 
मेरी बहिन सुकेशी हो ? 

सुकेशी--हाँ, बहिन कमला, में सुकेशी ही हूँ। जिस पर तुम्हारा 

इतना स्नेह है । 

कमला--सुकेशी, तुम्हें स्मरण होगा, आज से बीस वर्ष पहले 
मैंने तुमसे कहा था, मैं सुखी नहीं हूँ। 

सुकेशी-हाँ, उसके दूसरे दिन तुम्हें ही भगवती अपना कारव- 
भार सौंप गई । 

कमला-तुम्हारी बातों से मुझे आश्चर्य होता है। में कुछ 
सममभ नहीं सकती हूँ। मेरी स्मरण-शक्ति निरवेल हो गई है। 
जान पड़ता है मैं स्वप्न देख रही हूँ। नहीं, नहीं, यह स्वप्न 
नहीं है । तुम सब भूलती हो, मुझे पहचानती नहीं हो। 
देखो, में पापिनी कमला हूँ । 

माताजी --पर हम सब तो जानती हैं। तुम कमला हो, तपस्विनी, 
सदाचारिणी, पुण्यशीला हो । 

कमला माता जी, तुम भी ऐसा कहती हो। मुझे स्मरण है, 
तुम्हें पाप-पुण्य का बड़ा विचार था । मुझे कुछ हो गया है 
अथवा तुम रूब परिहास कर रही हो । पर मैं देखती 





तुम सब्र गम्भीर हो। यह देखो, यहाँ वहिन कामिनी 
खड़ी हें । 

कामिनी--हाँ, बहिन में कामिनी ही हैं । 

कमला-ओर तुम बहिन भामिनी हो ? 

भामिनी- हाँ वहिन । 

कमला - ओर यह वहिन दामिनी है । यह भी मेरी ओर 
चितित-दरष्टि में देख रही है। कोई भी मुझ से घ्रणा नहीं 

करती । क्‍या तुम देखती नहीं हो मेरी केसी दशा हो 
गई है ? 


माताजी--यह्‌ तुम्हारी कठोर तपस्या का फल है। 

कमला -नहीं, नहीं माता जी ! में आज़ बीस वर्ष पहले कुमार के 
साथ मन्दिर छोड़ कर चली गई थी। तुम विस्मित हो 
रही हो ? पर यह सच है। उस ने कुछ महीनों के बाद 
मुझ से प्रेम करना छोड़ दिया। जब उस के व्यवहार 
से में निशाश हो गई-जब मुझे जान पड़ा कि इस का 
प्रेम मुझे कृपथ में ले जाने के लिए था, तब मैंने लज्ञा 
छोड़ दी. संकोच त्याग दिया अर विवेक-बुद्धि को सदा के 
लिए विदा दे दी । फिर अनुचित उचित का मेने विचार 
नहीं किया । विपथ को ही मेंने अपने लिए श्रेयस्कर मान 
लिया । निर्भय होकर में इस में भ्रमण करने लगी! 
अनुताप से मेरा दृदय फटता था, पर में कुछ नहीं कर 
सकती थी । सच तो यह है, मेने पाप को भी पतित कर 
डाला । अब म॒ृत्यु-काल में देवी को एक बार देखने की 
इच्छा से में यहाँ आई हूँ। 

माताजी ( कमला के मुख पर हाथ रखकर )-जत्से, ठुम कुछ 
मत कहो । यह तुम्हारी कथा नहीं है। यह मरत्य-लोक की 
पाथ कथा है । तुम निर्दोप हो | तुम तपस्विनी हो। दुम्हारा 
जीवन पवित्र है । 

कमला-ो तुम्हें विश्वास नहीं है कि मैंने मन्दिर छोड़ने के बाद 
अनेक पाप किये हैं ! 

माताजी--तुमने क्षणभर के लिए भी मन्दिर नहीं छोड़ा है। तुम 
आज बीस वर्षो से इस मन्दिर में परिचारिका होकर रहती 
हो । मैंने तुम्हें उपासना और परिचर्या के कामों में सबेदा 
संलग्न देखा है| में कह सकती हूँ, तुम्हारे समान पवित्र 
जीवन किसी का नहीं है। तुम स्वेथा निष्पाप हो। तुम 
मन्दिर के बाहर कभी नहीं गई हो । 

कमला--मैं कभी मन्दिर के वाहर नहीं गई थी ! में कुछ सोच 
नहीं सकती हूँ । देखो, में म्र॒त्यु-शय्या पर पड़ी हूँ। यह 
मेरा अन्तिम काल है । में तुम से प्राथंना करती हूँ, तुम 
मुके सच कह दो । क्‍या तुम जान कर भी दयाभाव से ऐसा 
कहती हो, जिस से मुझे मृत्यु काल में कुछ कष्ट न हो? 
अथवा क्‍या तुम मुझे ऐसी दशा में देख कर क्षमा कर 
रही हो ? 

माताजी--वत्से, में तुम्हें क्या क्षमा करूँगी। तुम स्वयं निर्दोष 
हो । मैं सच कहती हूँ , तुमने कोई पाप नहीं किया है। मेंने 
तुमको सदा मन्दिर में ही देखा है । 

कमला--यह कैसे हो सकता है ? मेरा स्थान किसी ओर ने ले 
लिया था क्‍या ? 

माता जी--किसी ने नहीं । तुम स्वयं यहाँ थीं और अपना सब 
काम करती थीं । 


६ 

कसला- मैं यहाँ थी ? प्रतिदिन तुम्हारे साथ रहती थी ? तुम 
मुमे देखती थीं, स्पशे करती थीं? माता, जी क्या सचमुच 
तुम मुझे प्रतिदिन देखती थीं ? 

माताजी-बत्से, विश्वास करो । हम तुम्हें सदा यहाँ 
देखती थीं । 

कमला- मैं कुछ नहीं जान6। हूँ कुछ नहीं समझ सकती हूँ । (देवी 
की ओर देखकर) देवी, में तुम से पूछती हूँ, यह कैसे हुआ ? 
क्‍या तुमने ज्ञान लिया, मुझे कितनी वेदना थी ? मैं सम- 
भती थी, मैं कुछ नहीं समझती थी !-मैं अपने कष्ट के समय 
कहा करती थी कि यदि तुम जान लोगी कि मुझे कितना कष्ट 
हो रहा है तो तुम अवश्य द्वी क्षमा कर दोगी। किसी समय में 
लोग पापियों की वेदनाओं से सहानुभूति प्रकट नहीं करते थे, 
उनसे घृणा करते थे, उन्हें दर्ड देते थे । किन्तु आज प्रेम का 
विजय-दिवस है। सर्वत्र दयाभाव है, सर्वत्र शांति है । 
माताजी, मेरी बहिन-परिचारिकाओ, मैं कहती हूँ--पर 
अब मेरी बोलने की शक्ति क्ञीण होती जाती है। मेरी दृष्टि भी 
मलिन हो गई है। कण्ठ अवरुद्ध हो रहा है । में अब जा रही 
हूँ । इस संसार में में जब तक थी तब तक नहीं जान सकी 
कि यहाँ इतना घृणा का भाव मनुष्यों में क्यों है ! जहाँ 
जाती हूँ वहाँ देखूँगी कि प्रेम ओर दया का इतना आधिक्य 
क्यों है । मैं जाती--आती हूँ--मा ! 

( कमला की मृत्यु । ) 

माताजी--वह अनन्‍्त निद्रा में है । 
सुकेशी--वह देवी की गोद में विश्राम ले रही है । 


॥ समाप्त ॥ 


